'ജഡ്ഡു പൊരുതിയതുപോല്' ഓസീസിനുമുണ്ട് ഒരു സൂപ്പര് ഹീറോ, ചോര വാര്‍ന്നിട്ടും തലകുനിക്കാതെ നിന്ന ക്യാരി | Alex Carey batting after hit on chin by Jofra Archer delivery – News18 Malayalam\n'ജഡ്ഡു പൊരുതിയതുപോല്' ഓസീസിനുമുണ്ട് ഒരു സൂപ്പര് ഹീറോ, ചോര വാര്‍ന്നിട്ടും തലകുനിക്കാതെ നിന്ന ക്യാരി\n14 ന്3എന്ന നിലയില് ടീം തകര്‍ച്ചയെ നേരിടുമ്പോള് ക്രീസിലെത്തിയ താരം 103 റണ്‍സിന്റെ കൂട്ടുകെട്ടുണ്ടാക്കിയാണ് ബാറ്റുതാഴ്ത്തുന്നത്\nLast Updated : July 12, 2019, 11:13 IST\nബിര്‍മിങ്ഹാം: ലോകകപ്പ് ക്രിക്കറ്റിന്റെ ചരിത്രത്തിലാദ്യമായി ഓസീസ് സെമി ഫൈനലില് ഒരു മത്സരം പരാജയപ്പെട്ടിരിക്കുകയാണ്. ആതിഥേയരായ ഇംഗ്ലിനോട് എട്ടുവിക്കറ്റിനാണ് ഓസീസ് പരാജയപ്പെട്ടത്. ഇന്ത്യയുടേതിന് സമാനമായി മുന്‍നിരയുടെ തകര്‍ച്ചയായിരുന്നു ഓസീസിനും തിരിച്ചടിയായത്. തോല്‍വിക്കിടയിലും ഓസീസിന് പ്രതീക്ഷ നല്‍കുന്ന പ്രകടനമായിരുന്നു അലക്‌സ് ക്യാരി പുറത്തെടുത്തത്.\nവന് തകര്‍ച്ചയില് വീണുപോയ ടീമിനെ സ്മിത്തിനെ കൂട്ടുപിടിച്ചാണ് ക്യാരി കരകയറ്റിയത്. മത്സരത്തിനിടെ ചോരപൊടിഞ്ഞ വേദന മറച്ചുപിടിച്ചായിരുന്നു താരത്തിന്റെ പ്രകടനം. മുന്‍നിരയിലെ മൂന്നു താരങ്ങളും പെട്ടെന്ന് മടങ്ങിയപ്പോള് അഞ്ചാമനായാണ് ക്യാരി ക്രീസിലെത്തുന്നത്.\nAlso Read: ലോകകപ്പ് സെമിയില് ഓസീസിനിത് ആദ്യ തോല്‍വി; ഇംഗ്ലണ്ടിന് നാലാം ഫൈനലും\n14 ന്3എന്ന നിലയില് ടീം തകര്‍ച്ചയെ നേരിടുമ്പോള് ക്രീസിലെത്തിയ താരം 103 റണ്‍സിന്റെ കൂട്ടുകെട്ടുണ്ടാക്കിയാണ് ബാറ്റുതാഴ്ത്തുന്നത്. നേരിട്ട അഞ്ചാംപന്തില് അപകടം നേരിട്ടിടത്ത് നിന്നായിരുന്നു ഈ പോരാട്ടം. ആര്‍ച്ചറുടെ തീപ്പന്ത് ഹെല്‍മറ്റും തെറിപ്പിച്ച് ക്യാരിയുടെ താടിയില് മുറിവേല്‍പ്പിക്കുകയായിരുന്നു. ചോര വാര്‍ന്നപ്പോഴും ഇളകിവീണ ഹെല്‍മറ്റ് സ്റ്റംപിലേക്ക് പതിക്കാതിരിക്കാന് താരം ശ്രദ്ധിച്ചിരുന്നു.\nമുറിവില് മരുന്നുമായി കളിതുടര്‍ന്ന ക്യാരി ഇംഗ്ലീഷ് വേഗമൂര്‍ച്ചയില് പതറാതെ ടീമിനെ കരകയറ്റുകയായിരുന്നു. ബാന്‍ഡ്എയ്ഡിനു പുറത്തേക്ക് മുറിവില് നിന്ന് ചോരയെത്തിയപ്പോള് ഇടവേളക്കിടെ വീണ്ടും മെഡിക്കല് സംഘത്തിന്റെ സഹായം തേടേണ്ടിവന്നു ക്യാരിയ്ക്ക്. പിന്നീട് മുഖത്തിനു ചുറ്റും കെട്ടുമായാണ് കളി തുടര്‍ന്നത്. ഒടുവില് 46 റണ്‍സെടുത്ത് താരം പുറത്താവുമ്പോഴേക്കും മുറിവേറ്റിട്ടും പോരാട്ടം തുടര്‍ന്ന ധീരയോദ്ധാവിന്റെ താരപരിവേഷം ക്യാരിയ്ക്ക് ലഭിച്ചിരുന്നു.\nFirst published: July 12, 2019, 11:13 IST


പെട്രോൾ വില കൂടുന്നത് നല്ലതിനെന്ന് പരിസ്ഥിതി വാദിയായ ഞാൻ പറയും: ജേക്കബ് തോമസ് - ഇ വാർത്ത | evartha - it is better to raise petrol prices: Jacob Thomas\nപെട്രോൾ വില കൂടുന്നത് നല്ലതിനെന്ന് പരിസ്ഥിതി വാദിയായ ഞാൻ പറയും: ജേക്കബ് തോമസ്\nഇന്ധന വില വർധിച്ചാൽ ഉപയോഗം കുറയുമെന്ന വിചിത്ര വാദവുമായി ഇന്ധന വിലവർദ്ധനവിനെ ന്യായീകരിച്ച് മുൻ ഡി.ജി.പി ജേക്കബ് തോമസ്. ഇന്ധനവില ഇനിയും കൂട്ടിയാൽ അതിന്റെ ഉപയോഗം കുറയ്ക്കാം.\nഇതോടെ ഇന്ത്യയിൽ ഇലക്ട്രിക് കാറുകളെത്തും. ഇന്ധന വില വർദ്ധിക്കുന്നത് നല്ലതാണെന്ന് പരിസ്ഥിതി വാദിയായ ഞാൻ പറയും. നികുതി കൂട്ടിയാലേ പാലം പണിയാനും സ്കൂളിൽ കമ്പ്യൂട്ടർ വാങ്ങാനും കഴിയൂ എന്നും അദ്ദേഹം പറഞ്ഞു. ടെസ്ല പോലുള്ള കമ്പനികൾ അതിന്റെ സാധ്യത തുറക്കുകയാണെന്നും സ്വകാര്യ ചാനലിനോട് ജേക്കബ് തോമസ് പറഞ്ഞു.\nതാൻ എന്തുകൊണ്ടാണ് ബി.ജെ.പിയിൽ ചേർന്നതെന്നും അദ്ദേഹം നേരത്തേ വിശദീകരിച്ചിരുന്നു. സിവിൽ സർവീസ് തെരഞ്ഞെടുക്കുമ്പോൾ രാജ്യത്തേയും ജനങ്ങളേയും സേവിക്കാനാണ് ആഗ്രഹിച്ചത്. രാഷ്ട്രബോധമില്ലാത്ത ചിലരുടെ ഇഷ്ടങ്ങൾക്ക് എതിരു നിന്നപ്പോൾ അപമാനിക്കുകയും മാനസികമായി പീഡിപ്പിക്കുകയും ചെയ്തു. ഇതായിരുന്നു ജേക്കബ് തോമസിന്റെ വിശദീകരണം.\nTopics: Jacob Thomas petrol price


'മുകളില് ആകാശം, താഴെ ഭൂമി, നേരേ റോഡ്' - Janayugom Online\nHome / Supplements / Vaarantham / ‘മുകളില് ആകാശം, താഴെ ഭൂമി, നേരേ റോഡ്’\nlife theories janayugom\n‘മുകളില് ആകാശം, താഴെ ഭൂമി, നേരേ റോഡ്’\nPosted on July 29, 2018, 8:03 am\nസിനിമാമോഹികളായ ഒരുപറ്റം കോളജ് വിദ്യാര്‍ത്ഥികള്.… അവരുടെ കൂട്ടായ്മയുടെ പേര് ‘ലൈഫ് തിയറീസ് എന്റര്‍ടെയ്ന്‍മെന്റ്’. ഈ കൂട്ടായ്മയില് നിന്നും ഉയിര്‍കൊണ്ട ഒരു സീറോബഡ്ജറ്റ് ഹ്രസ്വചിത്രമാണ് ‘മുകളില് ആകാശം, താഴെ ഭൂമി, നേരേ റോഡ്’. കൊല്ലം നഗരത്തിന്റെ രാത്രികാല ഭംഗി ഫ്രെയിമുകളില് പകര്‍ത്തിയ ഈ ഹ്രസ്വചിത്രത്തിന് പിന്നില് കൊല്ലം ശ്രീനാരായണ കോളജിലെ ജേര്‍ണലിസം ആന്റ് മാസ് കമ്മ്യൂണിക്കേഷന് വിദ്യാര്‍ത്ഥികളില് ചിലരാണ്.\nഎംടിഎന് എന്ന ചുചുരുക്കപ്പേരിലുള്ള, പതിനെട്ടര മിനിറ്റ് ദൈര്‍ഘ്യത്തിലുള്ള ഈ ചിത്രം ഒത്തൊരുമയോടെയുള്ള ഒരു സംഘത്തിന്റെ അധ്വാനമാണ്. പ്രതിസന്ധികളില് പിടിച്ചുനില്‍ക്കാനാവാതെ ഒളിച്ചോടുന്ന വ്യക്തി, യാത്രാമദ്ധ്യേ കൊല്ലത്തുവച്ച് ജീവിതത്തെ പോസിറ്റീവായി മാത്രം കാണുന്ന ഒരാളെ കണ്ടുമുട്ടുന്നതാണ് ചിത്രത്തിന്റെ ഇതിവൃത്തം. വിവേക് എസ് നായര്, അമല് വിഷ്ണു എന്നിവരാണ് കഥാപാത്രങ്ങളെ അവതരിപ്പിച്ചത്. കഥ, തിരക്കഥ, സംവിധാനം എന്നിവ നിര്‍വ്വഹിച്ചത് മനു എം കുറുപ്പാണ്.\nവിദ്യാര്‍ത്ഥികള് തന്നെയാണ് ചിത്രത്തിന്റെ പ്രീപ്രൊഡക്ഷന്, പ്രൊഡക്ഷന്, പോസ്റ്റ് പ്രൊഡക്ഷന് ജോലിളെല്ലാം ചെയ്തത്. കഥാതന്തുവിന്റെ ഭൂരിഭാഗവും രാത്രിയിലായതിനാല് ഒരു കാമറയും രണ്ട് ചെറിയ എല്‍ഇഡി ലൈറ്റുകളും മാത്രം ഉപയോഗിച്ച്, പരിമിതികള്‍ക്കുള്ളില് നിന്ന് കൃത്രിമത്വങ്ങളില്ലാതെ കൊല്ലം നഗരത്തിന്റെ സൗന്ദര്യം ചിത്രീകരിക്കുക എന്നത് അങ്ങേയറ്റം ശ്രമകരമായിരുന്നു. ക്യാമറ അനുബന്ധ ഉപകരണങ്ങളടെ സഹായമില്ലാതെ ഏഴ് രാത്രികളിലായി ക്യാമറാമാന് അല്‍ജെറിയും ക്യാമറ അസോസിയേറ്റ് ആരോമലും തെരുവ് വിളക്കിന്റെ വെളിച്ചത്തിലാണ് കൊല്ലത്തിന്റെ രാത്രികാല ജീവിതം ചിത്രീകരിച്ചിരിക്കുന്നത്. ചിത്രത്തിന്റെ മികവ് വര്‍ദ്ധിപ്പിക്കുന്നതില് എഡിറ്റര് അനൂപിന്റെ പങ്കും ശ്രദ്ധേയമാണ്. ശബ്ദലേഖനത്തിലൂടെയും ശബ്ദ മിശ്രണത്തിലൂടെയും മികച്ച ഒരു ശബ്ദാനുഭവം കാഴ്ചവച്ചത് തിരുവനന്തപുരം സ്വദേശിയും പ്ലസ്ടു വിദ്യാര്‍ത്ഥിയുമായ വരുണ്‍ജോണ് ആണ്. പശ്ചാത്തല സംഗീതം ജിതിന് മാത്യു ജോര്‍ജ്ജ്, വരുണ് ജോണ് എന്നിവരാണ്. ഇവരെക്കൂടാതെ സായി ജയറാം, മനു എം എസ്, ഗോകുല്, സുഗതന്, നന്ദുഷ, അതുല്‍മോഹന്, കാര്‍ത്തിക് എന്, വിനായക് വി പിള്ള എന്നിവരാണ് അണിയറ പ്രവര്‍ത്തകര്.\nകോളജിലെ മാസ് കമ്മ്യൂണിക്കേഷന് ഡിപ്പാര്‍ട്ടുമെന്റിന്റേയും അധ്യാപകരുടെയും സുഹൃത്തുക്കളുടെയും പ്രോത്സാഹനത്തില് നിന്നും പ്രചോദനമുള്‍ക്കൊണ്ടാണ് ഇവര് ഈ ചെറിയ സിനിമ നിര്‍മ്മിച്ച് യുട്യൂബ് വഴി പ്രദര്‍ശനത്തിനെത്തിച്ചിരിക്കുന്നത്. കൊല്ലം ഈസ്റ്റ് പൊലീസ് സ്റ്റേഷനിലെ പൊലീസ് ഉദ്യോഗസ്ഥരും തടസം കൂടാതെയുള്ള ചിത്രീകരണത്തിന് ഇവരെ സഹായിച്ചിട്ടുണ്ട്. ഒരു വര്‍ഷത്തെ കഷ്ടപ്പാടിനും അധ്വാനങ്ങള്‍ക്കുമൊടുവില് ഒരു സീറോബജറ്റ് ഹ്രസ്വചിത്രം എന്ന സ്വപ്നം യാഥാര്‍ത്ഥ്യമായതിന്റെ ആഹ്ലാദത്തിലാണ് ടീം ലൈഫ് തിയറീസ് എന്റര്‍ടെയ്ന്‍മെന്റ്.\nമൂളി വന്നൂ… സ്‌നേഹരാഗം


കോവിഡ് വ്യാപനം: സംസ്ഥാനങ്ങള്‍ക്ക് പുതിയ മാര്‍ഗരേഖയുമായി കേന്ദ്രസർക്കാർ | Metro Journal Online\nകോവിഡ് വ്യാപനം: സംസ്ഥാനങ്ങള്‍ക്ക് പുതിയ മാര്‍ഗരേഖയുമായി കേന്ദ്രസർക്കാർ\nന്യൂഡല്‍ഹി: ലോക്ഡൗണ് ഏര്‍പ്പെടുത്താനും കണ്ടെയ്ന്‍മെന്‍റ് സോണ് നിശ്ചയിക്കാനും സംസ്ഥാനങ്ങള്‍ക്ക് പുതിയ മാര്‍ഗരേഖയുമായി കേന്ദ്രം. ഒരാഴ്ചയില് കൂടുതല് 10 ശതമാനത്തില് അധികമാണ് പോസിറ്റിവിറ്റി നിരക്കെങ്കില്, ആശുപത്രികളില് 60 ശതമാനം ബെ ഡില് കോവിഡ് രോഗികളുണ്ടെങ്കില് നിയന്ത്രണങ്ങള് ഏര്‍പ്പെടുത്തണം. പരിശോധിക്കുന്ന 10ല് ഒരു സാമ്പിൾ പോസിറ്റിവാകുന്ന സ്ഥിതിയെയാണ് 10 ശതമാനം പോസിറ്റിവിറ്റി നിരക്ക് എന്നുപറയുന്നത്.\nകോവിഡ് ബാധിതരുടെ എണ്ണം, മേഖലയിലെ വ്യാപനം, ആശുപത്രി സൗകര്യങ്ങള് തുടങ്ങിയ കാര്യങ്ങള് പരിഗണിച്ചാണ് ലോക്ഡൗണ്, കണ്ടെയ്ന്‍മെന്‍റ് സോണ് എന്നിവയുടെ കാര്യത്തില് തീരുമാനമെടുക്കേണ്ടത്. നിയന്ത്രണങ്ങള് ചുരുങ്ങിയത് 14 ദിവസത്തേക്ക് ഏര്‍പ്പെടുത്തണം.\nകണ്ടെയ്ന്‍മെന്‍റ് മേഖലകളിലെ നിയന്ത്രണങ്ങള് ഇപ്രകാരം:\nരാത്രി കര്‍ഫ്യൂ. അവശ്യപ്രവര്‍ത്തനങ്ങള് ഒഴികെ എല്ലാറ്റിനും വിലക്ക്. സമയം പ്രാദേശികമായി തീരുമാനിക്കാം. സാമൂഹികവും മതപരവുമായ കൂടിച്ചേരലുകള്‍ക്ക് വിലക്ക്. വിവാഹത്തില് 50ഉം മരണവീടുകളില് 20ല് കൂടുതല് പേരും ഒത്തുകൂടരുത്.\nഷോപ്പിങ് കോംപ്ലക്സ്, തിയറ്റര്, റെസ്റ്റാറന്‍റ്, മതപരമായ കേന്ദ്രങ്ങള് തുടങ്ങിയവ അടച്ചിടണം. പൊതു, സ്വകാര്യമേഖലയില് അവശ്യസേവനങ്ങള് മാത്രം.\nമെട്രോ, ബസ്, ടാക്സി തുടങ്ങി പൊതുഗതാഗത സൗകര്യങ്ങളില് സീറ്റിന്റെ പകുതിയാത്രക്കാര് മാത്രം. ഓഫിസുകളില് പകുതിമാത്രം ഹാജര്‍നില.\n← വിരമിച്ച സൈനിക ഡോക്ടര്‍മാരെ തിരിച്ചുവിളിക്കും; തീരുമാനം പ്രധാനമന്ത്രിയും സംയുക്ത സൈനികമേധാവിയും നടത്തിയ കൂടിക്കാഴ്ചയില്\nപഞ്ചാബിൽ കർശന നിയന്ത്രണങ്ങൾ; വാരാന്ത്യ ലോക്ക് ഡൗണും നൈറ്റ് കർഫ്യുവും പ്രഖ്യാപിച്ചു →\nShare with your friendsസംസ്ഥാനത്ത് 24 മണിക്കൂർ കൂടി ടൗട്ടേ ചുഴലിക്കാറ്റിന്റെ സ്വാധീനം തുടരുമെന്ന് കേന്ദ്രകാലാവസ്ഥാ വകുപ്പ്. ഒറ്റപ്പെട്ട ശക്തമായ മഴ തുടരും. വിവിധ ജില്ലകളിൽ യെല്ലോ


2013 | Pinju's Diary\nShhh..!!! Try Answering Questions :)\nI m sharing some thought provoking questions which caught my eyes... just try answering these...\nWhen you’re 70 years old, what will matter most to you? Likewise if you are able to live till 90 what would be thinking?\nPosted by Anu Anna John at 10:30 AM\nI am elated knowing that Pinju's Diary reached 100 LIKES in fb.Thanks and the Credit goes to each of you who hitalike for the page either because of havingafondness for this blog,or just because you haveafondness for me as your fb friend ;) I would have been on the cloud nine if I havent drawnaline between me and facebook.When I felt fb is snatching my fruitful times and quiver the harmony of life , I decided to takeabreak from fb.I havent decided when to return,may be after weeks,or may be after months or years,in an extreme case no reappearance at all .I feel like blog is the best platform for me than other social networking websites in vitalizing my concerns and potentials :)\nPosted by Anu Anna John at 6:59 PM\nഅപൂർവമായിട്ടെ "ഞാൻ ഒരു ആണ്‍കുട്ടി ആയിരുന്നെങ്കിൽ " എന്ന് എനിക്ക് തോന്നിയിട്ടൂള്ളൂ. ജീവിതത്തിലെ ഓരോ ഘട്ടങ്ങളിലും ഒരു പെണ്‍കുട്ടിയായതിൽ ഞാൻ അത്യധികം സന്തോഷിക്കുന്നു ,അഭിമാനിക്കുന്നു . പല സന്ദർഭങ്ങളിലും പ്രതിസന്ധികളിലും ആണ്‍കുട്ടികളെക്കാൾ ഭംഗിയായി പെണ്‍കുട്ടികൾക്ക് കാര്യങ്ങൾ കൈകാര്യം ചെയ്യാൻ കഴിയും എന്നാണ് ഞാൻ വിശ്വസിക്കുന്നത് . എന്നാലും പെണ്‍കുട്ടികളെ പറ്റി തുടങ്ങുന്ന സംഭാഷണ ശകലങ്ങളിൽ എല്ലാം സ്ഥിരം ചില പരാതി പല്ലവികൾ ഞാൻ എന്റെ ആണ് സുഹൃത്തുക്കളിൽ പലരും പറയുന്നത് കേട്ടിടുണ്ട്. സ്‌ത്രീ ഉണ്ടായ കാലം മുതൽക്കെ നിർവചികപെട്ടിട്ടുള്ള ചില സ്വഭാവ വിശേഷണങ്ങൾ ആണ് അവയിൽ പലതും. അത് കൊണ്ട് തന്നെ അതൊന്നും ഞാൻ ഇവിടെ വിസ്തരിക്കാൻ ഉദേശിക്കുന്നില്ല . നിങ്ങൾ വിചാരിക്കുന്ന പോലെ ഞാൻ പെണ്‍കുട്ടികളെ വാഴ്ത്തി പാടാൻ അല്ല ഞാൻ ഇവിടെ വന്നിരിക്കുന്നത് .നരവംശത്തിൽ പുരുഷനകട്ടെ സ്ത്രീയാകട്ടെ പൂർണമായി ഒരു മാലാഖയോ പിശാചോ അല്ല...പക്ഷെ ഈ രണ്ടു അംശങ്ങളും ഇരുവരിലും ഏറിയും കുറഞ്ഞും വർത്തിക്കുന്നുണ്ട് .ഇനി എന്റെ പുരുഷ സഹൃദയൻമാരോടായി ഒരു വാക്ക് ...\nനിങ്ങൾ സ്ത്രീ വർഗത്തെ എത്രയൊക്കെ കുറ്റപ്പെടുത്തിയാലും ജീവിതത്തിലെ ഒരു ഘട്ടത്തിൽ ഏതെങ്കിലും ഒരു വനിത,അത് അമ്മയാവട്ടെ ,ഭാര്യയാവട്ടെ ,സഹോദരിയാവട്ടെ ,സുഹൃത്തോ കാമുകിയോയാവട്ടെ ...നിങ്ങളെ നിശ്ചയമായിട്ടും സ്വാധീനിച്ചിട്ടുണ്ട് എന്നത് ഒരു സത്യമല്ലേ ?\nഞാൻ പറയാൻ വന്നത് ഇതൊന്നുമല്ല കേട്ടോ .ഞാൻ എന്റെ സായാഹ്ന സ്വപ്നത്തെക്കുറിച്ചാണ് ഇവിടെ കുറിക്കുന്നത് .അത്തരം ചില ഭ്രാന്തൻ ചിന്തകൾ സായാഹ്നങ്ങളിൽ ഒറ്റക്ക് നടക്കുമ്പോൾ എന്നെ പിടികൂടാറുണ്ട് . സാക്ഷാത്കരിക്കാൻ സാധിക്കില്ല എന്ന് അറിഞ്ഞു കൊണ്ട് തന്നെ വെറുതെ കൊണ്ട് നടക്കുന്ന ചില മോഹങ്ങൾ മാത്രം . ഒരു പക്ഷെ ഞാൻ സമൂഹത്തെ പേടിക്കുന്ന ഒരു സാധാരണ പെണ്‍കുട്ടി മാത്രമായത് കൊണ്ടാവാം.. ഒരു വേള ഞാൻ ഒരു ആണ്‍കുട്ടി ആയിരുന്നെങ്കിൽ എന്ന് ഞാൻ പോലും ചിന്തിച്ചിട്ടുണ്ടായിരുന്നെങ്കിൽ അത് ഇങ്ങനെ ചില നിമിഷങ്ങളിൽ മാത്രമാകും .ഇടകിടക്ക് ഞാൻ പരാമർശിക്കുന്ന 'ഈ സ്വപ്നം' എന്റെ ഏതോ ബൃഹത്തായ ജീവിതാഭിലാഷം ആണെന്ന് കരുതി പ്രതീക്ഷയോടെ വായിച്ചു മുന്നേറുന്ന പ്രിയ വായനക്കാർക്ക് ഈ കുറിപ്പിനോട് ഇവിടെ വച്ച് വിട പറയാം..തുടർന്നുള്ള വായന ഒരുപക്ഷെ നിങ്ങളെ നിരാശപ്പെടുതിയേക്കാം എന്ന് ഞാൻ ഭയക്കുന്നു .\nഛെ !! ഈ പോസ്റ്റ് വളരെ ദീർഘിച്ചു പോയി.കാര്യങ്ങൾ ചുരുക്കി പറയാൻ ഞാൻ ഇനിയും പഠിക്കേണ്ടിയിരിക്കുന്നു . ഞാൻ ഇനി വിഷയത്തിലേക്ക് വരട്ടെ .വളരെ നിസാരമായ ഒരു ഫാന്റസി അല്ലെങ്കിൽ മറ്റൊരു വിധത്തിൽ പറഞ്ഞാൽ തികച്ചും ബാലിശമായ ഭ്രമം എന്ന് വേണെമെങ്കിൽ വിളിക്കാം .അർദ്ധ രാത്രിയിൽ തെരുവ് വിളക്കിന്റെ മങ്ങിയ വെളിച്ചത്തിൽ ഹെഡ് സെറ്റ് ലൂടെ എന്റെ പ്രിയപ്പെട്ട ഏതെങ്കിലും പാട്ടിനു കാതോർത്തു കൊണ്ട് അലസമായി നടക്കണം .പകൽ ചീറി പാഞ്ഞുപോകുന്ന വാഹനങ്ങൾ കൊണ്ട് എന്നെ പേടിപ്പിക്കുന്ന അതേ റോഡ് ഇതാ നിശബ്ദമായ പാതയായി മാറിയിരിക്കുന്നു .ആ ശാന്തതയുടെ മദ്ധ്യേ നിന്ന് കൊണ്ട് പൈജാമയിൽ നല്ല പര-കൂതറ ആയിട്ട് "I m at the payphone " അല്ലെങ്കിൽ "pistah suma kira so maari" ത്തിനു ഒപ്പം ചുവടു വെക്കണം .പിന്നെ ഏതെങ്കിലും നല്ല നാടൻ തട്ടുകടയിൽ കയറി തത്സമയം ഒരു ബുൾസഐയും ഒരു ഉശിരൻ കട്ടനും അകത്താക്കണം .ഏറ്റവും ഒടുവിലത്തെ കലാപരിപാടിയായി ഒരു സ്കൂടി എടുത്തു കൊണ്ട് നഗരത്തിലൂടെ കൂവി വിളിച്ചു കൊണ്ട് കത്തിച്ചു വിടണം . ഇങ്ങനെ കുറെ ഭ്രാന്തൻ ചെയ്തികളുമായി ഒരു വിഡ്‌ഢിയെപോലെ ഒരു രാത്രി മുഴുവൻ അലഞ്ഞു തിരിയുക .മൂടി പുതച്ചു കിടന്നു ഉറങ്ങുന്ന പതിവ് രാത്രികളിൽ നിന്നും തികച്ചും വ്യത്യസ്തമായ ഒരു രാത്രി .സമൂഹം പതിച്ചു നല്കിയിട്ടുള്ള യോഗ്യതാപത്രത്തിന്റെ അലങ്കാരങ്ങൾ ഇല്ലാതെ തികച്ചും സ്വതന്ത്രയായി കുറച്ചു മണികൂറുകൾ ജീവിക്കുക .\nവെറും വങ്കത്തങ്ങൾ എന്ന് തള്ളികളയാവുന്ന ഒരു ഒരു കുറിപ്പ് മാത്രമായി ചിലപ്പോൾ ഇതു തോന്നിയേക്കാം .പക്ഷെ എന്നെ സംബന്ധിച്ചിടത്തോളം ചിലപ്പോൾ എങ്കിലും ജീവിതത്തിനു ഒരു അഴക് ഉണ്ടെന്നു ഓർമിപ്പിക്കുന്ന ചില കുസൃതി ചിന്തകളാണിവ .ഒരിക്കലും സംഭവിക്കാൻ ഇടയില്ല എന്ന് എന്ന് അറിഞ്ഞു കൊണ്ട് തന്നെ ഈ ഭ്രാന്തൻ സ്വപനം ഏകാന്തമായ എന്റെ സായാഹ്നനങ്ങളിൽ മനസിൽ താലോലിക്കുന്നു .അത് കൊണ്ടാവാം വൈകുന്നേരങ്ങളിൽ ഒറ്റയ്ക്ക് നടക്കാനും ഞാൻ ഏറെ ഇഷ്ടപ്പെടുന്നത് .


കൊല്ലം ജില്ലാ പ്രവാസി സമാജം കുവൈറ്റ് വിദ്യാഭ്യാസ എന്‍ഡോവ്‌മെന്റ് | kuwait\nകൊല്ലം ജില്ലാ പ്രവാസി സമാജം കുവൈറ്റ് വിദ്യാഭ്യാസ എന്‍ഡോവ്‌മെന്റ്\nNov 11, 2019, 11:28 PM IST\nകുവൈത്ത് സിറ്റി: 2018-19 വിദ്യാഭ്യാസ വര്‍ഷത്തില് പത്താംതരത്തിലും പന്ത്രണ്ടാം തരത്തിലും ഉന്നത വിജയം കരസ്ഥമാക്കിയ കൊല്ലം ജില്ലയിലെ ആറു താലൂക്കില് നിന്നുമുള്ള സാമ്പത്തികമായി പിന്നോക്കം നില്‍ക്കുന്ന ഒരു താലൂക്കിലെ രണ്ട് കുട്ടികള്‍ക്ക് (10th & 12th ഓരോ കുട്ടികള്‍ക്ക്) പതിനായിരം രൂപ വീതം സാമ്പത്തിക സഹായം നല്‍കുന്നു.\nതാല്പര്യമുള്ള വിദ്യാര്‍ത്ഥികള്/ രക്ഷിതാക്കള് പഠിച്ചിരുന്ന വിദ്യാഭ്യസ സ്ഥാപനത്തിലെ പ്രധാന അദ്ധ്യാപകന് സാക്ഷ്യപ്പെടുത്തിയ മാര്‍ക്ക് ലിസ്റ്റിന്റെ കോപ്പിയും വരുമാനം തെളിയിക്കുന്ന വില്ലേജ് ഓഫീസറുടെ സര്‍ട്ടിഫിക്കേറ്റും ഉള്‍പ്പെടെയുള്ള അപേക്ഷകള് ഡിസംബര് പതിനഞ്ചാം തീയതിക്ക് മുമ്പായി kjpsq8@gmail.com എന്ന ഇ മെയില് വിലാസത്തിലും സലിം രാജ്, കളീക്കല് കിഴക്കതില്, പട: വടക്ക് - കരുനാഗപ്പള്ളി - പി .ഒ.കൊല്ലം - പിന് - 6905 18 എന്ന വിലാസത്തില് തപാലിലും അയക്കാം.\nബാബു ഫ്രാന്‍സിസ് പ്രവാസി ലീഗല് സെല്- കുവൈത്ത് തലവനാ നിയമിതനായി\nകുവൈത്ത് ആരോഗ്യ മന്ത്രാലയം ഇന്ത്യയില് നിന്നും നേഴ്‌സുമാരെ റിക്രൂട് ചെയ്യുന്നു\nസാരഥി കുവൈത്ത് വാര്‍ഷികം\nകുവൈത്തില് ഈ വര്‍ഷം 42 ഇന്ത്യക്കാര് ആത്മഹത്യ ചെയ്തതായി റിപ്പോര്‍ട്ട്


സ്വാതന്ത്ര്യദിനം ആഘോഷിച്ച സിപിഎമ്മിന്റെ സല്‍ബുദ്ധി സ്വാഗതാര്‍ഹം; ഇത്രയും കാലം ചെയ്തത് തെറ്റാണെന്ന് ഏറ്റുപറയാനുള്ള നട്ടെല്ലുണ്ടാകണം: കെ സുധാകരന് - ഇ വാർത്ത | evartha\nസ്വാതന്ത്ര്യദിനം ആഘോഷിച്ച സിപിഎമ്മിന്റെ സല്‍ബുദ്ധി സ്വാഗതാര്‍ഹം; ഇത്രയും കാലം ചെയ്തത് തെറ്റാണെന്ന് ഏറ്റുപറയാനുള്ള നട്ടെല്ലുണ്ടാകണം: കെ സുധാകരന്\nരാജ്യത്തിന് സ്വാതന്ത്രം ലഭിച്ച് എഴുപത്തി അഞ്ച് വര്‍ഷം കഴിഞ്ഞ് ആദ്യമായി ഇപ്പോള് സ്വാതന്ത്ര്യദിനം ആഘോഷിച്ച സി പി എമ്മിന്റെ സല്‍ബുദ്ധി സ്വാഗതാര്‍ഹമാണെങ്കിലും ഇത്രയും കാലം ചെയ്തത് തെറ്റാണെന്ന് ഏറ്റുപറയാനുള്ള നട്ടെല്ലുണ്ടാകണമെന്ന് കെ പി സി സി അധ്യക്ഷക്ഷന് കെ സുധാകരന്. ഇന്ത്യയുടെ സ്വാതന്ത്ര്യസമര പോരാട്ടങ്ങളുടെ ഒരു ചരിത്രവും അവകാശപ്പെടാനില്ലാത്ത പ്രസ്ഥാനമാണ് സി പി എം എന്നും അദ്ദേഹം ആരോപിച്ചു.\nപോരാട്ട കാലത്തെ ക്വിറ്റ് ഇന്ത്യാ സമരത്തെ ഒറ്റിക്കൊടുത്തവരാണ് കമ്യൂണിസ്റ്റുകാര്. മഹാത്മാ ഗാന്ധിജിയെയും അഹിംസയെയും അവര് തിരസ്‌കരിച്ചു. കോണ്‍ഗ്രസിന്റെ രാക്ഷ്ട്രീയ ലക്ഷ്യത്തെ അവര് പരസ്യമായി അധിക്ഷേപിച്ചെന്നും സുധാകരന് പറഞ്ഞു.അതേസമയം, വിഘടനവാദത്തെയും വര്‍ഗീയതയേയും അതിജീവിച്ച് ലോകരാജ്യങ്ങള്‍ക്ക് മുന്നില് ഇന്ത്യയുടെ കരുത്തുകാട്ടാനും സമാധാനവും ഐക്യവും സംരക്ഷിക്കാനും കോണ്‍ഗ്രസ് നല്‍കിയ സംഭാവനകള് വലുതാണ്. ആ നേട്ടം അവകാശപ്പെടാന് ബി ജെ പിക്കും സി പി എമ്മിനും കഴിയില്ല. സ്വാതന്ത്ര്യദിനത്തിന്റെ തലേദിവസം പോലും വിഭാഗീയതയും വിദ്വേഷവും വളര്‍ത്താനാണ് പ്രധാനമന്ത്രി നരേന്ദ്രമോദി ശ്രമിച്ചതെന്നും സുധാകരന് പറഞ്ഞു.\nആഗസ്റ്റ് 14 ഇന്ത്യ വിഭജനഭീതിയുടെ അനുസ്മരണ ദിനമായി ആചരിക്കുമെന്ന പ്രധാനമന്ത്രി നടത്തിയ പരാമര്‍ശം ഹിന്ദുവര്‍ഗീയത തിളച്ചുമറിയുന്ന ഒരു രാഷട്രീയ നേതാവിന്റേതാണ്.ജനങ്ങളുടെ മനസ്സില് വര്‍ഗീയതയുടെ തീ കോരിയിടാനാണ് പ്രധാനമന്ത്രിയുടെ ശ്രമമന്നും സുധാകരന് പറഞ്ഞു.\nTopics: cpim Indipendence day


garlic water | കൊറോണയും വെളുത്തുള്ളിയും തമ്മിൽ എന്ത് ബന്ധം? തിരിച്ചറിയണം... - Malayalivartha.com Widgets Magazine\nകോവിഡ് -19 ശരീരത്തെ ബാധിക്കുന്നതെങ്ങനെ ? കോവിഡില്‍നിന്നു പൂര്‍ണവിമുക്തി നേടുന്നതും രോഗാവസ്ഥയ്ക്ക് ആശ്വാസമുണ്ടാകുന്നതും തമ്മില് എന്തൊക്കെയാണ് വ്യത്യാസങ്ങൾ? വിദഗ്ധരുടെ നിരീക്ഷണത്തെ ഇങ്ങനെ\n05 FEBRUARY 2020 04:22 PM IST\nകൊറോണ വൈറസ് ശരീരത്തിൽ പ്രവേശിച്ചിട്ടുണ്ടോ എന്ന് കണ്ടെത്താം...മാർഗങ്ങൾ ഇവയാണ്...ചെയ്യേണ്ട ടെസ്റ്റുകൾ ഇവ\nലോകത്തു പടർന്നു പിടിക്കുന്ന കൊറോണ വൈറസ് ബാധയെ തടയാന് വെളുത്തുള്ളി വേവിച്ച വെള്ളം കൊണ്ട് സാധിക്കുമോ? നിരവധി വ്യാജപ്രചാരണങ്ങളാണ് കൊറോണ വൈറസ് ബാധ കേരളത്തില് സ്ഥിരീകരിച്ചതിനെത്തുടര്‍ന്ന് വാട്സാപ്പിലും, സോഷ്യല് മീഡിയയിലും പ്രചരിച്ചുകൊണ്ടിരിക്കുന്നത്. ഒരു ബൗള് വെളുത്തുള്ളി വേവിച്ച വെള്ളം കുടിച്ചാല് കൊറോണ വൈറസിനെ സുഖപ്പെടുത്താനാകുമെന്നും ചൈനീസ് ഡോക്ടര്‍മാര് ഇതിന്റെ ഫലസിദ്ധി തെളിയിച്ചതാണെന്ന തരത്തിലാണ് ഇപ്പോൾ വ്യാജ വാർത്തകൾ പ്രചരിച്ചുകൊണ്ടിരിക്കുന്നത്. ഒരു ബൗള് വെളുത്തുള്ളി വേവിച്ച വെള്ളം കൊണ്ട് കൊറോണ വൈറസ് ബാധ ചെറുക്കാം. ചൈനയിലെ ഡോക്ടര്‍മാരുടേതാണ് നിര്‍ദേശം. നിരവധി രോഗികളില് ഉപയോഗിച്ച് ഫലം കണ്ടതാണ്. എട്ട് വെളുത്തുള്ളിയും ഏഴു കപ്പ് വെള്ളവും തിളപ്പിച്ച് കുടിക്കുക. ഒരു ദിവസം കൊണ്ട് കൊറോണ വൈറസ് ബാധ വിട്ടുമാറും എന്നാണ് വ്യാപകമായ പ്രചരിക്കുന്ന സന്ദേശം വിശദമാക്കുന്നത്.\nഎന്നാല് ഇതിന് യാതൊരു ശാസ്ത്രീയ അടിത്തറയുമില്ലെന്ന് ബൂം ലൈവിന്റെ ഫാക്ട് ചെക്കിങ്ങില് വ്യക്തമാക്കുന്നുണ്ട്. വെളുത്തുള്ളി വെന്ത വെള്ളത്തിന് ഏതെങ്കിലും തരത്തില് മാരകമായ കൊറോണ വൈറസ് ബാധയെ ചെറുക്കാന് സാധിക്കില്ലെന്നാണ് ബം ലൈവ് നടത്തിയ ഫാക്ട് ചെക്കില് കണ്ടെത്തിയത്. PUBMED, ഗൂഗിള് സ്‌കോളര് തുടങ്ങിയ ശാസ്ത്ര പോര്‍ട്ടലുകളെ അടിസ്ഥാനമാക്കിയാണ് ബൂം ലൈവ് റിപ്പോര്‍ട്ട് ചെയ്യുന്നത്. ജലദോഷം ചെറുക്കാന് വെളുത്തുള്ളിക്കുള്ള കഴിവിനെയാണ് കൊറോണ വൈറസിനെ ചെറുക്കാന് എന്ന പേരില് ഉപയോഗിക്കപ്പെടുന്നത്. സാധാരണ ജലദോഷത്തില് നിന്ന് ഏറെ വ്യത്യസ്തമാണ് കൊറോണ വൈറസ് എന്ന് ഇതിനോടകം ഡബ്ല്യുഎച്ച്ഒ വ്യക്തമാക്കിയിട്ടുണ്ട്.\nമീനാക്ഷി സുഖമായി ഇരിക്കുന്നു, ഞങ്ങളും മിസ്സ് ചെയ്യുന്നുണ്ട്' ജീവിതത്തിലും സഹോദരങ്ങളായ താരങ്ങളോട് കുശലം പങ്കു വെച്ച് മഞ്ജുപിള്ള! ഏറ്റെടുത്ത് സോഷ്യൽമീഡിയ (7 minutes ago)\nഒരു കൈ സഹായം പദ്ധതിയുടെ ഭാഗമായി വട്ടിയൂർക്കാവ് ജനമൈത്രി പോലീസിന്റെയും പാങ്ങോട് മിലിറ്ററി ക്യാമ്പ് റെജിമെന്റിന്റെയും നേതൃത്വത്തിൽ ഇരുപത്തഞ്ചു തരം ഭക്ഷ്യ ധാന്യങ്ങളടങ്ങുന്ന കിറ്റ് വിതരണം ചെയ്തു (19 minutes ago)\nകോവിഡ് -19 ശരീരത്തെ ബാധിക്കുന്നതെങ്ങനെ ? കോവിഡില്‍നിന്നു പൂര്‍ണവിമുക്തി നേടുന്നതും രോഗാവസ്ഥയ്ക്ക് ആശ്വാസമുണ്ടാകുന്നതും തമ്മില് എന്തൊക്കെയാണ് വ്യത്യാസങ്ങൾ? വിദഗ്ധരുടെ നിരീക്ഷണത്തെ ഇങ്ങനെ (22 minutes ago)\nകൊറോണ കാലത്ത് വിളവെടുപ്പ് ഉത്സവം; ലോക്ഡൗണ് ലംഘിച്ച് 200 ഓളം സിപിഎം, ഡിവൈഎഫ്‌ഐ പ്രവര്‍ത്തകര് (31 minutes ago)\nലോക്ക്ഡൗണിനിടെ ചീറിപാഞ്ഞ് ആംബുലന്‍സ്! തടഞ്ഞ് നിർത്തി പരിശോധിച്ചപ്പോൾ പൊലീസ് ഞെട്ടി; വാഹനത്തിനുള്ളില് തിങ്ങി നിറഞ്ഞ് ഇരുപതോളം യാത്രക്കാർ; പിന്നെ സംഭവിച്ചത് ഇങ്ങനെ... (32 minutes ago)\nഓമനിച്ച് കൊഞ്ചിച്ചു വളര്‍ത്തിയ നായക്ക് കൊറോണയുണ്ടൊ എന്ന് സംശയം; കോഴഞ്ചേരി അയിരൂര് ഇടപ്പാവൂര് സ്വദേശിയായ രോഗിയുടെ നായ നിരീക്ഷണത്തില് (34 minutes ago)\nഡിസ്‌നി പ്ലസിന് ഒരാഴ്ചക്കുള്ളില് ഇന്ത്യയില് നിന്ന് ലഭിച്ചത് 80 ലക്ഷം ഉപയോക്താക്കളെ, ആഗോളതലത്തില്5മാസം കൊണ്ട്5കോടി പേര്,കരസ്ഥമാക്കിയത് നെറ്റ്ഫ്‌ളിക്‌സ് ഏഴുവര്‍ഷം കൊണ്ട് നേടിയ നേട്ടം (43 minutes ago)\nലോക് ടൗൺ തുടരണമെന്ന് പ്രധാനമന്ത്രി നിയോഗിച്ച ഉന്നതാധികാര സമിതി ; രാജ്യത്ത് രോഗബാധിതരുടെ എണ്ണം 5734ലോക് ടൗൺ തുടരണമെന്ന് പ്രധാനമന്ത്രി നിയോഗിച്ച ഉന്നതാധികാര സമിതി ; രാജ്യത്ത് രോഗബാധിതരുടെ (53 minutes ago)\nലോക്ക്ഡൗണിനെ തുടര്‍ന്ന് മദ്യം ലഭിക്കാതായപ്പോള് പിടിച്ച് നിൽക്കാനായില്ല... നടി മനോരമയുടെ മകന് അമിതമായി ഉറക്കഗുളിക കഴിച്ച് ആശുപത്രിയില്! ആരോഗ്യനില തൃപ്തികരമാണെന്ന് ആശുപത്രി അധികൃതർ (53 minutes ago)\nമഹാമാരിക്ക് മുന്നില് ഇപ്പോഴും പകച്ചു നില്‍ക്കുകയാണ് ചൈനീസ് ജനത... ചൈനയില് കൊവിഡ് വീണ്ടും വന്നേക്കുമെന്ന് ചൈനീസ് പ്രസിഡന്റ (1 hour ago)\nഎന്തിന് വേണ്ടി ഇത് ചെയ്യുന്നു എന്ന് എനിക്ക് അറിയില്ല... ഇന്‍സ്റ്റാഗ്രാമിലും ഫേസ്ബുക്കിലുമൊക്കെ ഒരുപാട് മോശം മെസേജുകളും വധഭീഷണിയും വരാറുണ്ട്! ഈ സാഹചര്യത്തില് പറയുന്നത് ശരിയാണോന്ന് അറിയില്ല... എങ്കിലും (1 hour ago)


കൊല്‍ക്കത്ത: രാജ്യം ക്വിറ്റ് ഇന്ത്യാ സമരത്തിന്റെ 75 വര്‍ഷത്തെ സ്മരണ പുതുക്കുമ്പോള് അതിനെ അനുസ്മരിക്കുന്ന തരത്തിലുള്ള ബിജെപി വിരുദ്ധ മുദ്രാവാക്യവുമായി മമതാ ബാനര്‍ജി രംഗത്ത്. ബിജെപി ഇന്ത്യ വിടുക എന്ന മുദ്രാവാക്യം ഉയര്‍ത്തി ക്കൊണ്ട് 2019 ലക്ഷ്യം വെച്ചുള്ള പുതിയ കാമ്പയിന് രീതിക്ക് തുടക്കമിട്ടിരിക്കുകയാണ് മമത ബാനര്‍ജി.\n‘ജനാധിപത്യത്തിനും മതേതരത്വത്തിനും ജനങ്ങളുടെ അവകാശത്തിനും ഭീഷണിയാണ് കേന്ദ്രം ഭരിക്കുന്ന ബിജെപി സര്‍ക്കാര്. എല്ലാ പ്രതിപകഷ പാര്‍ട്ടികളും ഒന്നിച്ചു ചേര്‍ന്ന് പ്രവര്‍ത്തിക്കും. 2019ഓടെ ബിജെപി ഇന്ത്യവിടുക എന്നതാവും ഞങ്ങളുടെയെല്ലാം മുദ്രാവാക്യം’, മമത ബാനര്‍ജി പറയുന്നു.\nവിഭജന രാഷ്ട്രീയം പ്രയോഗിച്ച് രാജ്യത്തിന്റെ മതേതര മുഖം തകര്‍ക്കാനാണ് ബിജെപിയുടെ ശ്രമമെന്നും മമത ആരോപിച്ചു.\n‘ബംഗാളില് ആകമാനമായി ഞങ്ങള് ഈ പ്രചാരണവുമായി മുന്നോട്ട് പോകും. ജില്ലാ തലത്തിലും ബ്ലോക്ക് തലത്തിലും ഈ പ്രചാരണത്തിലൂന്നിയുള്ള പ്രവര്‍ത്തനങ്ങള് സെപ്റ്റംബര് 5വരെ തുടരും’.\nആദിവാസികള്‍ക്കും പിന്നാക്കവിഭാഗങ്ങള്‍ക്കും വേണ്ടി ബിജെപി ഒഴുക്കുന്നത് മുതലക്കണ്ണീരാണെന്നും ബിജെപി രാജ്യത്തെ ഭിന്നിപ്പിക്കുമെന്നും അതനുവദിച്ചു കൂടെന്നും മമത ബാനര്‍ജി പറഞ്ഞു.


ഐറിഷ് നാഷണല് ബാഡ്മിൻറൺ ചാമ്പ്യന്‍ഷിപ്പ് നേടി മലയാളി സഹോദരങ്ങള് – World Indian News\nഐറിഷ് നാഷണല് ബാഡ്മിൻറൺ ചാമ്പ്യന്‍ഷിപ്പ് നേടി മലയാളി സഹോദരങ്ങള്\nഗോള്‍വേ :ഗോള്‍വേ ലോണ് ടെന്നിസ് ക്ലബ്ബില് വെച്ച് നടന്ന എഫ്എസ് ഫോഴ്‌സ അണ്ടര് 17, അണ്ടര് 13 ബാഡ്മിൻറൺ ചാമ്പ്യന്‍ഷിപ്പുകളില് മലയാളി കുരുന്നുകള്‍ക്ക് മിന്നും വിജയം.രണ്ട് വ്യത്യസ്ത ചാമ്പ്യന്‍ഷിപ്പുകളില് സഹോദരങ്ങളാണ് ഐറിഷ് ചാമ്പ്യന്മാരായത് എന്നത് അയര്‍ലണ്ടിലെ കായികവേദിയിലും ചരിത്രമായി.\nഡബ്ലിനില് ഗ്ലാസ്നേവനിലെ താമസക്കാരനും ഐറിഷ് ഡിഫന്‍സ് ഫോഴ്സിലെ സിവിലിയന് സ്റ്റാഫുമായ ചേര്‍ത്തല സ്വദേശി ഷോച്ചന് ആന്‍ഡ്രുസിൻറെയും,കാപ്പാ ഹോസ്പിറ്റലിലെ സ്റ്റാഫ് നഴ്‌സ് ബെറ്റ്‌സിയുടെയും മക്കളായ മിഷേല് ഷോച്ചനും ,ഹാന ഷോച്ചനുമാണ് മലയാളികള്‍ക്ക് അഭിമാനനേട്ടം സമ്മാനിച്ചത്.\nഈ വര്‍ഷത്തെ ജുവനൈല് സര്‍ക്യൂട്ട് മത്സരങ്ങള് അവസാനിച്ചപ്പോള് നാഷണല് എലൈറ്റ് ടീമിലേക്ക് തിരഞ്ഞെടുക്കപ്പെട്ടവരില് മിഷേലും ഉള്‍പ്പെടുന്നു.യൂറോപ്യന് അന്താരാഷ്ട്ര മത്സരങ്ങളില് സര്‍ക്കാര് ചിലവില് പങ്കെടുക്കാന് എലൈറ്റ് ഗ്രൂപ്പില് ഉള്‍പ്പെടെണ്ടതുണ്ട്. ഇതിനകം തന്നെ നിരവധി യൂറോപ്യന് മത്സരങ്ങളില് പങ്കെടുത്ത് അയര്‍ലണ്ടിനെ വിജയിപ്പിച്ച മിഷേലിൻറെ അര്‍ഹതയ്ക്കുള്ള അംഗീകാരമായി പുതിയ അംഗീകാരത്തെ കണക്കാക്കാം .\nഎല്ലാ സിഗരറ്റ് വിൽപ്പനയും നിരോധിക്കുന്ന ആദ്യ രാജ്യമായി ന്യൂസിലാൻഡ്


കോവിഡ് -19 ; ചൈനയില് മരിച്ചവരുടെ എണ്ണം 1886 ആയി – Dubai Vartha\nകോവിഡ് -19 ; ചൈനയില് മരിച്ചവരുടെ എണ്ണം 1886 ആയി\nകൊറോണ വൈറസ് ബാധമൂലം ചൈനയില് മരിച്ചവരുടെ എണ്ണം 1886 ആയി. ഇന്നലെ മാത്രം 98 പേരാണ് മരിച്ചത്. ചൈനയിലിതുവരെ 72,436 പേര്‍ക്കാണ് കൊറോണ വൈറസ് സ്ഥിരീകരിച്ചിരിക്കുന്നത്.\nഇന്നലെ മരിച്ച 98 പേരില് 93 പേരും ഹൂബൈ പ്രവിശ്യയില് നിന്നുള്ളവരാണ്. വൈറസ് ബാധ പടരുന്നത് തടയാനായി സ്വീകരിച്ച നടപടികള് വിജയം കണ്ട് തുടങ്ങിയതായി ചൈനീസ് ദേശീയ ഹെല്‍ത്ത് കമ്മീഷന് പറഞ്ഞു. കൊറോണ വൈറസ് ബാധ സ്ഥിരീകരിച്ചവരില് 14 ശതമാനം പേര് മാത്രമാണ് മരിക്കുന്നതെന്ന് ലോകാരോഗ്യസംഘടന അറിയിച്ചു. കുട്ടികളില് മരണനിരക്ക് കുറവാണെന്നും ലോകാരോഗ്യ സംഘടനാ മേധാവി ടെഡ്രോസ് അഥനാം അറിയിച്ചു.\nഅതേസമയം, കൊറോണ വൈറസ് ബാധയെത്തുടര്‍ന്ന് ജപ്പാന് യോക്കോഹാമ തീരത്ത് പിടിച്ചിട്ടിരുന്ന ഡയമണ്ട് പ്രിന്‍സസ് കപ്പലില് നിന്ന് തങ്ങളുടെ പൗരന്മാരെ അമേരിക്ക ഒഴിപ്പിച്ചു. രണ്ട് ചാര്‍ട്ടേഡ് വിമാനങ്ങളിലായി 380 യാത്രക്കാരെ കാലിഫോര്‍ണിയയിലെ ട്രാവിസ്, ടെക്‌സസിലെ ലാക്ലന്‍ഡ് വ്യോമ ആസ്ഥാനങ്ങളിലെത്തിച്ചു.\nയോക്കോഹാമ തുറമുഖത്തുള്ള കപ്പലില് 99 പേര്‍ക്കുകൂടി വൈറസ് സ്ഥിരീകരിച്ചതായി ജപ്പാന് ആരോഗ്യമന്ത്രാലയം പറഞ്ഞു. ഇതോടെ കപ്പലില് വൈറസ് ബാധിച്ചവര് 454 ആയി. കപ്പലില് കൊറോണ വൈറസ് ബാധിച്ചത് നാല് ഇന്ത്യക്കാര്‍ക്കെന്ന് ജപ്പാനിലെ ഇന്ത്യന് എംബസി അറിയിച്ചു. നാല് പേരും അപകടനില തരണം ചെയ്തുവെന്നും മരുന്നുകളോട് നന്നായി പ്രതികരിക്കുന്നുവെന്നും എംബസി ട്വിറ്ററില് പറഞ്ഞു. 138 ഇന്ത്യക്കാരാണ് കപ്പലിലുള്ളത്. ഇവരെ എത്രയുംവേഗം പുറത്തെത്തിക്കാനുള്ള ശ്രമങ്ങള് തുടരുന്നതായും അധികൃതര് വ്യക്തമാക്കി.\nകേരളത്തിൽ ഫ്‌ളക്‌സ് ബോര്‍ഡുകള് സ്ഥാപിച്ചാൽ ഇനി ക്രിമിനല് കേസ്\nതിരൂർ സ്വദേശിയായ യുവ എഞ്ചിനീയർ ദുബായിൽ ബിൽഡിംഗിന്റെ മുകളിൽ നിന്നും താഴെവീണ് മരണപ്പെട്ടു.\n1000 ൽ അധികം റോക്കറ്റുകൾ ,4ഡസൻ മരണങ്ങൾ


കെ.സി.സി. ചുങ്കം ഫൊറോന ക്‌നാനായ മിഷന് സംഗമം സംഘടിപ്പിച്ചു - knanayapathram\nകെ.സി.സി. ചുങ്കം ഫൊറോന ക്‌നാനായ മിഷന് സംഗമം സംഘടിപ്പിച്ചു\nമാറിക: ക്‌നാനായ കത്തോലിക്കാ കോണ്‍ഗ്രസ് ചുങ്കം ഫൊറോന കൗണ്‍സിലിന്റെ ആഭിമുഖ്യത്തില് കെ.സി.ഡബ്ല്യു.എ, കെ.സി.വൈ.എല്, മിഷന്‍ലീഗ് സംഘടനകളുടെ സഹകരണത്തോടെ ക്‌നാനായ മിഷന് സംഗമം മാറിക സെന്റ് ആന്റണീസ് ദൈവാലയത്തില് നടത്തി. ചുങ്കം ഫൊറോന വികാരി ഫാ. സുനില് പാറയ്‌ക്കല് അധ്യക്ഷത വഹിച്ചു. പൂനൈ ആസ്ഥാനമായി പ്രവര്‍ത്തിക്കുന്ന മഹര് ആശ്രമത്തിന്റെ സ്ഥാപകയും അന്തര്‍ദേശീയ സാമൂഹ്യപ്രവര്‍ത്തകയുമായ സി. ലൂസി കുര്യന് വാക്കേച്ചാലില് ഉദ്‌ഘാടനം ചെയ്‌തു. അനേകം വിശ്വോത്തര അവാര്‍ഡുകള് നല്‍കി ലോകം ആദരിക്കുന്ന ക്‌നാനായ സമുദായത്തിന്റെ അഭിമാനമായ സി. ലൂസി കുര്യന് വാക്കേച്ചാലിനെ കെ.സി.സി. ഫൊറോ ചാപ്ലയിനും മാറിക ഇടവക വികാരിയുമായ ഫാ. വിന്‍സണ് കുരുട്ടുപറമ്പില് ആദരിച്ചു.\nമിഷന് പ്രവര്‍ത്തനങ്ങള്‍ക്കുള്ള സംഭാവനകള് തൊടുപുഴ ചാഴികാട്ട് ആശുപത്രിക്കുവേണ്ടി ചെയര്‍മാന് ഡോ. ജോസഫ് സ്റ്റീഫന് ചാഴികാട്ടും, കെ.സി.സി. യൂണിറ്റ്, ഫൊറോന ഭാരവാഹികളും സിസ്റ്ററിന് കൈമാറി. കെ.സി.സി. ഫൊറോന പ്രസിഡന്റ് തമ്പി എരുമേലിക്കര, ഫൊറോന സെക്രട്ടറി ജോസ് പി. ജോര്‍ജ് പാറടിയില്, കെ.സി.വൈ.എല്. ഫൊറോന പ്രസിഡന്റ് അമല് മാറികവീട്ടില്, മിഷന്‍ലീഗ് ഫൊറോന പ്രസിഡന്റ് മാസ്റ്റര് ചെറിയാന് ബിജു കുരുട്ടുപറമ്പില് എന്നിവര് പ്രസംഗിച്ചു. ചുങ്കം ഫൊറോനയില് സേവനം ചെയ്യുന്ന വൈദികര്, സിസ്റ്റേഴ്‌സ്, കെ.സി.സി. ഫൊറോന ട്രഷറര് മാത്യു വെള്ളാമറ്റത്തില്, കെ.സി.സി. അതിരൂപത വൈസ് പ്രസിഡന്റ് തൂഫാന് തോമസ്, കെ.സി.സി. അതിരൂപത വര്‍ക്കിംഗ് കമ്മറ്റി മെമ്പര് ജോണ് തെരുവത്ത് എന്നിവര് പരിപാടികള്‍ക്ക് നേതൃത്വം നല്‍കി.\nകെ.സി.സി. ചുങ്കം ഫൊറോന ക്‌നാനായ മിഷന് സംഗമം സംഘടിപ്പിച്ചു added by Knanaya Admin on November 7, 2019


Kerala Catholic Community കേരളത്തിലെ കത്തോലിക്കാസമൂഹം: ബാറുപൂട്ടിയാലും പള്ളി പൂട്ടില്ല; മദ്യപാനികളുടെ ഘോഷയാത്ര.\nബാറുപൂട്ടിയാലും പള്ളി പൂട്ടില്ല; മദ്യപാനികളുടെ ഘോഷയാത്ര.\nവിശ്വാസികളുടെ എണ്ണം ഏറിയെന്നും ആവശ്യക്കാര് കൂടിയെന്നും അതിനാല് കൂടുതല് വൈന് ഉല്‍പാദിപ്പിക്കാന് അനുമതി നല്‍കണമെന്നുമാണ് ആവശ്യം. ബാറുപൂട്ടിയാലും പള്ളി പൂട്ടില്ല.\nവൈന് ഉത്പാദനം കൂട്ടാന് അനുമതി തേടി മലബാര് സഭ\nCourtesy: Asianet News2hours ago Kerala\nകൊച്ചി: കൊച്ചിയിലെ എക്‌സൈസ് ഓഫിസിലാണു കര്‍ദിനാള് മാര് ജോര്‍ജ് ആലഞ്ചേരി വൈന് ലൈശനസ് പുതുക്കാന് അപേക്ഷ നല്‍കിയത്. സഭയുടെ നിയന്ത്രണത്തില് തൃക്കാക്കരയിലാണു വൈന് ഉത്പാദിപ്പിക്കുന്നത്. കഴിഞ്ഞ വര്‍ഷം 1600 ലിറ്ററിനുളള അനുമതിയായിരുന്നു നല്‍കിയിരുന്നത്. ഇത് 5000മാക്കി കൂട്ടണമെന്നാണ് സഭയുടെ ആവശ്യം.\nവിശ്വാസികളുടെ എണ്ണം ഏറിയെന്നും ആവശ്യം കൂടിയെന്നും അതിനാല് കൂടുതല് വൈന് ഉളപാദിപ്പിക്കാന് അനുമതി നല്‍കണമെന്നുമാണ് ആവശ്യം. എന്നാല് ഇതിനെ തെറ്റായി വ്യാഖ്യാനിക്കേണ്ടതില്ലെന്നു സഭാ വൃത്തങ്ങള് അറിയിച്ചു.\nകുര്‍ബാന അര്‍പ്പിക്കുന്നതിനുളള വൈന് ലൈസന്‍സിനാണ് സഭ അപേക്ഷിച്ചിരിക്കുന്നത്. കൂടുതല് ആവശ്യം വന്നതുകൊണ്ടാണ് കൂട്ടിചോദിച്ചത്. ഓരോ വര്‍ഷത്തെയും ആവശ്യമനുസരിച്ചാണു ലൈസന്‍സ് പുതുക്കുമ്പോള് അനുമതി ചോദിക്കുന്നതെന്നും സഭാ വൃത്തങ്ങള് അറിയിച്ചു.


കോണ്‍ഗ്രസ് എംഎല്‍എയെ ‘ജയ് ശ്രീറാം’ വിളിപ്പിക്കാൻ ബിജെപി മന്ത്രി | National | Deshabhimani | Saturday Jul 27, 2019\nജാർഖണ്ഡില് കോണ്‍ഗ്രസ് എംഎല്‍എയെക്കൊണ്ട് നിര്‍ബന്ധിപ്പിച്ച് ‘ജയ് ശ്രീറാം’ വിളിപ്പിക്കാന് ബിജെപി മന്ത്രി സി പി സിങ്ങിന്റെ ശ്രമം. നിയമസഭയുടെ മുന്നില് മാധ്യമങ്ങളുടെ സാന്നിധ്യത്തിലായിരുന്നു സംഭവം. കോണ്‍ഗ്രസ് എംഎല്‍എ ഇമ്രാൻ അന്‍സാരിയുടെ കൈപിടിച്ച് ഉയര്‍ത്തി ഒരുതവണയെങ്കിലും ജയ് ശ്രീറാം വിളിക്കണമെന്ന് മന്ത്രി ആവശ്യപ്പെട്ടു.\nനിങ്ങള്‍ക്ക് എന്നെ ഭീഷണിപ്പെടുത്താനാകില്ലെന്ന് ഇമ്രാൻ മന്ത്രി‌യോട് പ്രതികരിച്ചു. രാജ്യത്തിന് തൊഴിലവസരവും വൈദ്യുതിയും വികസനവുമാണ് ആവശ്യം. അല്ലാതെ മതരാഷ്ട്രീയവാദമല്ലെന്നും അദ്ദേഹം പറഞ്ഞു.നിങ്ങളുടെ മുന്‍തലമുറയും വിശ്വസിച്ചത് രാമനിലാണെന്നായിരുന്നു സിങ്ങിന്റെ പ്രതികരണം.\nബുധനാഴ്ച ബിജെപി അംഗങ്ങൾ ജയ് ശ്രീറാം, ഭാരത് മാതാ കീ ജയ് വിളികള്‍കൊ ണ്ട് നിയമസഭ തടസ്സപ്പെടുത്തിയിരുന്നു. ജാര്‍ഖണ്ഡ് മുക്തിമോര്‍ച്ച പ്രതിനിധികള് 1927ലെ വനാവകാശബില് ഭേദഗതി ബില്ലില് സര്‍ക്കാരിന്റെ നിലപാട് ചോദിച്ചതിനെ തുടര്‍ന്നായിരുന്നു സംഭവം. ബിജെപി എംഎല്‍എ വിരാഞ്ചി നാരായണനും മന്ത്രിമാരായ സി പി സിങ്ങും രാജ് പരിവാറും ചേര്‍ന്നായിരുന്നു എംഎല്‍എമാര് സംസാരിക്കുന്നത് തടസ്സപ്പെടുത്താന് ജയ് ശ്രീറാം മുഴക്കിയത്.


സുരേഷ് റെയ്‌നയുടെ കുടുംബത്തിന് നേരെ ആക്രമണം ; ആക്രമണത്തിൽ സഹോദരി ഭർത്താവ് കൊല്ലപ്പെട്ടു | Chanakya News\nHome SPORTS സുരേഷ് റെയ്‌നയുടെ കുടുംബത്തിന് നേരെ ആക്രമണം ; ആക്രമണത്തിൽ സഹോദരി ഭർത്താവ് കൊല്ലപ്പെട്ടു\nഡൽഹി: ഇന്ത്യൻ ക്രിക്കറ്റ് ടീമിലെ അംഗമായ സുരേഷ് റെയ്നയുടെ കുടുംബത്തിലെ അഞ്ച് ബന്ധുക്കൾക്ക് നേരെ അജ്ഞാത സംഘം ആക്രമണം നടത്തി. ആക്രമണത്തെ തുടർന്ന് ഗുരുതരമായി പരിക്കേറ്റ സുരേഷ് റെയ്നയുടെ പിതാവിന്റെ സഹോദരി ഭർത്താവ് കൊല്ലപ്പെട്ടു. ഭാര്യയും അതീവ ഗുരുതരാവസ്ഥയിൽ ചികിത്സയിൽ കഴിയുകയാണ്. ഇവരുടെ രണ്ട് മക്കൾക്കും ഗുരുതരമായി പരിക്കേറ്റിട്ടുണ്ട്. ഇവർക്ക് നേരെ ആക്രമണം നടന്നത് ഓഗസ്റ്റ് 19 നാണെന്നാണ് പുറത്തുവരുന്ന വിവരം.\nവീടിന്റെ ടെറസിൽ ഉറങ്ങിക്കിടന്ന കുടുംബാംഗങ്ങൾക്ക് നേരെയാണ് ആക്രമണം നടത്തിയത്. കുപ്രസിദ്ധ കുറ്റവാളി കാലെ കച്ചേവാലയുടെ സംഘാഗങ്ങളാണ് ആക്രമണം നടത്തിയതെന്നാണ് പോലീസ് നൽകുന്ന സൂചന. സംഘം മോഷണ ശ്രമം നടത്തിയതായും ഇതിനിടയിലാണ് ആക്രമണം നടത്തിയതെന്നുമാണ് പുറത്തുവരുന്ന റിപ്പോർട്ട്. എന്നാൽ ആക്രമണം നടന്ന് 10 ദിവസങ്ങൾ പിന്നിട്ടിട്ടും ഇതുവരെയും അക്രമികൾക്കെതിരെ നടപടിയെടുക്കുകയോ അവരെ പിടികൂടാനോ സാധിച്ചിട്ടില്ല.\nഅക്രമികളുടെ പക്കൽ മാരകായുധങ്ങൾ ഉണ്ടായിരുന്നതായും ഇതു ഉപയോഗിച്ചാണ് ക്രൂരമായ രീതിയിലുള്ള ആക്രമണം നടത്തിയത്. കോവിഡ് സാഹചര്യം കണക്കിലെടുത്ത് ഐപിഎൽ യു എ ഇ ലേക്ക് മാറ്റിയ സാഹചര്യത്തിൽ അവിടെയെത്തിയിരിക്കുകയായിരുന്നു സുരേഷ് റെയ്ന. എന്നാൽ തന്റെ വ്യക്തിപരമായ ചില കാരണങ്ങൾ കൊണ്ട് ഇന്ത്യയിലേക്ക് മടങ്ങിയതായി സുരേഷ് റെയ്നയുടെ ടീമായ ചെന്നൈ സൂപ്പർ കിംഗ്സ് അറിയിച്ചിരുന്നു. ഇതിനെ തുടർന്ന് ഈ സീസണിൽ സുരേഷ് റെയ്ന കളിക്കില്ലെന്ന് വ്യക്തമാക്കിയിട്ടുണ്ട്.\nതുടർന്നാണ് സുരേഷ് റെയ്നയുടെ കുടുംബത്തിന് നേരെയുണ്ടായ ആക്രമണത്തെ കുറിച്ചുള്ള വിവരങ്ങൾ പുറത്തുവരുന്നത്. ആക്രമണത്തെ തുടർന്ന് സുരേഷ് റെയ്നയുടെ അങ്കിൾ അശോക് കുമാർ (58) കൊല്ലപ്പെട്ടു. ഇവരുടെ മക്കളായ കൗശൽ കുമാർ(32), അപിൻ കുമാർ (24) എന്നിവർ ഗുരുതരമായി പരിക്കേറ്റ് ചികിത്സയിൽ കഴിയുകയാണ്. ആക്രമണത്തിനിരയായത് സുരേഷ് റെയ്നയുടെ അടുത്ത ബന്ധുക്കളാണെന്നുള്ള വിവരം പുറത്തുവന്നതിനെ തുടർന്ന് പോലീസ് സംഘം അന്വേഷണം ഊർജ്ജിതമാക്കിയിരിക്കുകയാണ്. പോലീസും ഫോറൻസിക് ഉദ്യോഗസ്ഥരും സംഭവസ്ഥലത്തെത്തി തെളിവുകൾ ശേഖരിച്ചിട്ടുണ്ട്.


DeMIX Essentials ഓഡിയോ വേർതിരിക്കൽ സോഫ്റ്റ്വെയർ | AudioSourceRE\nഎന്താണ് DEMIX ESSENTIALS?\nDeMIX Essentials ഞങ്ങളുടെ അവബോധജന്യമായ വർക്ക്ഫ്ലോയുമായി സംയോജിപ്പിച്ച് ഞങ്ങളുടെ ഏറ്റവും നൂതനമായ ശബ്‌ദ ഇൻസുലേഷൻ അൽ‌ഗോരിതം നിങ്ങൾക്ക് നൽകുന്ന ഒറ്റപ്പെട്ട സോഫ്റ്റ്വെയറാണ് പതിപ്പ് 2.0.\nപതിപ്പ്2ഇപ്പോൾ സ്വയമേവ നീക്കംചെയ്യാനും ഡ്രംസ്, ബാസ്, മറ്റ് ഉപകരണങ്ങൾ എന്നിവ റീമിക്സ് ചെയ്യുന്നതിനും സാമ്പിൾ ചെയ്യുന്നതിനും അല്ലെങ്കിൽ ഒരു കാപ്പെല്ല, ബാക്കിംഗ് ട്രാക്കുകൾ സൃഷ്ടിക്കുന്നതിനും ഉയർന്ന നിലവാരമുള്ള പുതിയ വേർതിരിക്കലുകൾ എളുപ്പത്തിലും വേഗത്തിലും എത്തിക്കാൻ നിങ്ങളെ അനുവദിക്കുന്നു.\nDeMIX Essentials പതിപ്പ്2ഡി‌ജെകൾ, സംഗീതം എന്നിവയ്‌ക്ക് ഉണ്ടായിരിക്കേണ്ട ഒന്നാണ് proഡക്കറുകൾ, റീമിക്സ് ആർട്ടിസ്റ്റുകൾ, സംഗീതജ്ഞർ, വോക്കലുകളും ഡ്രമ്മുകളും ഒറ്റപ്പെടുത്താനും ബാക്കിംഗ് ട്രാക്കുകളും സാമ്പിളുകളും സൃഷ്ടിക്കാനും അല്ലെങ്കിൽ നിലവിലുള്ള ഓഡിയോയിൽ നിന്ന് ദ്രുത റീമിക്സുകൾ നിർമ്മിക്കാനും ആഗ്രഹിക്കുന്ന അധ്യാപകർ.\nനിങ്ങളുടെ പ്രിയപ്പെട്ട ആർട്ടിസ്റ്റിനൊപ്പം പ്ലേ ചെയ്യാൻ ലീഡ് വോക്കൽ, ഒരു സോളോ ഉപകരണം അല്ലെങ്കിൽ ഡ്രംസ് നിശബ്ദമാക്കുക.\nപതിപ്പ് 2-ൽ പുതിയതെന്താണ്?\nDeMIX Essentials പതിപ്പ്2കൂടാതെaആയി ലഭ്യമാണ് സ്വതന്ത്ര നവീകരണം നിലവിലുള്ള പണമടച്ചുള്ള ഉപയോക്താക്കൾക്കായി ഒരു ശ്രേണി ഉൾക്കൊള്ളുന്നുproവെമെന്റുകളും പുതിയ പ്രവർത്തനവും;\nഎല്ലാ വോക്കൽ, ബാസ്, ഡ്രം സെപ്പറേറ്ററുകൾ\n4 ട്രാക്കുകൾ വരെ വേർതിരിക്കുക, മിക്സ് ചെയ്യുക, ലയിപ്പിക്കുക\nവേഗത്തിലും എളുപ്പത്തിലും റീമിക്സിംഗിനായി മൾട്ടി-ചാനൽ മിക്സർ\n"AudioSourceRE ഗുരുതരമായ ചില വിപ്ലവകരമായ കാര്യങ്ങളാണ് ”\nറോബ് ടവാഗ്ലിയോൺ എഞ്ചിനീയർ /Proഎഴുത്തുകാരനും എഴുത്തുകാരനും\nഇഷ്ടാനുസൃതമാക്കാവുന്ന വേർതിരിക്കൽ അൽഗോരിതങ്ങൾ\nക്ലൗഡ് അടിസ്ഥാനമാക്കിയുള്ള വേഗതയേറിയതും സുരക്ഷിതവുമായ proനിർത്തുന്നു\n16bit 44.1 kHz വരെ ഓഡിയോ പിന്തുണയ്ക്കുന്നു\nകാണുക DEMIX ESSENTIALS പ്രവർത്തനത്തിൽ\nആരംഭിച്ച ഗൈഡ് നേടുന്നു\n4 വ്യത്യസ്ത കാണ്ഡം വരെ വേർതിരിക്കുക DeMIX Essentials by AudioSourceRE\n4 വ്യത്യസ്ത കാണ്ഡം വരെ വേർതിരിക്കുക\nനിങ്ങളുടെ ഗാനം തത്സമയം റീമിക്സ് ചെയ്യുക, അല്ലെങ്കിൽ ഓരോ ട്രാക്കും നിങ്ങളുടെ DAW ലേക്ക് എക്‌സ്‌പോർട്ടുചെയ്യുക DeMIX Essentials by AudioSourceRE\nനിങ്ങളുടെ ഗാനം തത്സമയം റീമിക്സ് ചെയ്യുക, അല്ലെങ്കിൽ ഓരോ ട്രാക്കും നിങ്ങളുടെ DAW ലേക്ക് എക്‌സ്‌പോർട്ടുചെയ്യുക\nMac OS 10.9 ഉം അതിനുമുകളിലും\nവിൻഡോസ്7ഉം അതിനുമുകളിലും\nകുറഞ്ഞ റാം ആവശ്യകതകൾ4ജിബി\nകുറഞ്ഞ സിപിയു ആവശ്യകതകൾ കോർ ഡ്യുവോ3ജിഗാഹെർട്സ്\nഉയർന്ന വേഗതയുള്ള ഇന്റർനെറ്റ് ആവശ്യമാണ്\nകുറിപ്പ്: iLok ലൈസൻസ് മാനേജർ സോഫ്റ്റ്വെയർ പ്രവർത്തിക്കുന്നതിന് മുമ്പ് ഇൻസ്റ്റാൾ ചെയ്തിരിക്കണം.


കോഹ്ലിക്കെതിരെ ബിസിസിഐയിൽ പരാതി നൽകിയത് ആ താരം ; പുതിയ റിപ്പോർട്ട് പുറത്ത് - Crickerala\nകോഹ്ലിക്കെതിരെ ബിസിസിഐയിൽ പരാതി നൽകിയത് ആ താരം ; പുതിയ റിപ്പോർട്ട് പുറത്ത്\nഅടുത്തിടെയാണ് ക്രിക്കറ്റ് ലോകത്തെ ഒന്നടങ്കം ഞെട്ടിച്ച് കൊണ്ട് കോഹ്ലി\nടി20യിൽ ഇന്ത്യയുടെ ക്യാപ്റ്റൻ സ്ഥാനം ഒഴിയുന്നതായി പ്രഖ്യാപിച്ചത്. ഒക്ടോബറിൽ നടക്കുന്ന ടി20 ലോകക്കപ്പിന് ശേഷം ക്യാപ്റ്റൻ സ്ഥാനം ഒഴിയുന്നതായി സോഷ്യൽ മീഡിയയിലൂടെ അറിയിച്ച കോഹ്ലി, ജോലിഭാരം കൂടുതലായതിനാലാണ് ക്യാപ്റ്റൻ സ്ഥാനത്തുനിന്ന് രാജിവയ്ക്കുന്നതെന്ന് പ്രസ്താവനയിൽ പറഞ്ഞു.\nവളരെയധികം സമയമെടുത്ത ശേഷമാണ് ഈയൊരു തീരുമാനത്തിൽ എത്തിച്ചേർന്നതെന്നും കോഹ്ലി വ്യക്തമാക്കിയിരുന്നു. ഇതിന് പിന്നാലെ നിരവധി വാർത്തകളാണ് കോഹ്ലിയുടെ ക്യാപ്റ്റൻ സ്ഥാനം ഉപേക്ഷിക്കലുമായി ബന്ധപ്പെട്ട് പുറത്തുവന്നത്. കോഹ്ലിക്കെതിരെ ബിസിസിഐയിൽ ഒരു ഇന്ത്യൻ താരം പരത്തിപ്പെട്ടിരുന്നതായും വാർത്തകൾ വന്നിരുന്നു.\nഇപ്പോഴിതാ കോഹ്ലിക്കെതിരെ പരാതിപ്പെട്ടത് ഇന്ത്യയുടെ ഓഫ് സ്പിന്നർ അശ്വിനാണെന്ന് ന്യൂസ് ഏജന്‍സി ഐഎഎന്‍എസ് റിപ്പോർട്ട് ചെയ്തിരിക്കുകയാണ്. ടീമില് കോഹ്ലി തനിക്ക് അരക്ഷിതാവസ്ഥയുണ്ടാക്കുന്നു എന്ന് അശ്വിന് ബിസിസിഐ സെക്രട്ടറി ജയ് ഷായോട് പരാതിപ്പെട്ടു എന്നാണ് റിപ്പോര്‍ട്ടിൽ പറയുന്നത്.\nലോക ടെസ്റ്റ് ചാമ്ബ്യന്‍ഷിപ്പ് ഫൈനലിലെ അശ്വിന്റെ പ്രകടനത്തില് കോഹ്ലി തൃപ്‌തനായിരുന്നില്ലെന്നാണ് പുറത്ത് വരുന്ന റിപ്പോര്‍ട്ടുകള്. ഇതിനെ തുടര്‍ന്നാണ് അശ്വിനെ ഇംഗ്ലണ്ടിനെതിരായ ടെസ്റ്റ് പരമ്ബരയില് പുറത്തിരുത്തിയതെന്നും റിപ്പോര്‍ട്ടുകള് സൂചന നല്‍കുന്നു. ടി20 ലോകകപ്പ് ടീമില് നിന്നും അശ്വിനെ പുറത്താക്കണമെന്ന് കോഹ്ലി ആവശ്യപ്പെട്ടെങ്കിലും രോഹിത് ശര്‍മ അശ്വിനെ പിന്തുണയ്ക്കുകയായിരുന്നുവെന്നാണ് റിപ്പോര്‍ട്ട് പറയുന്ന‌ത്.\nഇക്കഴിഞ്ഞ ഇംഗ്ലണ്ടിനെതിരായ ടെസ്റ്റ് പര്യടനത്തിൽ4മത്സരത്തിൽ ഒന്നിൽ പോലും അശ്വിൻ അവസരം ലഭിച്ചിരുന്നില്ല.\nഅശ്വിനും കോഹ്ലിയും തമ്മിലുള്ള ബന്ധം കൂടുതൽ വഷളായതായി തോന്നിപ്പിച്ചിരുന്നു. അതേസമയം ഏകദിനത്തിൽ നിന്നും കോഹ്ലി ക്യാപ്റ്റൻ സ്ഥാനം ഒഴിഞ്ഞേക്കുമെന്നും രോഹിത് പരിമിത ഓവർ ഫോർമാറ്റിൽ ഇന്ത്യയെ നയിക്കുമെന്നും റിപ്പോർട്ടുണ്ട്.


വരും വർഷങ്ങളിൽ യുകെ ഡിജിറ്റൽ കറൻസിയിലേക്ക് നീങ്ങുമെന്ന് ബാങ്ക് ഓഫ് ഇംഗ്ലണ്ട് ഗവർണർ ആൻഡ്രൂ ബെയ്‌ലി ; ചുരുങ്ങിയ വിലയിൽ ക്രിപ്റ്റോ കറൻസികൾ വാങ്ങി സൂക്ഷിച്ചിരിക്കുന്നവർക്ക് സന്തോഷകരമായ വാർത്ത | Malayalam UK\nJuly 15 14:50 2020 Print This Article\nലണ്ടൻ : ക്രിപ്റ്റോ കറൻസികൾ വാങ്ങി സൂക്ഷിച്ചിരിക്കുന്നവർക്ക് സന്തോഷകരമായ വാർത്തയുമായി ബാങ്ക് ഓഫ് ഇംഗ്ളണ്ട് . സാമ്പത്തിക ഗവേഷണങ്ങളെപ്പറ്റിയുള്ള വാർത്തകളും , വിവരങ്ങളും , വസ്തുതകളും , ശേഖരിക്കുന്ന ബ്ലൂംബെർഗിൽ നിന്നുള്ള റിപ്പോർട്ട് പ്രകാരം യുകെ ഗവണ്മെന്റ് ക്രിപ്റ്റോ കറൻസികളോട് കൂടുതൽ അടുക്കുന്നു . ബാങ്ക് ഓഫ് ഇംഗ്ലണ്ട് ഗവർണർ ആൻഡ്രൂ ബെയ്‌ലി യുകെ സെൻട്രൽ ബാങ്കിന്റെ ഡിജിറ്റൽ കറൻസിയെപ്പറ്റി സൂചന നൽകി . തിങ്കളാഴ്ച നടന്ന സാമ്പത്തിക കാര്യങ്ങളെപ്പറ്റിയുള്ള ഒരു വെബിനാറിൽ ഡിജിറ്റൽ കറൻസിക്ക് സാമ്പത്തിക രംഗത്തുള്ള പ്രസക്തിയെക്കുറിച്ച് ബെയ്‌ലി ചർച്ച ചെയ്തു .\n” ഇപ്പോൾ ഉപയോഗിക്കുന്ന കറൻസികളുടെ ഡിജിറ്റൽ പതിപ്പുകൾ സൃഷ്ടിക്കണോ എന്ന ആലോചനയിലാണ് ബാങ്ക് ഓഫ് ഇംഗ്ളണ്ട് . കുറച്ച് വർഷങ്ങൾക്കുള്ളിൽ ഞങ്ങൾ ഡിജിറ്റൽ കറൻസിയിലേക്ക് നീങ്ങുമെന്ന് ഞാൻ കരുതുന്നു . ബാങ്ക് ഓഫ് ഇംഗ്ലണ്ട് ഡിജിറ്റൽ കറൻസി സൃഷ്ടിക്കണമോ എന്ന ചോദ്യത്തിലേക്ക് ഞങ്ങൾ നോക്കുകയാണ് . സമൂഹത്തിലും , പേയ്‌മെന്റ് സംവിധാനങ്ങളിലും വലിയ സ്വാധീനം ചെലുത്താൻ ഡിജിറ്റൽ കറൻസികൾക്ക് കഴിയും.” വെബിനാറിൽ സംസാരിച്ച ആൻഡ്രൂ ബെയ്‌ലി പറഞ്ഞു.\nഡിജിറ്റൽ കറൻസികളെക്കുറിച്ച് ഗവേഷണം നടത്തുന്ന സെൻട്രൽ ബാങ്കുകൾക്ക് ഒപ്പം തങ്ങളും ഉണ്ടെന്ന് ജനുവരിയിൽ ബാങ്ക് ഓഫ് ഇംഗ്ലണ്ട് വെളിപ്പെടുത്തിയിരുന്നു . എങ്ങനെയാണ് ഒരോ രാജ്യത്തിന്റെ നിയമപരിധിയിൽ നിന്നുകൊണ്ട് ഡിജിറ്റൽ കറൻസികളെ നടപ്പിലാക്കാൻ കഴിയുന്നത് എന്ന് മനസ്സിലാക്കുവാനും , ആശയങ്ങൾ പരസ്പരം പങ്ക് വയ്ക്കുവാനുമാണ് പല രാജ്യങ്ങൾ ഒന്നിച്ചുള്ള ഗവേഷണങ്ങൾ നടത്തുന്നത് . ലോകത്തെ സാമ്പത്തിക ശക്തിയുടെ കേന്ദ്രങ്ങളായ ബാങ്ക് ഓഫ് ക്യാനഡ , ബാങ്ക് ഓഫ് ജപ്പാൻ , യൂറോപ്യൻ സെൻട്രൽ ബാങ്ക് , സെവറീജിസ് റിക്സ് ബാങ്ക് സ്വീഡൻ , സ്വിസ് നാഷണൽ ബാങ്ക് , ബാങ്ക് ഓഫ് ഇന്റർനാഷണൽ സെറ്റിൽമെൻറ് തുടങ്ങിയവരാണ് ക്രിപ്റ്റോ കറൻസികൾ നടപ്പിൽ വരുത്താൻ തയ്യാറാകുന്ന ഗ്രൂപ്പിലുള്ള മറ്റ് രാജ്യങ്ങൾ .\nബ്ലോക്ക് ചെയിനിന്റെ സഹായത്താൽ ക്രിപ്റ്റോ ഗ്രാഫിക്ക് സാങ്കേതിക വിദ്യയിൽ നിർമ്മിക്കുന്ന ക്രിപ്റ്റോ കറൻസികളെപ്പറ്റി പഠിക്കുവാൻ മില്യൻ കണക്കിന് പണമാണ് കഴിഞ്ഞ കുറെ വർഷങ്ങളായി ഓരോ രാജ്യങ്ങളും ചിലവഴിച്ചിരുന്നത് . യുകെയിലെ സാമ്പത്തിക കാര്യങ്ങളെ നിയന്ത്രിക്കുന്ന സ്ഥാപനമായ ഫൈനാൻഷ്യൽ കണ്ടക്റ്റ് അതോറിറ്റി ഓഫ് യുകെ ( F C A ) ക്രിപ്റ്റോ കറൻസികൾ ഉപയോഗിച്ച് രാജ്യത്തെ നിയമങ്ങൾക്ക് വിധേയമായി വ്യാപാരം നടത്തുന്ന സ്ഥാപനങ്ങൾക്ക് വേണ്ട ക്ര്യത്യമായ നിർദ്ദേശങ്ങൾ നൽകുവാനുള്ള നടപടികളും ആരംഭിച്ചു കഴിഞ്ഞു .\nഡിജിറ്റൽ കറൻസി എന്നത് ഇപ്പോഴത്തെ നോട്ടുകൾക്ക് പകരം ഉപയോഗിക്കാൻ കഴിയുന്ന മറ്റൊരു സാമ്പത്തിക വിനിമയ മാർഗ്ഗമായി മാറുമെന്ന് ഉറപ്പാണ് . അതായത് ഇപ്പോഴത്തെ ഫിയറ്റ് കറൻസികളായ പൗണ്ട് , ഡോളർ , റുപ്പി പോലെയുള്ള നാണയങ്ങൾ സൂക്ഷിക്കുന്നത് പോലെ തന്നെ ഡിജിറ്റൽ കറൻസികളും ഓരോ ബാങ്കുകളുടെയും അകൗണ്ടുകളിൽ സൂക്ഷിക്കുവാനും , മറ്റ് എല്ലാ മേഖലകളിലും സാധാരണ കറൻസികളെ പോലെ ഉപയോഗപ്പെടുത്തുവാനും കഴിയും .\nക്രിപ്‌റ്റോ കറൻസികളായ ക്രിപ്റ്റോ കാർബൺ ( സി സി ആർ ബി ) , ബിറ്റ് കോയിൻ ( ബി ടി സി ) തുടങ്ങിയവ എങ്ങനെ സൗജന്യമായി നേടാം , വില കൊടുത്ത് വാങ്ങിക്കാം , അവ ഉപയോഗിച്ച് ഓൺലൈനിലും , നേരിട്ട് കടകളിലും എങ്ങനെ ഷോപ്പിംഗ് നടത്താം തുടങ്ങിയ കാര്യങ്ങളെപ്പറ്റി അറിയുവാൻ താഴെയുള്ള ലിങ്ക് ക്ലിക്ക് ചെയ്യുകയോ 07394436586 എന്ന നമ്പരിലോ ബന്ധപ്പെടുക .


'തൈമൂര് പട്ടിണി കിടക്കുകയല്ല, സത്യത്തില് അവന് കഴിക്കുന്നത് അല്‍പം കൂടുതലാണ് ' | Kareena Kapoor Khan On Trolls Thaimur Ali Khan Arbaz Khan Show\n'തൈമൂര് പട്ടിണി കിടക്കുകയല്ല, സത്യത്തില് അവന് കഴിക്കുന്നത് അല്‍പം കൂടുതലാണ് '\nഅവന് എന്ത് കഴിക്കുന്നു, അവന് എവിടെ പോകുന്നു, ഇങ്ങനെ മാധ്യമങ്ങള് അവനെ വിടാതെ പിന്തുടരുകയാണ്.\nബോളിവുഡിലെ സ്‌റ്റൈലിഷ് ഐക്കണാണ് കരീന കപൂര് ഖാന്. എന്നാല് അമ്മയായ ശേഷവും വീണ്ടും സിനിമകളിലേക്ക് മടങ്ങിയെത്തിയതിന് താരത്തിന് നേരിടേണ്ടി വന്ന വിമര്‍ശനങ്ങളും ചില്ലറയല്ല. മകനെ നോക്കാത്ത അമ്മയാണ് കരീനയെന്നും മകനെ പട്ടിണിക്കിടുകയാണെന്നും ട്രോളുകളും വിമര്‍ശനങ്ങളും ഉയര്‍ന്നിരുന്നു . ഇപ്പോള് ആ ട്രോളുകള്‍ക്കെല്ലാം മറുപടിയുമായി വന്നിരിക്കുകയാണ് താരം.\nഅര്‍ബാസ് ഖാന് അവതാരകനായത്തെുന്ന ചാറ്റ് ഷോയിലാണ് താരം വിമര്‍ശനങ്ങള്‍ക്ക് മറുപടി നല്‍കിയത്. തൈമൂര് പട്ടിണി കിടന്നു മരിക്കുകയായെന്നായിരുന്നു ഓണ്‍ലൈനില് വന്ന ഒരു കമന്റ്.\nഇതിന് കരീന നല്‍കിയ മറുപടി ഇങ്ങനെയാണ്- "അവന് പട്ടിണി കിടക്കുകയൊന്നുമല്ല. സത്യത്തില് അവന് കുറച്ചേറെ ഭക്ഷണം കഴിക്കുന്നുണ്ടെന്നാണ് എനിക്ക് തോന്നുന്നത്.. അവന് നന്നായി തടി തോന്നിക്കാന് തുടങ്ങിയിരിക്കുന്നു". കരീന പറയുന്നു.\nതൈമൂറിനെ വിടാതെ പിന്തുടരുന്ന പാപ്പരാസികളെയും താരം വിമര്‍ശിക്കുന്നുണ്ട്. "എന്താണ് ഈ മാധ്യമങ്ങള് ചെയ്യുന്നത്. ചില സമയങ്ങളില് അവര് അതിര്‍വരമ്പുകള് ലംഘിക്കുന്നു. പ്രത്യേകിച്ചും തൈമൂറിന്റെ കാര്യം വരുമ്പോള്. അവന് എന്ത് കഴിക്കുന്നു, എവിടെ പോകുന്നു, ഇങ്ങനെ മാധ്യമങ്ങള് അവനെ വിടാതെ പിന്തുടരുകയാണ്. വല്ലപ്പോഴും ആണെങ്കില് കുഴപ്പമില്ല, പക്ഷേ എന്നും ഇങ്ങനെ ആണെങ്കിലോ അവന് വെറും രണ്ട് വയസേ ആയിട്ടുള്ളൂ"-കരീന പറയുന്നു.\nനേരത്തെ ബിക്കിനി ധരിച്ചതിന് തനിക്ക് നേരെ വന്ന വിമര്‍ശനങ്ങള്‍ക്കും കരീന പരിപാടിയിലൂടെ മറുപടി നല്‍കിയിരുന്നു. കുറച്ച് നാള് മുന്‍പ് കരീനയും സെയ്ഫും തൈമൂറും അവധിക്കാലം ആഘോഷിക്കുന്നതിനായി വിദേശയാത്ര നടത്തിയിരുന്നു. സെയ്ഫ് അലി ഖാന്റെ സഹോദരി സോഹയും ഭര്‍ത്താവും മകളും ഇവര്‍ക്കൊപ്പം ഉണ്ടായിരുന്നു. ഈ യാത്രകള്‍ക്കിടയില് പകര്‍ത്തിയ ചിത്രങ്ങള് താരങ്ങള് സോഷ്യല് മീഡിയയില് പങ്കുവയ്ക്കുകയും ചെയ്തു.\nഅക്കൂട്ടത്തില് കരീനയും സോഹയും ബിക്കിനി ധരിച്ചെത്തിയ ഒരു ചിത്രവും ഉണ്ടായിരുന്നു. ഇതിന് താഴെ വന്ന ഒരു കമന്റാണ് അര്‍ബാസ് ഖാന് പരിപാടിക്കിടയില് കരീനയെ വായിച്ച് കേള്‍പ്പിച്ചത്. ''നരകത്തിലേക്ക് പോകൂ സെയ്ഫ് അലിഖാന്. ഭാര്യ ബിക്കിനി ധരിക്കുമ്പോള് നിങ്ങള്‍ക്കു നാണക്കേട് തോന്നുന്നില്ലേ'' എന്നായിരുന്നു ആ കമന്റ്.\nഇതിന് കരീന നല്‍കിയ മറുപടിയും വൈറലായിരുന്നു. 'ഞാന് ബിക്കിനി ധരിക്കുന്നത് തടയാന് സെയ്ഫ് ആരാണ്. നീ എന്തുകൊണ്ടാണ് ബിക്കിനി ധരിക്കുന്നത്? അല്ലെങ്കില് നീ എന്തിനാണ് ഇത് ചെയ്തത് എന്ന് സെയ്ഫ് ചോദിക്കുന്ന തരത്തിലുള്ള ബന്ധമാണ് ഞങ്ങളുടേത് എന്ന് ഇതുവരെ എനിക്ക് തോന്നിയിട്ടില്ല. എനിക്ക് അങ്ങനെ ചിന്തിക്കാന് തന്നെ സാധ്യമല്ല. വളരെയേറെ ഉത്തരവാദിത്തത്തോടെയുള്ള ബന്ധമാണ് ഞങ്ങളുടേത്. അദ്ദേഹം എന്നെ വിശ്വസിക്കുന്നു. ഞാന് ബിക്കിനി ധരിക്കുന്നുവെങ്കില് അതിനൊരു കാരണമുണ്ടായിരിക്കും. ഞാന് നീന്തിക്കൊണ്ടിരിക്കുകയായിരുന്നു അപ്പോള്''- കരീന പറഞ്ഞു.\nContent Highlights : Kareena Kapoor Khan On Trolls Thaimur Ali Khan Arbaz Khan Show\nKareena Kapoor In Bikkini\nKareena On Trolls About Taimur


opposition tries to spread covid pinarayi vijayan , 'കോവിഡ് പ്രതിരോധത്തെ തകർത്ത് രോഗവ്യാപനം കൂട്ടാൻ മനപ്പൂർവ്വം ശ്രമിക്കുന്നു': പ്രതിപക്ഷത്തിനെതിരെ ആഞ്ഞടിച്ച് മുഖ്യമന്ത്രി\n'കോവിഡ് പ്രതിരോധത്തെ തകർത്ത് രോഗവ്യാപനം കൂട്ടാൻ മനപ്പൂർവ്വം ശ്രമിക്കുന്നു': പ്രതിപക്ഷത്തിനെതിരെ ആഞ്ഞടിച്ച് മുഖ്യമന്ത്രി\n15 Sep 2020 1:04 PM GMT\nരോഗം പടർത്താനുള്ള രാഷ്ട്രീയ ഗൂഢാലോചന നടക്കുന്നതായി മുഖ്യമന്ത്രി പിണറായി വിജയൻ. ഇത് നിർഭാഗ്യകരമായ അവസ്ഥയാണ്. കോവിഡ് മാനദണ്ഡങ്ങൾ എല്ലാവർക്കും അറിയാവുന്നതാണ്. എന്നാൽ കേരളത്തിന്റെ കോവിഡ് പ്രതിരോധത്തെ അട്ടിമറിക്കാൻ പ്രതിപക്ഷം ശ്രമിച്ചു കൊണ്ടിരിക്കുകയാണ്.\nസെക്രട്ടേറിയറ്റിനു മുമ്പിൽ നടക്കുന്ന പ്രതിപക്ഷ സമരത്തെ സമരാഭാസമെന്നാണ് മുഖ്യമന്ത്രി വിശേഷിപ്പിച്ചത്. കോവിഡ് വ്യാപനത്തിന് ഇടയാക്കുന്ന പ്രവർത്തനങ്ങളാണ് മുഖ്യമന്ത്രി വിശേഷിപ്പിച്ചത്. എങ്ങനെയെങ്കിലും രോഗം പടരട്ടെയെന്ന ആഗ്രഹത്തോടെ വലിയ ആൾക്കൂട്ടത്തെ സൃഷ്ടിക്കുന്നതിനെതിരെ ഹൈക്കോടതി വരെ രംഗത്തു വന്നതാണ്. ഇപ്പോഴും മാസ്ക് ധരിക്കാതെയും ശാരീരിക അകലം പാലിക്കാതെ പൊതുസ്ഥലത്ത് ഇടപഴകാൻ നിയമപരമായി ആർക്കും അധികാരമില്ല. എന്നാള എല്ലാ മാനദണ്ഡങ്ങളും ലംഘിച്ച് പൊലീസിനു നേരെ ചീറിയടുക്കുകയാണ് അവർ.\nഇത്തരക്കാർ സമൂഹത്തിന്റെ സുരക്ഷയെയാണ് ഇല്ലാതാക്കുന്നതെന്ന് മുഖ്യമന്ത്രി പറഞ്ഞു. സമരങ്ങൾക്ക് സർക്കാർ എതിരല്ല. എന്നാൽ കോവിഡ് പ്രതിരോധം തകർക്കാനും സമൂഹത്തിന്റെ ആരോഗ്യത്തെ അട്ടിമറിക്കാനും നടക്കുന്ന നീക്കങ്ങൾ അംഗീകരിക്കാൻ പറ്റില്ല. അങ്ങനെയുണ്ടായാൽ അത് തടയേണ്ടത് സർക്കാരിന്റെ പ്രാഥമികമായ ഉത്തരവാദിത്വമാണെന്ന് മുഖ്യമന്ത്രി വ്യക്തമാക്കി. സങ്കുചിത രാഷ്ട്രീയ ലക്ഷ്യങ്ങൾക്കു വേണ്ടി പന്താടാനുള്ളതല്ല സാധാരണക്കാരന്റെ ജീവിതമെന്ന് മുഖ്യമന്ത്രി പറഞ്ഞു. നാട്ടിലാകെ കോവിഡ് പരത്താനുള്ള ശ്രമത്തെ വെച്ചുപൊറുപ്പിക്കാനാകില്ലെന്ന് ആവർത്തിച്ചു പറയുകയാണെന്നും മുഖ്യമന്ത്രി പറഞ്ഞു.\nആരോഗ്യപ്രവർത്തകരർക്കൊപ്പം നല്ല പ്രവർത്തനമാണ് പൊലീസ് കാഴ്ചവെച്ചതെന്ന് മുഖ്യമന്ത്രി പറഞ്ഞു. ഇറവിടം കണ്ടെത്തുന്നത് അടക്കമുള്ള കാര്യങ്ങളിൽ പൊലീസിന്റെ അന്വേഷണ മികവു കൂടി ഉപയോഗിക്കപ്പെട്ടിരുന്നു. എന്നാലിപ്പോൾ പൊലീസിന് ക്രമസമാധാന പ്രശ്നങ്ങളിൽ ഇടപെടേണ്ടതായി വരികയാണ്. ബോധപൂർവം ക്രമസമാധാനം തകർക്കാനുള്ള നീക്കം നടക്കുമ്പോൾ പൊലീസിന് അവിടെ കേന്ദ്രീകരിക്കുകയാണ്. ഈ പ്രശ്നത്തെ എങ്ങനെ നേരിടുമെന്നത് ഒരു പ്രശ്നമാണെന്ന് മുഖ്യമന്ത്രി പറഞ്ഞു. ഇക്കാരണത്താൽ കോവിഡുമായി ബന്ധപ്പെട്ട ജോലികൾക്ക് പൊലീസിനൊപ്പം വളന്റിയറായി കൂടെ കൂട്ടാൻ തീരുമാനമെടുത്തിരിക്കുകയാണെന്ന് മുഖ്യമന്ത്രി പറഞ്ഞു. ചെറുപ്പക്കാരായ സ്ത്രീപുരുഷന്മാർ സ്വയം മുമ്പോട്ടു വരണമെന്നും മുഖ്യമന്ത്രി പറഞ്ഞു.


Malayalam News - രോഗികള്‍ക്ക് നൽകുന്നത് നിലവാരമില്ലാത്ത ഭക്ഷണം; കരാറുകാരന്‍റെ മുഖത്തടിച്ച് മന്ത്രി | Maharashtra Minister Bachchu Kadu Allegedly Slaps Contractor Over govt Hospital Food Quality | News18 Kerala, India Latest Malayalam News | ലേറ്റസ്റ്റ് മലയാളം വാർത്ത\nരോഗികള്‍ക്ക് നൽകുന്നത് നിലവാരമില്ലാത്ത ഭക്ഷണം; കരാറുകാരന്‍റെ മുഖത്തടിച്ച് മന്ത്രി\nആശുപത്രിയിലെ ഭക്ഷണവിതരണം സംബന്ധിച്ച് വിശദമായ അന്വേഷണം നടത്തി റിപ്പോർട്ട് സമർപ്പിക്കാൻ ജില്ലാ സബ് ഡിവിഷണൽ ഓഫീസറോട് ആവശ്യപ്പെട്ടിട്ടുണ്ടെന്നും മന്ത്രി\nNews18 Malayalam | April 7, 2021, 3:07 PM IST\nഗുണനിലവാരമില്ലാത്ത ഭക്ഷണം വിതരണം ചെയ്തു എന്നാരോപിച്ച് കോൺട്രാക്ടറുടെ മുഖത്തടിച്ച് മന്ത്രി. സർക്കാർ ആശുപത്രിയില് രോഗികള്‍ക്ക് മോശം ഭക്ഷണം വിതരണം ചെയ്തതിനാണ് മന്ത്രി വിതരണക്കരാറുകാരനെ അടിച്ചതെന്നാണ് റിപ്പോർട്ട്. (Image-@RealBacchuKadu Twitter)\nമഹാരാഷ്ട്ര അകോലയിലെ സർക്കാർ മെഡിക്കൽ കോളജിലായിരുന്നു സംഭവം. ഇക്കഴിഞ്ഞ തിങ്കളാഴ്ച വൈകിട്ട് മന്ത്രി ബച്ചു കടു ഇവിടെ മിന്നൽ സന്ദർശനം നടത്തിയിരുന്നു. മഹാരാഷ്ട്ര സർക്കാരിലെ ജലവിഭവം, വനിത-ശിശുക്ഷേമം തുടങ്ങി വിവിധ വകുപ്പുകൾ കൈകാര്യം ചെയ്യുന്ന കടു, അകോല ജില്ല ഗാർഡിയൻ മിനിസ്റ്റർ കൂടിയാണ്. (Image-@RealBacchuKadu Twitter )\nഈ അപ്രതീക്ഷിത സന്ദർശനത്തിനിടെ രോഗികൾക്ക് വിതരണം ചെയ്യുന്ന ഭക്ഷണം മന്ത്രി പരിശോധിച്ചിരുന്നു.കോവിഡ് രോഗികൾക്ക് അടക്കം നൽകി വന്നിരുന്ന ഭക്ഷണം തീർത്തും ഗുണനിലവാരമില്ലാത്തതാണെന്ന് കണ്ടതോടെ കുപിതനായ മന്ത്രി, കരാറുകാരനെ വിളിച്ചു വരുത്തി. (Image-@RealBacchuKadu Twitter )\nഭക്ഷണത്തിന്‍റെ നിലവാരം അടക്കമുള്ള വിഷയങ്ങളിൽ വിശദീകരണം ആവശ്യപ്പെട്ട മന്ത്രി പെട്ടെന്നുള്ള പ്രകോപനത്തിൽ ഇയാളെ അടിക്കുകയായിരുന്നു. സംഭവത്തിന്‍റെ വീഡിയോ ദൃശ്യങ്ങളും വൈറലായിട്ടുണ്ട്. ആശുപത്രിയില് രോഗികൾക്ക് നല്‍കുന്നത് മോശം ഭക്ഷണമാണെന്നത് സംബന്ധിച്ച് നേരത്തെയും പല റിപ്പോർട്ടുകളും പുറത്തു വന്നിരുന്നു. (Image-@RealBacchuKadu Twitter)\nആശുപത്രിയിലെ ഭക്ഷണവിതരണം സംബന്ധിച്ച് വിശദമായ അന്വേഷണം നടത്തി റിപ്പോർട്ട് സമർപ്പിക്കാൻ ജില്ലാ സബ് ഡിവിഷണൽ ഓഫീസറോട് ആവശ്യപ്പെട്ടിട്ടുണ്ടെന്നാണ് വിഷയത്തിൽ മാധ്യമങ്ങളോട് സംസാരിക്കവെ ബച്ചു കടു പ്രതികരിച്ചത്. ഇതിന് പുറമെ ആശുപത്രിയിലേക്കുള്ള ധാന്യങ്ങള് ഉള്‍പ്പെടെയുള്ള ഭക്ഷ്യ വസ്തുക്കളുടെ രേഖകൾ സൂക്ഷിക്കാത്തത് സംബന്ധിച്ച് അന്വേഷണം നടത്തണമെന്നും ആവശ്യപ്പെട്ടിട്ടുണ്ട്. (Image-@RealBacchuKadu Twitter)


കടലുണ്ടി: ഗതാഗതം 27 മുതല് പുനരാരംഭിക്കും | Katalunti: Rail traffic to resume on Sep 27 - Malayalam Oneindia\n58 min ago കേന്ദ്ര ബജറ്റ് ജൂലൈ 5ന്; ഇന്ദിരാ ഗാന്ധിക്ക് ശേഷം നിർമല സീതാരാമൻ, അറിയേണ്ടതെല്ലാം\nകടലുണ്ടി: ഗതാഗതം 27 മുതല് പുനരാരംഭിക്കും\nPublished: September 18 2001, 5:30 [IST]\nതിരുവനന്തപുരം: കടലുണ്ടി പാലം തകര്‍ന്നതിനെ തുടര്‍ന്ന് തകരാറിലായ ട്രെയിന് ഗതാഗതം സപ്തംബര് 27 വ്യാഴാഴ്ച മുതല് പുനരാരംഭിക്കുമെന്ന് റെയില്‍വെ അറിയിച്ചു.\nഘട്ടംഘട്ടമായിട്ടായിരിക്കും പുതിയ പാലത്തിലൂടെ ഗതാഗതം തുടങ്ങുക എന്ന് സപ്തംബര് 18 ചൊവാഴ്ച പുറത്തിറക്കിയ വാര്‍ത്താക്കുറിപ്പില് റെയില്‍വെ വ്യക്തമാക്കി. 27ന് തിരുവനന്തപുരം-മംഗലാപുരം മലബാര് എക്സ്പ്രസ് പുതിയ കടലുണ്ടി പാലത്തിലൂടെ കടന്നുപോകും.\nസപ്തംബര് 28ന് മംഗലാപുരത്ത് നിന്നും തിരുവനന്തപുരത്തേക്കുള്ള പരശുറാം എക്സ്പ്രസും ഒക്ടോബര് മൂന്ന് മുതല് തിരുവനന്തപുരത്ത് നിന്നും കണ്ണൂരിലേക്കുള്ള കണ്ണൂര് എക്സ്പ്രസും കടലുണ്ടി പാലം വഴി സര്‍വീസ് നടത്തും.\nതൃച്ചി-മംഗലാപുരം എക്സ്പ്രസ് ഒക്ടോബര് അഞ്ചിനും എറണാകുളം-ഗാന്ധിധാം എക്്സ്പ്രസ് ഒക്ടോബര് എട്ടിനും കടലുണ്ടി പാലത്തിലൂടെ സര്‍വീസ് നടത്തുമെന്ന് റെയില്‍വെ വ്യക്തമാക്കി.


Janasamaksham: എല്ലാം നല്ലതിന് വേണ്ടിയാവട്ടെ!\nഎല്ലാം നല്ലതിന് വേണ്ടിയാവട്ടെ!\nഉന്നത ബിരുദമുണ്ടായിട്ടും ജോലി ലഭിക്കാത്തതിനാല് ഉന്തുവണ്ടിയില് പഴവും പച്ചക്കറികളും വിറ്റ് ജീവിച്ചുവരുകയായിരുന്നു ബൂഅസീസി എന്ന ഇരുപത്താറുകാരനെ ലൈസന്‍സില്ലാതെ കച്ചവടം ചെയ്‌തെന്നാരോപിച്ച് സാധനങ്ങള് കണ്ടുകെട്ടിയ മനോവിഷമത്താല് ദേഹത്ത് തീകൊളുത്തി ആത്മാഹുതിക്ക് ശ്രമിച്ചതാണു തുനീഷ്യയില് നിന്നും തുടങ്ങി ഈജിപ്ത്, ജോര്‍ദാന്,, യമന് തുടങ്ങിയ രാജ്യങ്ങളിലെ ഏകാധിപതികളുടെ ഉറക്കം കെടുത്തുന്ന ജനകീയ പ്രക്ഷോപങ്ങള്‍ക്ക് നിമിത്തമായത്.\nനമ്മുടെ നാട്ടിലും ഇടക്കിടക്ക് സംഭവിച്ചുകൊട്നിരിക്കുന്ന രക്തസാക്ഷിത്വങ്ങളും, അക്രമ സംഭവങ്ങളും ഉര്‍വശീശാപം ഉപകാരമായി എന്ന ചൊല്ലിനെ അന്വര്‍ത്ഥമാക്കുന്ന രീതിയില് നാടിനും നാട്ടുകാര്‍ക്കും ഉപകാരപ്രദമായി മാറുന്നതിന്റെ ഉദാഹരണങ്ങള് നിരവധിയാണ്.\nകോഴിക്കോട്ടെ ഒരു പ്രസിദ്ധ ഹോട്ടലിലെ ജീവനക്കാരനെ ഒളിക്യാമറ സംഭവത്തില് പിടക്കപ്പെട്ടതോടെ നഗരത്തില് സ്ത്രീകള് നേരിട്ടിരുന്ന പ്രശ്നങ്ങളിലേക്ക് ബന്ടപ്പെട്ടവരുടെ ശ്രദ്ധ തിരിയാനും മൊബൈല് ക്യാമറഭീഷണിയെ ജാഗ്രതയോടെ കാണാനും നിമിത്തമായി.\nഗോവിന്ദ സ്വാമിയെന്ന വികലാംഗനായ ക്രിമിനലിന്റെ ആക്രമണത്തിനും മാനഭംഗത്തിനും ഇരയായ ഷൊര്‍ണ്ണൂരിലെ ഒരു നിര്‍ധന കുടുംബത്തിന്റെ ഏക ആശ്രമായിരുന്ന സൌമ്യ ഇഞ്ചിന്ജായി മരണത്തിന് കീഴടങ്ങേണ്ടി വന്നപ്പോഴാണ് കാലങ്ങളായി തീവണ്ടി യാത്രക്കിടയില് സ്ത്രീകള് നേരിടുന്ന പീഡനങ്ങളും പ്രയാസങ്ങളും ഉത്തരവാദപ്പെട്ടവരുടെ ശ്രദ്ധയില്‍പ്പെടാനും പരിഹാരമുണ്ടാകാനും വഴിയൊരുങ്ങിയത് .\nമത രാഷ്ട്രീയ രംഗത്തെ മുഖ്യധാര സംഘടനകള് പോലും പുറം തിരിഞ്ഞു നില്‍ക്കുകയും ആരോരും സഹായിക്കാനില്ലാതെ അനന്തമായ ജയില്‍വാസം അനുഭവിച്ച് ജീവിതം തള്ളിനീക്കുകയായിരുന്ന നിരപരാധികളായ ഒരു പറ്റം മുസ്ലിം ചെറുപ്പക്കാര്‍ക്ക് പ്രതീക്ഷയുടെ നേരിയ പ്രകാശം കിട്ടാന് ഇടയായതും രാജ്യത്തെ നടുക്കിയ നിരവധി സ്ഫോടനക്കേസുകള് മറ്റൊരു വഴിത്തിരിവിലേക്ക് എത്തിപ്പെടാനും നിമിത്തമായത് കര്‍ക്കരെയുടെ രക്തസാക്ഷിത്വവും കലീം – അസീമാനന്ദ സഹതടവറവാസവുമാണ്.\nശബരിമല തീര്‍ഥാടനത്തിന്റെ ഭാഗമായി സ്വാമിമാര് ആകാംക്ഷയോടെ കാണാന് കാത്തിരിക്കാറുണ്ടായിരുന്ന ദിവ്യജ്യോതി കൃതിമമായി കത്തിക്കുന്ന തീയാണെന്ന് ബന്ധപ്പെട്ടവര്‍ക്ക് തുറന്നു പറയേണ്ടിവന്നത് നൂറില് പരം വിശ്വാസികള്‍ക്ക് തിക്കിലും തിരക്കിലുംപെട്ട് ജീവന് ബലി നല്‍കേണ്ടിവന്നതിനു ശേഷമാണ്.\nനിസ്സാര കാരണങ്ങള് പറഞ്ഞു ലോണ് അപേക്ഷകള് നിരസിച്ചു പാവപ്പെട്ട കുട്ടികളുടെ പഠനത്തിനു തടസ്സം സൃഷ്ടിച്ചിരുന്ന ബാങ്കുകളുടെ കണ്ണുതുറപ്പിക്കാന് പല വിദ്യാര്‍ത്ഥികള്‍ക്കും ആത്മഹത്യ തന്നെ ചെയ്യേണ്ടി വന്നു.\nദിനം പ്രതി നാം കേട്ട് ഞെട്ടിക്കൊണ്ണ്ടിരിക്കുന്ന ലക്ഷം കോടികളുടെ അഴിമതികള്‍ക്കും ശവക്കല്ലറയിലുള്ളവരെ പോലും വെറുതെ വിടാത്ത കാമഭ്രാന്തിനും അറുതി വരാന് സമൂഹം എന്തൊക്കെ ത്യാഗങ്ങളാണ് പേറേണ്ടിവരിക?\n“നാം അനുഭവിക്കുന്ന ഓരോ പ്രയാസങ്ങളും ഒരു നല്ല നാളെയുടെ പേറ്റുനോവാവട്ടെ” കഴിഞ്ഞ മാസം നമ്മോട് വിട പറഞ്ഞ പ്രസിദ്ധ പണ്ഡിതന് ജമാല് മലപ്പുറത്തിന്റെ പതിവ് പ്രാര്‍ത്ഥനയാണ് ഇതെഴുതുമ്പോള് ഓര്മ്മയില് വരുന്നത്. പ്രാര്‍ഥിക്കാം എല്ലാം നല്ലതിന് വേണ്ടിയാവട്ടെ. (Gulf Madhyamam 09 Feb 2011)\n“നാം അനുഭവിക്കുന്ന ഓരോ പ്രയാസങ്ങളും ഒരു നല്ല നാളെയുടെ പേറ്റുനോവാവട്ടെ”\nAdi kittiyaaale nammal padikkoooo alle?.... basheer doha\nnice thinking and sincere presentation.\nEach short paragraphs, speaksalot….\nBy ending Marhoom Jamal Sahib’s quotes were exceptionally capturing and recallingagreat person’s memory.\nMay Allah SWT give him magfirath….Aaameen…/CPK\nപ്രാര്‍ഥിക്കാം നമുക്ക് പ്രതീക്ഷിക്കാം നമുക്ക് നല്ല ഒരു നാളെയെ\nmy chithrams said...


നോവാതെ പെറ്റവൾ അഥവാ ഒരു എപ്പിഡ്യൂറൽ പ്രസവകഥ - Boolokam\nHome experience നോവാതെ പെറ്റവൾ അഥവാ ഒരു എപ്പിഡ്യൂറൽ പ്രസവകഥ\nBijily P Jacob\n“പിന്നേ…. ഒരെപ്പിഡ്യൂറല്.. പറയുന്ന കേട്ടാത്തോന്നും ഇവിടെ വേറേ ആരും പ്രസവിച്ചിട്ടില്ലെന്ന് ”\n“എപ്പിഡ്യൂറലോ ?? അതെന്താ?”\n“വേദന ഇല്ലാതെ പ്രസവിക്കാം പോലും…. ഇങ്ങനെ ‘ആവശ്യമില്ലാത്ത’ ഒരോന്നൊക്കെ ചെയ്യാൻ പോയാപ്പിന്നെ ആയുസ്സില് നടുവേദന മാറും ന്ന് വിചാരിക്കണ്ട..”\nഏതാണ്ടിങ്ങനെയാണ് എപ്പിഡ്യൂറലിനെ ഞാൻ ആദ്യമായി പരിചയപ്പെടുന്നത്.\nഎപ്പിഡ്യൂറലിനെപ്പറ്റി അങ്ങനെ നല്ലതൊന്നും കേട്ടിട്ടില്ലാത്തത് കൊണ്ടാവാം, എന്റെ തന്നുവിനെ പ്രസവിക്കുന്നതിന് മുൻപ്\n“വേണ്ടാ….” എന്ന് ഒന്നും ആലോചിക്കാതെ മറുപടി പറഞ്ഞത്. ഒറ്റയടിക്ക് അങ്ങനെ പറഞ്ഞെങ്കിലും ലേബർ റൂമിൽ കേറുന്നത് വരേയുള്ള സമയം എപ്പിഡ്യൂറൽ വേണോ വേണ്ടയോ എന്നുള്ള കൺഫ്യൂഷൻ. പലരേയും വിളിച്ചു ചോദിച്ചു.. പല പല അഭിപ്രായങ്ങൾ.. ഒരു തീരുമാനം എടുക്കാൻ പറ്റിയില്ല. അവസാനം, ഓർമ്മവെച്ച കാലം മുതൽ കേൾക്കുന്ന ഈ പ്രസവവേദന എന്താന്ന് അറിയുകേം കൂടി ചെയ്യാല്ലോന്ന് കരുതി എപ്പിഡ്യൂറൽ വേണ്ട എന്ന് തീരുമാനിച്ചു.\n“വിനാശകാലേ വിപരീത ബുദ്ധി”\nവേദന തുടങ്ങി.. ലേബർ റൂമിൽ കേറി… കൃത്യമായ ഇടവേളകളിൽ വന്നു പോകുന്ന വേദന… ആദ്യമൊക്കെ ഇടവേള കൂടുതലും വേദന കുറവും… പിന്നെ പിന്നെ ഇടവേള കുറഞ്ഞു കുറഞ്ഞു വന്നു.. വേദന കൂടിക്കൂടിയും…. ആദ്യമൊക്കെ നെറ്റിചുളിച്ചു ഞെളിപിരി കൊണ്ടു… പിന്നെ പതുക്കെ കരയാൻ തുടങ്ങി… പിന്നെ ഡീസന്റായിട്ട് ഉറക്കെക്കരഞ്ഞു… അവസാനം ഒട്ടും ഡീസന്റല്ലാതെ അലറിക്കൂവിക്കാറി.. പലവട്ടം ഛർദ്ദിച്ചു.. ഇതെനിടയ്ക്കെപ്പഴോ സെഡേഷനും കിട്ടി.. പിന്നെ കാറാത്ത സമയത്ത് മയങ്ങി.. അങ്ങനെ എട്ടൊൻപത് മണിക്കൂർ നേരത്തേ പരാക്രമങ്ങൾക്കൊടുവിൽ എങ്ങനൊക്കെയോ അവൾ പുറത്തെത്തി… ആ സമയത്ത് ഒന്ന് കണ്ണു തുറന്നു പിടിച്ച് അവളെ കാണാനുള്ള ബോധമോ ആരോഗ്യമോ പോലും എനിക്ക് ഉണ്ടായിരുന്നില്ല.. അർദ്ധബോധാവസ്ഥയിൽ, ഒരു കുഞ്ഞിക്കരച്ചിലും ‘പെൺകൊച്ച് ‘ എന്നൊരു ശബ്ദവും കേട്ടു. അങ്ങനെയായിരുന്നു ആദ്യ പ്രസവം.\n“ഇനി മേലിൽ ഈ പരിപാടിക്ക് ഇല്ല”ന്ന് തീരുമാനിച്ചിട്ടാണ് അന്ന് ലേബർ റൂം വിട്ടത്…\nതന്നുവിന് മൂന്ന് വയസൊക്കെ ആയപ്പോഴാണ് അവൾക്കൊരു കൂട്ടു കൂടി ആയാലോ…. ലോ… ന്ന് ഒരു ആലോചന.. പേറ്റുനോവിന്റെ ‘സുഖം’ എന്താണെന്ന് ഒരു വട്ടം അറിഞ്ഞത് മതിയായ സ്ഥിതിതിക്ക് ഈ പ്രാവശ്യം അത്രയ്ക്ക് ‘സുഖം’ ഇല്ലാതെ പ്രസവിച്ചാൽ എങ്ങനെയുണ്ടാവും ന്ന് അറിയാൻ തീരുമാനിച്ചു.. എനിക്ക് നേരിട്ട് അറിയാവുന്ന അനസ്തേഷ്യോളജിസ്റ്റും സുഹൃത്തുമായ Pallavi യോട് നേരത്തേ തന്നേ വിളിച്ച് ഉപദേശമാരാഞ്ഞു. എന്റെ മണ്ടൻ സംശയങ്ങളൊക്കെ പുച്ഛിച്ച് തള്ളാതെ വിശദമായിട്ട് ഉത്തരം തന്നു. എന്തായാലും എപ്പിഡ്യൂറൽ ഓപ്റ്റ് ചെയ്യൂ എന്ന് പ്രോത്സാഹിപ്പിച്ചു. എന്തെങ്കിലും കാര്യത്തിൽ സംശയം ഉണ്ടെങ്കിൽ പഞ്ചായത്ത് മുഴുവൻ അഭിപ്രായ സർവ്വേ നടത്താതെ ഫീൽഡ് എക്സ്പേർട്ട്സിനോട് ചോദിക്കണം എന്ന് അന്നു പഠിച്ച പാഠം.\nഅങ്ങനെ ആ സുദിനം വന്നെത്തി. ഹോസ്പിറ്റലിൽ എത്തി.. വേദന വരാൻ മരുന്നൊക്കെ വച്ചിട്ട് കറങ്ങി നടന്നപ്പോ ദേ ഒരു അനൗൺസ്മെന്റ്\n“എപ്പിഡ്യൂറൽ ബോധവത്കരണ സെമിനാർ നടക്കുന്നു. ഗർഭിണികൾ, ബൈസ്റ്റാൻഡേഴ്സ് മുതലായവർക്ക് പങ്കെടുക്കാവുന്നതാണ്. ഇനിയിപ്പോ ഗർഭിണികൾ പങ്കെടുത്തില്ലെങ്കിലും ബൈ സ്റ്റാൻഡേഴ്സ് കൃത്യമായും പങ്കെടുക്കുക”. അതല്ലെങ്കിലും അങ്ങനെയാണല്ലോ. പെണ്ണിന്റെ കാര്യം വരുമ്പോ ഏത് ഡ്രസ് ഇടണം എന്നു തുടങ്ങി വേദനിച്ച് പ്രസവിക്കണോ വേദനിക്കാതെ പ്രസവിക്കണോ എന്ന് പോലും സ്വന്തമായി തീരുമാനം എടുക്കാനുള്ള അവകാശം ഇല്ലല്ലോ. അപ്പോപ്പിന്നെ ബൈസ്റ്റാന്റേഴ്സിനെ ആദ്യം ബോധവൽക്കരിക്കണമല്ലോ.. ഞാനെന്തായാലും സ്വന്തമായി ബോധവത്കരിക്കപ്പെടാൻ തന്നെ തീരുമാനിച്ചു. ക്ലാസ് കഴിഞ്ഞപ്പോഴേയ്ക്കും പതിയെ വേദനയും തുടങ്ങിയിരുന്നു.\nനേരേ ലേബർറൂമിൽ പോയി “എപ്പിഡ്യൂറൽ എപ്പക്കിട്ടും??” എന്നന്വേഷിച്ചു. ചെക്കപ്പിന് ശേഷം “ആയിട്ടില്ല മാത്താ” പോയി ഒന്നൂടെ ഉഷാറായി നടന്നിട്ട് ഇത്തിരിക്കൂടെ വേദനയാവുമ്പോ വാ എന്ന് മറുപടി കിട്ടി.\nതിരിച്ച് മുറിയിൽ വന്നു.. വരാന്തേൽ കൂടി തെക്ക് വടക്ക് ഉലാത്തി.. ഇത്തിരി ഭക്ഷണമൊക്കെ കഴിച്ച്, തന്നൂന്ന് രണ്ട് കഥയൊക്കെ പറഞ്ഞ് കൊടുത്തിട്ട്, ഒരു ചക്രക്കസേരയിൽ ഇരുന്ന് വീണ്ടും ലേബർ റൂമിലേയ്ക്ക് പുറപ്പെട്ടു. പ്രൈവറ്റ് ലേബർ റൂം എടുത്തിരുന്നത് കൊണ്ട് കെട്ട്യോനും പിന്നാലെ അങ്ങോട്ട് ആനയിക്കപ്പെട്ടു. ARM ഒക്കെ ചെയ്ത് കഴിഞ്ഞ് രണ്ട് വേദയൊക്കെക്കഴിഞ്ഞ് കരച്ചിലൊക്കെ പാസാക്കി ഇരിന്നപ്പോഴേയ്ക്ക് മയക്ക് ഡോക്ടറും വന്നു. പിന്നെ കാര്യങ്ങളെല്ലാം ശടപടേ ശടപടേന്നാരുന്നു. രണ്ട് സിസ്റ്റർമാർ എന്നെ പിടിച്ച് എങ്ങനെയോ ഇരുത്തി പുറത്ത് എന്തൊക്കെയോ ചെയ്ത് ഇത്തിരി കഴിഞ്ഞപ്പോ ഒരു സൂചി കുത്തുന്ന വേദന.. കുറച്ച് കഴിഞ്ഞ് എന്നെ കട്ടിലേൽ ചാരിവെച്ചു. അടുത്തു വന്ന രണ്ട് വേദനയ്ക്ക് കാര്യമായ വ്യത്യാസം ഒന്നും തോന്നിയില്ല… ‘ഇത് എനിക്കങ്ങ്ട് ഏറ്റില്ലേ ആവോ🤔??’ ന്ന് വിചാരിച്ചിരിന്നപ്പോ പിന്നെ വന്ന വേദനയ്ക്ക് ഒരു കുറവ് പോലെ..\nപിന്നെ പതിയെ ഒരു 20 മിനിട്ടൊക്കെ കൊണ്ട് ഒട്ടും വേദന അറിയാതായി. ഞാനെന്നെത്തന്നെ ഒന്ന് നുള്ളി നോക്കി .. ആഹഹ സംഗതി സത്യമാ… വേദന ഇല്ലാതായിരിക്കുന്നു. ഞാനൊരു ദീർഘനിശ്വാസം ഒക്കെ വിട്ട് നീണ്ടു നിവർന്ന് കിടന്നു. “ഒരു അരമണിക്കൂർ മുമ്പേ പുറപ്പെടാമായിരുന്നില്ലേ?” എന്ന് ഡോക്ടറോട് കുശലം ചോദിച്ചു… അത്രേം നേരം എന്റെ വേദനകൾക്ക് കൂട്ടിരുന്ന ജീന സിസ്റ്ററിനോട് കൊച്ചുവർത്താനം പറഞ്ഞു. പിന്നെ കുറച്ചു നേരം സുഖമായിട്ട് കിടന്നുറങ്ങി. ഇടയ്ക്കിടയ്ക്ക് അപ്പുറത്ത് നിന്ന് ഉയർന്നു കേൾക്കുന്ന കരച്ചിലുകളോട് എമ്പതെറ്റിക് ആയി.. എപ്പോഴോ കണ്ണുതുറന്നപ്പോ, അടുത്തിരുന്ന് മൊബൈലിൽ കുത്തുന്ന കെട്ട്യോനോട് “നിങ്ങളിവിടെ വന്നിരുന്നും തോണ്ടുവാണോ മൻഷ്യാ” എന്ന് കൊഞ്ഞനം കുത്താനും മറന്നില്ല😁.\nഅങ്ങനെ ഒരു അഞ്ചാറ് മണിക്കൂറ് കഴിഞ്ഞു… എപ്പിഡ്യൂറൽ എടുത്തില്ലാരുന്നെങ്കിൽ ഇത്രേം നേരോം വേദനകൊണ്ട് പുളഞ്ഞ് കരയണ്ട സമയമായിരുന്നല്ലോന്ന് ആലോചിച്ചപ്പോ ഞെട്ടലും ആശ്വാസവും ഒരുമിച്ച് ഉണ്ടായി.\n“എന്നാപ്പിന്നെ പതിയെ പുറപ്പെട്ടേക്കാം” എന്ന് അകത്ത് കെടന്നവൻ തീരുമാനിച്ച സമയം.. മരുന്നിന്റെ ഡോസ് കുറച്ചിട്ടത് കൊണ്ടാവാം, അത്യാവശ്യം വേദനയൊക്കെ അറിയാൻ തുടങ്ങി.. എന്റെ ഗൈനക്കോളജിസ്റ്റ് മിനി മാഡവും സിസ്റ്റേഴ്സും ചുറ്റും നിരന്നു. കണ്ണൻ ഗെറ്റൗട്ട് അടിക്കപ്പെട്ടു. ഇത്തവണ എപ്പിഡ്യൂറൽ ഇട്ടത് കൊണ്ട് തന്നെ ഞാൻ കരഞ്ഞു തളർന്ന അവസ്ഥയിൽ അല്ല. നല്ല ബോധത്തിലും ആണ്. ചുറ്റും നിക്കുന്നവരുടെ മുഖത്തെ ഉത്കണ്ഠ മനസിലാക്കാൻ പറ്റുന്നുണ്ട്. നിർദേശങ്ങൾ കൃത്യമായി പാലിക്കാൻ പറ്റുന്നുണ്ട്. അവസാനം അവൻ ഡോക്ടറുടെ കൈയ്യിലേയ്ക്ക് പിറന്ന് വീണ നിമിഷം തന്നെ അവനെ കണ്ണു നിറച്ച് കാണാനും സാധിച്ചു എന്നതാണ് ഏറ്റവും സന്തോഷിപ്പിച്ച കാര്യം. (തന്നു ഉണ്ടായപ്പോ ഈ ഒരു മനോഹര നിമിഷം നഷ്ടപ്പെടുത്തിയല്ലോന്ന് കുണ്ഠിതപ്പെട്ടു.) സിസ്റ്റേഴ്സിനെ ആശ്വാസത്തോടെ നന്ദിപൂർവം ചിരിച്ചു കാണിച്ചു. അവന് വെയ്റ്റ് എത്രയുണ്ടെന്ന് അന്വേഷിച്ചു. എപ്പിഡ്യൂറൽ ഒരു സൂപ്പർ സംഭവം തന്നെ എന്ന് അങ്ങനെ മനസിലായി.\nനടുവിന് ഒരു സൂചി കുത്തി അതിൽ കൂടി ഒരു കുഞ്ഞി ട്യൂബ് കയറ്റി സെറ്റപ്പാക്കി വെച്ച ശേഷം ആ സൂചി ഊരിമാറ്റി, ട്യൂബിൽ കൂടി നിയന്ത്രിതമായി മരുന്നു കയറ്റി വേദന അറിയാതാക്കുന്ന പരിപാടിയാണ് എപ്പിഡ്യൂറൽ അനാൾജസിയ ഫോർ ലേബർ. പ്രസവം കഴിയുന്നതോടെ ട്യൂബ് ഊരിയെടുക്കും. അതോടുകൂടി നടുവും എപ്പിഡ്യൂറലും ആയിട്ടുള്ള ബന്ധം കഴിഞ്ഞു. അല്ലാതെ ആജീവനാന്തം അവിടിരുന്നു നടുവ് വേദനിപ്പിക്കുക, തലവേദനിപ്പിക്കുക തുടങ്ങിയ പണിയൊന്നും എപ്പിഡ്യൂറൽ ചെയ്യില്ല. അല്ലെങ്കിൽ തന്നെ എത്രയോ പുരുഷൻമാർക്ക് നടുവേദന വരുന്നു. അവരൊക്കെ എപ്പിഡ്യൂറൽ ഇട്ട് പ്രസവിച്ചത് കൊണ്ടാണോ??😝\nഅതുകൊണ്ട് ഡിയർ ലേഡീസ് ആന്റ് ജെന്റിൽമെൻ…\n“പ്രസവവേദനയുടെ സുഖം… അനുഭൂതി… കൊച്ചിന്റെ മുഖം കാണുമ്പോ വേദനയൊക്കെയങ്ങ് മറന്നോളും…” എന്നൊക്കെ പറയുന്നവരോട്, “പറ്റിക്കാനായിട്ടാണേലും ഇങ്ങനൊന്നും പറയരുത്” എന്നേ എനിക്ക് പറയാനുള്ളൂ… തന്നുവിനെ പ്രസവിച്ചിട്ട് അഞ്ച് വർഷം കഴിഞ്ഞിട്ടും, ലേബർ റൂമിൽ എൻറെ അടുത്ത കട്ടിലുകളിൽ കിടന്ന് പ്രസവിച്ചവരുടെ വേദന പോലും മറക്കാൻ എന്നേക്കൊണ്ട് ഇതുവരെ പറ്റിയിട്ടില്ല.\nപെണ്ണിന്റെ ത്യാഗത്തേയും സഹനത്തേയും പ്രസവവേദനയുടെ തീവ്രതയേയും ഒക്കെപ്പറ്റി ഘോരഘോരം പ്രസംഗിച്ചത് കൊണ്ട് മാത്രം എന്ത് കാര്യം?? സഹനവും വേദനയുടെ തീവ്രതയും ഒക്കെ കുറയ്ക്കാൻ ഓരോരോ മാർഗ്ഗങ്ങൾ കണ്ടുപിടിക്കപ്പെടുമ്പോൾ അതൊക്കെ ഉപയോഗപ്പെടുത്താൻ പ്രോത്സാഹിപ്പിച്ചില്ലെങ്കിലും,\n“വേണ്ടാത്ത ഓരോ പണിക്കൊക്കെ പോയിട്ട് എന്തേലും പറ്റിയാൽ സ്വന്തമായിട്ടനുഭവിച്ചോണം”\nമുതലായ ‘പ്രയോഗ’ങ്ങൾ കൊണ്ട് നിരുത്സപ്പെടുത്താതിരിക്കുകയേലും ചെയ്യാമല്ലോ. “ഞാൻ അനുഭവിച്ചതല്ലേ … പിന്നെ നിനക്കനുഭവിച്ചാൽ എന്താ…??” എന്നുള്ള മുരട്ട് വാദങ്ങൾക്ക് പകരം “നീയെങ്കിലും രക്ഷപെട്ടല്ലോ” എന്ന് ആശ്വസിക്കാൻ കഴിഞ്ഞാൽ അതല്ലേ നല്ലത്??\nഇനിയങ്ങോട്ടുള്ള കാലമെങ്കിലും വേദനരഹിത പ്രസവങ്ങൾക്ക് കൂടുതൽ കൂടുതൽ സ്വീകാര്യത ലഭിക്കട്ടെ എന്നും അങ്ങനെ സുഖപ്രസവങ്ങൾ ശരിക്കും ‘സുഖപ്രസവങ്ങൾ’ ആകട്ടെ എന്നും പ്രത്യാശിക്കുന്നു.\n(എന്റെ രണ്ട് കുട്ടികളും ഉണ്ടായത് കോലഞ്ചേരി MOSC മെഡിക്കൽ കോളേജിൽ ആണ്. എത്ര വലിയ ടെൻഷൻ ആയിട്ട് ചെന്നാലും ഒരു പൂ പറിക്കുന്ന ലാഘവത്തോടെ അതിനെയൊക്കെ എടുത്ത് ‘തോട്ടിൽക്കളഞ്ഞ്’ സമാധാനിപ്പിച്ച് തിരിച്ചു വിടുന്ന എന്റെ ഗൈനക്കോളജിസ്റ്റ് Dr. Mini Issac മാമിനേയും, എത്രയൊക്കെ ബഹളം വച്ചിട്ടും സഹാനുഭൂതിയോടുകൂടി മാത്രം പെരുമാറിയ ലേബർ റൂമിലെ സിസ്റ്റേഴ്സ്, മറ്റു സ്റ്റാഫുകൾ, ഡോക്ടേഴ്സ് എന്നിവരേയും, പ്രസവവേദന ഇല്ലാതാക്കിയ അനസ്തേഷ്യോളജിസ്റ്റിനേയും ഞാൻ ഇടയ്ക്കിടക്ക് സ്നേഹപൂർവ്വം, നന്ദിപൂർവ്വം സ്മരിക്കാറുണ്ടെന്ന് പറയാനും കൂടി ഈ അവസരം വിനിയോഗിക്കുന്നു : പ്രത്യേകിച്ച് ആരെങ്കിലും ലേബർ റൂമിലെ മോശം അനുഭവങ്ങളെപ്പറ്റി എഴുതിക്കാണുമ്പോൾ : ദിത് പരസ്യം അല്ല😝😝)\nNB : 2019ൽ എപ്പിഡ്യൂറലിന് വേണ്ടി അധികമായി നൽകേണ്ടി വന്ന തുക : മൂവായിരം രൂപ.\nPrevious articleപൊലീസുമന്ത്രിയെ ചീത്ത വിളിപ്പിക്കരുത്\nNext articleനരകത്തിലേക്കുള്ള വാതിൽ, ഇത് അഗ്നിപർവ്വതമല്ല, മനുഷ്യനിർമ്മിതം


ഭാഷാ പണ്ഡിതനും അധ്യാപകനുമായ വെട്ടം മാണി പുതുപ്പള്ളി വെട്ടം കുടുംബത്തിലെ അംഗമാണ്. പുരാണിക് എന്‍സൈക്ലോപീഡിയ്ക്ക് ശേഷം അദ്ദേഹം രചിച്ച ഇംഗ്ലീഷ് ഗുരുനാഥന്റെ ആദ്യപതിപ്പ് 1970ലാണ് പ്രസിദ്ധീകരിച്ചത്. തുടര്‍ന്ന് 12 പതിപ്പ് ഉണ്ടായിട്ടുണ്ട്. 2009 ജൂലൈ മുതല് ഡി സി ബുക്‌സാണ് ഈ ഗ്രന്ഥം പ്രസിദ്ധീകരിക്കുന്നത്.\nപുസ്തകം 25% വിലക്കുറവില് ഓര്‍ഡര് ചെയ്യാന് ക്ലിക്ക് ചെയ്യൂ\nഡി സി കിഴക്കെമുറി; സമഗ്രമായ സാമൂഹിക പുരോഗതിയുടെ ചാലകശക്തിയായി പ്രസാധനത്തെ കണ്ട പ്രതിഭ: കെ ആര് മീര


സംസ്ഥാനത്ത് ഇന്ന് 25,772 പേർക്ക് കൊവിഡ് ; 189 മരണം | Pathanamthitta Media\nSunday, October 17, 2021 11:11 am\nസംസ്ഥാനത്ത് ഇന്ന് 25,772 പേർക്ക് കൊവിഡ് ; 189 മരണം\nതിരുവനന്തപുരം : സംസ്ഥാനത്ത് ഇന്ന് 25772 പേർക്ക് കൊവിഡ് സ്ഥിരീകരിച്ചു. എറണാകുളം 3194, മലപ്പുറം 2952, കോഴിക്കോട് 2669, തൃശൂര് 2557, കൊല്ലം 2548, പാലക്കാട് 2332, കോട്ടയം 1814, തിരുവനന്തപുരം 1686, കണ്ണൂര് 1649, ആലപ്പുഴ 1435, പത്തനംതിട്ട 1016, ഇടുക്കി 925, വയനാട് 607, കാസര്‍ഗോഡ് 388 എന്നിങ്ങനെയാണ് ജില്ലകളില് ഇന്ന് രോഗബാധ സ്ഥിരീകരിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 27,320 പേര് രോഗമുക്തി നേടി. തിരുവനന്തപുരം 2085, കൊല്ലം 3490, പത്തനംതിട്ട 1243, ആലപ്പുഴ 1909, കോട്ടയം 1457, ഇടുക്കി 422, എറണാകുളം 2319, തൃശൂര് 2776, പാലക്കാട് 1996, മലപ്പുറം 3964, കോഴിക്കോട് 3319, വയനാട് 914, കണ്ണൂര് 914, കാസര്‍ഗോഡ് 512 എന്നിങ്ങനെയാണ് രോഗമുക്തിയായത്. ഇതോടെ 2,37,045 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 39,93,877 പേര് ഇതുവരെ കോവിഡില് നിന്നും മുക്തി നേടി.\nPrevious articleപിരീഡ്‌സ് ദിവസങ്ങളിലെ അസ്വസ്ഥതകള് അകറ്റാൻ ഇതാ ചില പൊടിക്കൈകള്\nNext article‘പെട്രോള് വില വര്‍ധനവ് : കേന്ദ്രസര്‍ക്കാറിനെതിരെ ബി.എം.എസ് ധര്‍ണ നടത്തും


'അഭിയുടെ കഥ അനുവിന്‍റെയും' സൈന പ്ലേ ഒടിടിയിൽ | Abhiyude Katha Anuvinteyum released on saina play ott\n'അഭിയുടെ കഥ അനുവിന്‍റെയും' സൈന പ്ലേ ഒടിടിയിൽ\nഛായാഗ്രാഹക ബി ആര് വിജയലക്ഷ്‍മിയുടെ സംവിധാനത്തില് 2018ല് പുറത്തെത്തിയ ചിത്രമാണിത്\nThiruvananthapuram, First Published Aug 14, 2021, 12:28 PM IST\nടൊവീനോ തോമസും പിയാ ബാജ്പേയിയും പ്രധാന കഥാപാത്രങ്ങളെ അവതരിപ്പിച്ച 'അഭിയുടെ കഥ അനുവിന്‍റെയും' സൈന പ്ലേ ഒടിടിയില് റിലീസ് ആയി. ഛായാഗ്രാഹക ബി ആര് വിജയലക്ഷ്‍മിയുടെ സംവിധാനത്തില് 2018ല് പുറത്തെത്തിയ ചിത്രമാണിത്. മലയാളത്തിലും തമിഴിലും ഒരേസമയം നിർമ്മിക്കപ്പെട്ട ചിത്രത്തില് പ്രഭു, രോഹിണി, സുഹാസിനി, ദീപ, മനോ ബാല, മഹേഷ് തുടങ്ങിയവരും അഭിനയിച്ചിരിക്കുന്നു.\nതികച്ചും വ്യത്യസ്തമായ സാഹചര്യങ്ങളിൽ ജീവിക്കുന്നവരാണ് ടൈറ്റില് കഥാപാത്രങ്ങളായ അഭിയും അനുവും. പതിവ് ജോലിയും ജീവിതശൈലിയുമുള്ള, അമ്മയോട് ഏറെ അടുപ്പം സൂക്ഷിക്കുന്ന ഒരു സോഫ്റ്റ്‌വെയർ എഞ്ചിനീയറാണ് അഭി. അനു ഇടുക്കി വാഗമണ്ണിലെ ഒരു ജൈവ കർഷകയാണ്. സാമൂഹിക പ്രശ്നങ്ങളിലൊക്കെ ഇടപെടുന്ന ആളുമാണ്. ഫേസ്ബുക്ക് പരിചയത്തിലൂടെ ഇരുവരും വിവാഹിതരാവുകയാണ്. എന്നാല് തുടര്‍ന്നുണ്ടാവുന്ന ചില പ്രശ്‍നങ്ങള് ഇരുവരുടെയും ബന്ധത്തിന്‍റെ അടിത്തറയെത്തന്നെ ചോദ്യം ചെയ്യുകയാണ്.\nയൂഡിലി ഫിലിംസിന്‍റെ ബാനറിൽ സരിഗമ ഇന്ത്യ ലിമിറ്റഡ് അവതരിപ്പിക്കുന്ന ഈ ചിത്രത്തിന്‍റെ ഛായാഗ്രഹണം അനിലൻ നിർവ്വഹിച്ചിരിക്കുന്നു. ബി കെ ഹരിനാരായണൻ എഴുതിയ വരികൾക്ക് നരൻ ഈണം നല്‍കിയിരിക്കുന്നു. ഉദയഭാനു മഹേശ്വരന്‍റേതാണ് തിരക്കഥ. എഡിറ്റിംഗ് സുനിൽ ശ്രീനാഥൻ. നിർമ്മാണം വിക്രം മെഹ്റ, ബി ആർ വിജയലക്ഷ്മി. എക്സിക്യൂട്ടീവ് പ്രൊഡ്യൂസർ സന്തോഷ് ശിവൻ. പിആര്‍ഒ എ എസ് ദിനേശ്.\nLast Updated Aug 14, 2021, 12:27 PM IST\nഅഭിയുടെ കഥ അനുവിന്‍റെയും


Nayanthara, Trisha, Friend, Actress, Chennai, നയന്‍താര, തൃഷ, നടി, ചെന്നൈ - Malayalam Filmibeat\nഅപ്പോള് തൃഷയും നയന്‍സും ഫ്രണ്ട്‌സായോ?\n| Published: Tuesday, July 10, 2012, 10:27 [IST]\nനയന്‍സും തൃഷയും തമ്മിലുള്ള പോര് സിനിമാലോകത്തും പുറത്തും ചര്‍ച്ചയായതാണ്. തമ്മില് കണ്ടാല് പരസ്പരം ഒരു നോട്ടം പോലും കൈമാറാതെ മാറി നടക്കുന്ന ഇവര് അടുത്തിടെ ചെന്നൈയില് നടന്ന ഒരു പാര്‍ട്ടിയില് പങ്കെടുക്കുകയുണ്ടായി.\nതെലുങ്ക് സിനിമയിലെ നല്ല നടിയ്ക്കുള്ള പുരസ്‌കാരം വാങ്ങിയ ശേഷമാണ് നയന്‍സ് പാര്‍ട്ടിയ്‌ക്കെത്തിയത്. അവിടെ തൃഷയും ഹാജരായിരുന്നു. ഇരുവരും തമ്മില് കാണുമ്പോള് മിണ്ടാതെ രണ്ടു കോണിലേയ്ക്ക് മാറിപ്പോകുമെന്ന് കരുതി കാത്തിരുന്നവര്‍ക്കു തെറ്റി.\nനയന്‍സിനരികിലേയ്ക്ക് നടന്നു വന്ന തൃഷയാണ് ഇരുവര്‍ക്കുമിടയിലുള്ള മഞ്ഞുരുക്കാന് മുന്‍കൈയെടുത്തത്. നയന്‍സും തൃഷയും കെട്ടിപ്പിടിക്കുകയും ഉമ്മ വയ്ക്കുകയുമൊക്കെ ചെയ്യുന്നതു കണ്ടവര്‍ക്കെല്ലാം ചോദിക്കാനുണ്ടായിരുന്നത് ഒന്നു മാത്രം-അപ്പോള് ഇവര് ഫ്രണ്ട്‌സായോ?\nഎന്തായാലും പാര്‍ട്ടിയില് പങ്കെടുത്ത സമയം മുഴുവനും ഇരുവരും ഒന്നിച്ചായിരുന്നു. പല കാര്യങ്ങളെ പറ്റിയും ഇരുവരും സംസാരിക്കുകയും ചെയ്തു. മണിക്കൂറുകളോളം ഒരുമിച്ച് ഇരുന്ന ഇവര് തന്നെയായിരുന്നു പാര്‍ട്ടിയിലെ താരങ്ങള്.\nRead more about: nayanthara trisha friend actress chennai നയന്‍താര തൃഷ നടി ചെന്നൈ\n
 There has been much written and talked about Trisha and Nayanthara love-hate relationship\nStory first published: Tuesday, July 10, 2012, 10:27 [IST]


ബംഗ്ലാദേശിനെതിരായ ലോകകപ്പ് യോഗ്യതാ മത്സരത്തിനുള്ള ഇന്ത്യന് ടീമിനെ പ്രഖ്യാപിച്ചു; സംഘത്തില് മൂന്ന് മലയാളികളും; ടിക്കറ്റുകള് വിറ്റുതീര്‍ന്നതോടെ സാള്‍ട്ട്‌ലേക്കില് നീലക്കടലിരമ്പം ഉറപ്പ് | KVARTHA: MALAYALAM NEWS | KERALA NEWS | KERALA VARTHA | ENTERTAINMENT മലയാളം വാര്‍ത്ത\nHome » Football » India » Kolkata » News » Sports » West Bengal » സ്പോര്‍ട്സ് » ബംഗ്ലാദേശിനെതിരായ ലോകകപ്പ് യോഗ്യതാ മത്സരത്തിനുള്ള ഇന്ത്യന് ടീമിനെ പ്രഖ്യാപിച്ചു; സംഘത്തില് മൂന്ന് മലയാളികളും; ടിക്കറ്റുകള് വിറ്റുതീര്‍ന്നതോടെ സാള്‍ട്ട്‌ലേക്കില് നീലക്കടലിരമ്പം ഉറപ്പ്\nബംഗ്ലാദേശിനെതിരായ ലോകകപ്പ് യോഗ്യതാ മത്സരത്തിനുള്ള ഇന്ത്യന് ടീമിനെ പ്രഖ്യാപിച്ചു; സംഘത്തില് മൂന്ന് മലയാളികളും; ടിക്കറ്റുകള് വിറ്റുതീര്‍ന്നതോടെ സാള്‍ട്ട്‌ലേക്കില് നീലക്കടലിരമ്പം ഉറപ്പ്\nകൊല്‍ക്കത്ത: (www.kvartha.com 12.10.2019) ബംഗ്ലാദേശിനെതിരായ ലോകകപ്പ് യോഗ്യതാ മത്സരത്തിനുള്ള ഇന്ത്യന് ടീമിനെ പ്രഖ്യാപിച്ചു. പരിശീലകന് ഇഗോര് സ്റ്റിമാച്ചാണ് 23 അംഗ ടീമിനെ പ്രഖ്യാപിച്ചത്. മലയാളി താരങ്ങളായ അനസ് എടത്തൊടിക, സഹല് അബ്ദുള് സമദ്, ആഷിഖ് കുരൂണിയന് എന്നിവര് ടീമില് ഇടം പിടിച്ചു. ചൊവ്വാഴ്ച കൊല്‍ക്കത്തയിലെ സാള്‍ട്ട് ലേക്ക് സ്റ്റേഡിയത്തിലാണ് മത്സരം.\nപരിക്കേറ്റ സൂപ്പര് താരം സന്ദേശ് ജിംഗനെ ടീമില് നിന്ന് ഒഴിവാക്കിയിട്ടുണ്ട്. കഴിഞ്ഞ ദിവസം നോര്‍ത്ത് ഈസ്റ്റ് യുണൈറ്റഡിനെതിരെ നടന്ന പരിശീലന മത്സരത്തിനിടെയാണ് ജിംഗന്റെ കാല്‍മുട്ടിന് പരിക്കേറ്റത്.\nഅതേസമയം മത്സരത്തിന്റെ മുഴുവന് ടിക്കറ്റുകളും ഇതിനോടകം തന്നെ വിറ്റു തീര്‍ന്നു. മത്സരത്തിന്റെ ഓണ്‍ലൈന് ടിക്കറ്റുകളും ഓഫ്‌ലൈന് ടിക്കറ്റുകളും പൂര്‍ണ്ണമായും വിറ്റു തീര്‍ന്നിരിക്കുകയാണ്. 50000ന് മുകളില് കാണികള് മത്സരം കാണാന് എത്തുമെന്നാണ് കരുതപ്പെടുന്നത്.\nഗോള്‍ക്കീപ്പര്‍മാര്: ഗുര്‍പ്രീത് സിങ് സന്ധു, അമരീന്ദര് സിങ്, കമല്‍ജിത് സിങ്\nപ്രതിരോധനിര: പ്രീതം കൊട്ടാല്, രാഹുല് ബേക്കെ, ആദില് ഖാന്, അനസ്, നരേന്ദര് ഗെഹ്ലോട്ട്, സര്‍താഖ് ഗോലു, സുഭാശിഷ് ബോസ്, മന്ദര് റാവും ദേശായി.\nമധ്യനിര: ഉദാന്ത സിങ്, നിഖില് പൂജാരി, സഹല്, ആഷിഖ്, അനിരുദ് ഥാപ, വിനീത് റായി, ലാലിയന്‍സുല ചാങ്ത്, ബ്രണ്ടന് ഫെര്‍ണാണ്ടസ്, റെയ്‌നിര് ഫെര്‍ണാണ്ടസ്.\nമുന്‍നിര: സുനില് ഛേത്രി, ബല്‍വന്ത് സിങ്, മന്‍വീര് സിങ്.\nKeywords: West Bengal, Kolkata, News, Sports, Football, India, Igor Stimac names 23-member India squad for World Cup qualifiers against Bangladesh\nTopics: Football India Kolkata News Sports West Bengal സ്പോര്‍ട്സ്


ഓര്‍ത്തഡോക്സ് ഭദ്രാസന വാര്‍ഷികാഘോഷത്തിന് തുടക്കമായി\nYou Are Here: Home → ഓര്‍ത്തഡോക്സ് ഭദ്രാസന വാര്‍ഷികാഘോഷത്തിന് തുടക്കമായി\ncontentadmin May. 19, 2013\nഡിട്രോയ്റ്റ്: സൌത്ത്-വെസ്റ് അമേരിക്കന് ഭദ്രാസത്തിന്റെ നാലാമത് വാര്‍ഷികം ഡിട്രോയിറ്റിലെ വാറില് സെന്റ് തോമസ് ഓര്‍ത്തഡോക്സ് പള്ളിയില് ഭദ്രാസനാധിപന് അഭിവന്ദ്യ അലക്സിയോസ് മാര് യൌസേബിയോസ് മെത്രാപ്പോലീത്താ ഉദ്ഘാടനം ചെയ്തു.\nഡിട്രോയിറ്റിലെ മൂന്ന് ഓര്‍ത്തഡോക്സ് പള്ളികള് സംയുക്തമായാണ് ഭദ്രാസനത്തിലെ 50-ലേറെ പള്ളികളെ ഉള്‍പ്പെടുത്തിയുള്ള മൂന്നു ദിവസം നീണ്ട ആഘോഷങ്ങള്‍ക്ക് നേതൃത്വം നല്‍കുന്നത്.\nഅമേരിക്കയിലെ 38 സംസ്ഥാനങ്ങളും കാനഡയിലെ നാലു പ്രൊവിന്‍സുകളിലുമുള്ള ഇന്ത്യന് ഓര്‍ത്തഡോക്സ് പള്ളികള് സൌത്ത്-വെസ്റ് ഭദ്രാസനത്തിന്റെ കീഴില് വരും. പള്ളികളിലെ വൈദികരുടെ യോഗവും എല്ലാ ഇടവക പള്ളികളില് നിന്നുമെത്തിയ പ്രതിനിധികളുടെ യോഗവും നടന്നു. ഇതോടനുബന്ധിച്ച് നടന്ന ഭദ്രാസന അംഗങ്ങളുടെ യോഗത്തില് അഭിവന്ദ്യ മെത്രാപ്പോലീത്ത അധ്യക്ഷത വഹിച്ചു.\nഫാ. ശ്ളോമോ ഐസക്ക്, ഫാ. മാത്യൂസ് ജോര്‍ജ്ജ്, ചാര്‍ലി പടനിലം, എല്‍സന് സാമുവേല്, ജയിസന് വര്‍ഗീസ് എന്നിവര് വേദി പങ്കെടുത്തു. ഫാ.ഡോ. ജോയി പൈങ്ങോളില് റിപ്പോര്‍ട്ട് അവതരിപ്പിച്ചു.\nമലങ്കര ഓർത്തഡോക്സ് സഭ അഖില മലങ്കര ബാല – ബാലികാ സമാജത്തിനു പുതിയ സാരഥികൾ\n2014 X-mas Message by H.G.Alexios Mar Eusebius\nമാര് ദീവന്നാസിയോസ് തിരുമേനിയുടെ ഓര്‍മ്മപ്പെരുന്നാള് അബുദാബി കത്തീഡ്രലില് ആചരിച്ചു


ദൈവങ്ങളോട് പ്രാര്‍ത്ഥിക്കുന്നതിലും നല്ലത് അംബേദ്ക്കറോട് പ്രാര്‍ത്ഥിക്കുന്നതാണ്; ഗുജറാത്തില് ദളിത് കൊലപാതകങ്ങളില് പ്രതിഷേധിച്ച് 'അംബേദ്ക്കര് ഗര്‍ബ'\nThursday 5th October 2017 8:59am\nകൊച്ചി: നടിയെ ആക്രമിച്ച കേസില് ദിലീപിന് പങ്കെന്ന് മൊഴി. ഏഴാം പ്രതി ചാര്‍ളിയാണ് ദിലീപിനെതിരെ മൊഴി നല്‍കിയത്.\nനടിയെ ആക്രമിച്ച സംഭവം ദിലീപിന്റെ ക്വട്ടേഷനാണെന്ന് സുനില് പറഞ്ഞുവെന്നാണ് രഹസ്യമൊഴി. അതേസമയം ദിലീപ് ജാമ്യത്തിലിറങ്ങിയതിനെ തുടര്‍ന്ന് എ.ഡി.ജി.പി. ബി. സന്ധ്യയുടെ നേതൃത്വത്തില് അടിയന്തര യോഗം ചേര്‍ന്നു.\nAlso Read: കൃഷി നശിപ്പിച്ച് മോദിക്ക് ഹെലിപാഡ് നിര്‍മിക്കുന്നതിനെതിരെ ഗുജറാത്തില് വിദ്യാര്‍ത്ഥി പ്രക്ഷോഭം\nബുധനാഴ്ച രാത്രി ആലുവ പോലീസ് ക്ലബ്ബിലായിരുന്നു യോഗം. ഗൂഢാലോചന കുറ്റം സംബന്ധിച്ച കുറ്റപത്രം സമര്‍പ്പിക്കുന്നതുമായി ബന്ധപ്പെട്ടായിരുന്നു യോഗം. 85 ദിവസത്തെ ജയില് വാസത്തിനുശേഷം ചൊവ്വാഴ്ചയാണ് ദിലീപ് ജാമ്യത്തിലിറങ്ങിയത്.\nകര്‍ശന ഉപാധികളോടയാണ് കോടതി ദിലീപിന് ജാമ്യം നല്‍കിയത്. ജാമ്യത്തിലിറങ്ങിയതിനു പിന്നാലെ ദിലീപിന്റെ തിയേറ്ററായ ഡി-സിനിമാസിനെതിരെ പരാതി നല്‍കിയ വ്യക്തിക്കു നേരെ ആക്രമണമുണ്ടായിരുന്നു.


സംഘടനാവിഷയങ്ങള് സി.പിഐ ദേശീയ നിര്‍വാഹകസമിതി യോഗം ചര്‍ച്ച ചെയ്യും - Express Kerala\nസംഘടനാവിഷയങ്ങള് സി.പിഐ ദേശീയ നിര്‍വാഹകസമിതി യോഗം ചര്‍ച്ച ചെയ്യും\nകേരളത്തിലെ സംഘടനാവിഷയങ്ങള് സി.പിഐ ദേശീയ നിര്‍വാഹകസമിതി യോഗം ഇന്ന് ചര്‍ച്ചചെയ്യും. തിരുവനന്തപുരത്തെ ലോക്‌സഭാ തിരഞ്ഞെടുപ്പ് തോല്‍വിയെത്തുടര്‍ന്ന് സംസ്ഥാന സമിതി കൈക്കൊണ്ട നടപടികളുടെ തുടര്‍നടപടികളാകും ചര്‍ച്ചചെയ്യുക.\nഅതേസമയം, സംസ്ഥാനസമിതിയുടെ അച്ചടക്കനടപടിയില് പ്രതിഷേധിച്ച് സി. ദിവാകരന് കേന്ദ്രനേതൃയോഗങ്ങളില്‍നിന്ന് വിട്ടുനില്‍ക്കുകയാണ്. അച്ചടക്ക നടപടി സംബന്ധിച്ച കൂടുതല്‍രേഖകള്‍സമര്‍പ്പിക്കാന്‍സംസ്ഥാനഘടകത്തോട് ദേശീയ നേതൃത്വം ആവശ്യപ്പെടുകയും ചെയ്തിരുന്നു. ഇതേത്തുടര്‍ന്ന് അന്വേഷണ കമ്മീഷന്റിപ്പോര്‍ട്ട് അടക്കമുള്ള തെളിവുകള്‍സംസ്ഥാനഘടകം നല്‍കി.\nസംസ്ഥാന സമിതി കൈക്കൊണ്ട തീരുമാനത്തിന്റെ തുടര്‍നടപടികളാകും ഇന്ന് ദേശീയ നിര്‍വ്വാഹകസമിതിയില്‍ചര്‍ച്ചയാവുക.


കർഫ്യൂ സമയത്തെ വാഹന നിയന്ത്രണം അതീവ കർശനമാക്കി സൗദി. പിഴ ലഭിച്ചവർ ഏറെ. – Pravasi Corner\nകർഫ്യൂ സമയത്തെ വാഹന നിയന്ത്രണം അതീവ കർശനമാക്കി സൗദി. പിഴ ലഭിച്ചവർ ഏറെ.\nറിയാദ്: കർഫ്യൂ സമയത്തെ സഞ്ചാരം നിയന്ത്രിക്കുക എന്ന ലക്ഷ്യത്തോടെ വാഹനയാത്ര കർശനമായ നിയന്ത്രണത്തിന് വിധേയമാക്കി. ആ സമയങ്ങളിൽ പുറത്തിറങ്ങാൻ അനുമതിയുള്ള ജീവനക്കാർക്ക് ഏകീകൃത കർഫ്യൂ പാസ് മന്ത്രാലയം നടപ്പിലാക്കിയിട്ടുണ്ട്. ആദ്യ ഘട്ടമെന്ന നിലയിൽ തികളാഴ്ച വൈകീട്ട് മൂന്ന് മണി മുതൽ റിയാദിൽ ഇത് പ്രാബല്യത്തിൽ വരും.\nകർഫ്യൂ സമയത്ത് പുറത്തിറങ്ങാൻ നിലവിൽ അനുവദിച്ച എല്ലാ പാസുകളും പെർമിറ്റുകളും റദ്ദായതായി ആഭ്യന്തര മന്ത്രാലയ വക്താവ് അറിയിച്ചു. ഈ പാസുകൾ ഉപയോഗിച്ച് ഇനി കർഫ്യൂ സമയത്ത് സഞ്ചരിക്കാനാവില്ല.\nകമ്പനികളിലെ ജീവനക്കാരെ കൊണ്ട് പോകുന്ന ബസ്സിലും വാനിലും വാഹനം ഓടിക്കുന്ന വ്യക്തിക്ക് മാത്രമാണ് കർഫ്യൂ പാസ് ആവശ്യമുള്ളത്. യാത്രക്കാർക്ക് പാസ് എടുക്കേണ്ടതില്ല. എന്നാൽ കമ്പനികളിലെ ജീവനക്കാർ ഒറ്റക്ക് സഞ്ചരിക്കുകയാണെങ്കിൽ പാസ് ആവശ്യമാണ്.\nഎന്നാൽ മുഴുവൻ സീറ്റിലും യാത്രക്കാരെ കൊണ്ട് പോകാൻ സാധിക്കില്ല. പകുതി സീറ്റുകൾ ഒഴിച്ചിടണം. യാത്ര ചെയ്യുന്നവർ ആരോഗ്യ മന്ത്രാലയത്തിന്റെ എല്ലാ സുരക്ഷാ മാനദണ്ഡങ്ങളും നിർബന്ധമായി പാലിച്ചിരിക്കണം.\nഗവർമെന്റ് സെക്റ്ററിൽ ജോലി ചെയ്യുന്നവർക്കുള്ള കർഫ്യൂ പാസിൽ യഥാക്രമം ജോലി ചെയ്യുന്നവരുടെ വകുപ്പ് മേധാവിയുടെയും ആഭ്യന്തര മന്ത്രാലയത്തിലെ പ്രത്യേക സമിതി അംഗത്തിന്റെയും ഒപ്പ് ആവശ്യമാണ്. നിബന്ധകൾ പാലിക്കാത്തവർക്ക് കർശനമായ ശിക്ഷാ നടപടികൾ അഭിമുഖീകരിക്കേണ്ടി വരും.\nകർഫ്യൂ സമയത്ത് അത്യാവശ്യ സാധനങ്ങൾ വാങ്ങുന്നതിനായി പുറത്തിറങ്ങിയവർ അത്യാവശ്യ കാര്യങ്ങൾക്കുള്ള ന്യായമായ സമയത്തിൽ കൂടുതൽ അനാവശ്യമായി കറങ്ങിയാൽ പിഴ ഈടാക്കും. നിരവധി പേർക്ക് ഇന്ന് പിഴ ലഭിച്ചിട്ടുണ്ട്. പിഴ ലഭിച്ചവരിൽ പ്രവാസികളുമുണ്ട്.\nകറങ്ങി നടക്കുന്നവരുടെ ഇഖാമയുടെ ഫോട്ടോ എടുക്കുകയാണ് ചെയ്യുന്നത്. പിഴ പിന്നീട് സന്ദേശമായി എത്തും. ന്യായമായ കാരണങ്ങളുണ്ടെങ്കിൽ പിഴ ചുമത്തിയതിനെതിരെ അബ്ഷീർ വഴി അപ്പീൽ നൽകാനും സാധിക്കും.\nലംഘകർക്ക് ആദ്യ തവണ പതിനായിരം റിയാൽ പിഴ ലഭിക്കും. കുറ്റം ആവർത്തിച്ചാൽ പിഴ ഇരുപത്തിനായിരമായി വർദ്ധിക്കും. പിന്നെയും ഇതേ ലംഘനത്തിന് പിടിക്കപ്പെട്ടാൽ പിഴയും തടവ് ശിക്ഷയും അനുഭവിക്കേണ്ടി വരും.\nസൗദിയിലെ കാലാവധി കഴിഞ്ഞ എടിഎം കാർഡുകളും ബാങ്ക് അക്കൗണ്ടുകളും പുതുക്കി നൽകും\nകഫ്യൂവിനിടയിൽ ആളാവാൻ നോക്കി. സൗദി യുവാവിനെ പോലീസ് പൊക്കി ഉള്ളിലാക്കി.


ഗുര്‍മീതിന്റെ ദത്തുപുത്രി ഹണിപ്രീത് പൊലീസ് തേടുന്ന കൊടും കുറ്റവാളി; നേപ്പാളിലേക്ക് കടന്നിരിക്കാമെന്ന നിഗമത്തില് പൊലീസ് | Reporter Live\nഗുര്‍മീതിന്റെ ദത്തുപുത്രി ഹണിപ്രീത് പൊലീസ് തേടുന്ന കൊടും കുറ്റവാളി; നേപ്പാളിലേക്ക് കടന്നിരിക്കാമെന്ന നിഗമത്തില് പൊലീസ്\nBy Web Desk\tSeptember 18, 2017 3:46 pm A+ A-\nഗുര്‍മിത് റഹിം സിഗും ഹണിപ്രീതും\nചണ്ഡിഗഡ്: ആശ്രമത്തിലെ അന്തേവാസികളായ രണ്ടു യുവതികളെ ബലാത്സംഗം ചെയ്ത കേസില് 20 വര്‍ഷത്തെ കഠിന തടവിന് ശിക്ഷിക്കപ്പെട്ട് ജയിലിലായ ദേരാ സച്ചാ സൗദാ തലവന് ഗുര്‍മീത് റാം റഹിം സിംഗിന്റെ ദത്തുപുത്രിയും അടുത്ത അനുയായിയുമായ ഹണിപ്രീത് ഇന്‍സാന് പൊലീസ് തേടുന്ന കൊടും കുറ്റവാളി. പൊലീസ് തേടുന്ന 43 കൊടും കുറ്റവാളികളില് ഒരാളാണ് ഹണിപ്രീത്. ഇതിനിടെ ഹണിപ്രീത് നേപ്പാളിലേക്ക് രക്ഷപെട്ടിരിക്കാമെന്ന നിഗമനത്തിലാണ് പൊലീസ്.\nഇതിനിടെ പ്രദീപ് ഗോയലിനെ രാജസ്ഥാനില് നിന്നും പൊലീസ് കസ്റ്റഡിയില് എടുത്തിരുന്നു. ഇയാളെ ചോദ്യം ചെയ്തതില് നിന്നാണ് ഹണീപ്രീത് രാജ്യം വിട്ടിരിക്കാമെന്ന സൂചന ലഭിച്ചത്. ഹണിപ്രീതിന്റെ കേന്ദ്രത്തെ കുറിച്ച് നിര്‍ണായക വിവരങ്ങള് ഇയാളില് നിന്ന് ലഭിച്ചതായും പൊലീസ് വ്യക്തമാക്കി. ദേര സച്ച സൗദയുമായി ബന്ധപ്പെട്ട നിര്‍ണായക വിവരങ്ങള് നല്‍കാന് കഴിയുന്ന ആളാണ് ഹണിപ്രീത് എന്നാണ് പൊലീസിന്റെ വിശ്വാസം.\nഹണിപ്രീത് ഇന്‍സാന് എന്ന പ്രിയങ്ക തനേജയെ തന്റെ ദത്തുപുത്രിയായി ഗുര്‍മീത് റഹീം നേരത്തെ പ്രഖ്യാപിച്ചിരുന്നു. എന്നാല് ഗുര്‍മീതും ഹണിയും തമ്മിലുള്ളത് അച്ഛന്- മകള് ബന്ധമല്ലെന്നും, ഇരുവരും ഭാര്യാഭര്‍ത്താക്കന്‍മാരെപ്പോലെയാണ് കഴിഞ്ഞിരുന്നതെന്നും ഹണിയുടെ മുന് ഭര്‍ത്താവ് വിശ്വാസ് ഗുപ്ത വെളിപ്പെടുത്തിയിരുന്നു. ഗുര്‍മീതിന്റെ ഭക്തനായിരുന്ന താന് ഭാര്യക്കൊപ്പം നടത്തിയ ആശ്രമ സന്ദര്‍ശനത്തിനിടെ ഗുര്‍മീത് ഭാര്യയെ വശീകരിച്ച് സ്വന്തമാക്കുകയായിരുന്നുവെന്നാണ് ഗുപ്ത പറഞ്ഞത്.\nTop list criminal\nആള്‍ദൈവം ഗുര്‍മീതിനെതിരെയുളള കൊലപാതക കേസുകള് സിബിഐ കോടതി ഇന്ന് പരിഗണിക്കും; പരിസര പ്രദേശങ്ങില്…


IMA says community spread happened in Kerala | രോഗലക്ഷണങ്ങൾ ഇല്ലാത്ത രോഗികൾ ഏറുന്നു; എടപ്പാളിലെ പോലെ കോവിഡ് രോഗികളെ ചികിത്സിക്കാത്ത ആരോഗ്യപ്രവർത്തർക്കും രോഗബാധ; മറ്റുസംസ്ഥാനങ്ങളിലേക്ക് പോകുന്ന മലയാളികളും പോസിറ്റീവാകുന്നു; കേരളത്തിൽ സമൂഹവ്യാപനം; രോഗം വരില്ലെന്ന തെറ്റിദ്ധാരണയിൽ പലരും; വീണ്ടും ലോക് ഡൗണിലേക്ക് പോകേണ്ട സാഹചര്യമെന്നും വിവരം മുഖ്യമന്ത്രിയെ ധരിപ്പിച്ചെന്നും ഐഎംഎ - MarunadanMalayalee.com\nJuly 04, 2020 | 06:44 PM IST | Permalink\nതിരുവനന്തപുരം: സംസ്ഥാനത്ത് കോവിഡിന്റെ സമൂഹവ്യാപനം ഉണ്ടായിട്ടുണ്ടെന്ന് ഐഎംഎ. ഇക്കാര്യം മുഖ്യമന്ത്രിയെ ധരിപ്പിച്ചതായി ഐഎംഎ അദ്ധ്യക്ഷൻ എബ്രഹാം വർഗീസ് ഓൺലൈൻ പോർട്ടലിന് നൽകിയ അഭിമുഖത്തിൽ പറഞ്ഞു. ഐഎംഎ ഈ നിഗമനത്തിൽ എത്താൻ മൂന്നുകാരണങ്ങളാണുള്ളത്\n1. രോഗലക്ഷണങ്ങളില്ലാത്ത രോഗികൾ വർധിക്കുന്നു.\n2. കോവിഡ് രോഗികളെ ചികിത്സിക്കാത്ത ആരോഗ്യപ്രവർത്തകർക്കുപോലും രോഗം വരുന്നു. എടപ്പാളിൽ2ഡോക്ടർമാർ രോഗികളായത് ഉദാഹരണം.\n3. കേരളത്തിൽനിന്ന് മറ്റു സംസ്ഥാനങ്ങളിലെത്തുന്നവർ അവിടെ ടെസ്റ്റ് നടത്തുമ്പോൾ കോവിഡ് പോസിറ്റീവാകുന്നു.\nരോഗ്യ വ്യാപനം കണക്കിലെടുത്ത് ടെസ്റ്റുകളുടെ എണ്ണം കൂട്ടണമെന്നാണ് ഐഎംഎയുടെ നിർദ്ദേശം. ആരോഗ്യപ്രവർത്തകർക്കിടയിൽ കൂടുതൽ ടെസ്റ്റുകൾ നടത്തണം. സമൂഹവ്യാപനത്തിലേക്കു കടക്കുമ്പോൾ രോഗ നിയന്ത്രണം എളുപ്പമാകില്ല. ടെസ്റ്റുകൾ വർധിപ്പിച്ച് രോഗികളെ വേഗം കണ്ടെത്തുന്നതിനോടൊപ്പം നിയന്ത്രണങ്ങൾ ശക്തമാക്കണമെന്നും ഐഎംഎ ആവശ്യപ്പെട്ടു.\nജനങ്ങൾ ഉത്തരവാദിത്തതോടെ പെരുമാറിയില്ലെങ്കിൽ, വീണ്ടും ലോക് ഡൗണിലേക്ക് പോകേണ്ട സാഹചര്യമാണ് കേരളത്തിലെന്നും എബ്രഹാം വർഗീസ് പറഞ്ഞു.സർക്കാർ നൽകിയ ഇളവുകൾ പലരും തെറ്റായി ഉപയോഗിച്ചുവെന്നും ഇളവുകൾ എടുത്തുകളഞ്ഞ് നിയമം കർശനമാക്കണമെന്നും അദ്ദേഹം ആവശ്യപ്പെട്ടു. കോവിഡ് വരില്ലെന്ന മിഥ്യബോധം മാറ്റുകയാണ് ആദ്യം വേണ്ടത്. ഇതിനായി നിയന്ത്രണങ്ങൾ കർശനമാക്കണം.\nമാസ്‌ക് ധരിക്കുന്നതിൽ അടക്കം അലംഭാവമുണ്ട്. ശാരീരിക അകലം പാലിക്കാതെ പലയിടത്തും ആൾക്കൂട്ടമുണ്ടാകുന്നതും രോഗവ്യാപനത്തിന് ഇടയാക്കും. ലോക് ഡൗൺ ഏർപ്പെടുത്തിയ കാലത്തെ പോലെ ജനങ്ങൾ ഉത്തരവാദിത്തത്തോടെ പെരുമാറേണ്ടത് രോഗനിയന്ത്രണത്തിന് അത്യാവശ്യമെന്നും ഐഎംഎ നിർദ്ദേശിക്കുന്നു.\n17 പേർക്കാണ് ഇന്ന് സമ്പർക്കത്തിലൂടെ രോഗം ബാധിച്ചത്. എറണാകുളം ജില്ലയിലെ5പേർക്കും, തിരുവനന്തപുരം ജില്ലയിലെ4പേർക്കും, തൃശൂർ ജില്ലയിലെ3പേർക്കും, കൊല്ലം, ആലപ്പുഴ ജില്ലകളിലെ2പേർക്ക് വീതവും മലപ്പുറം ജില്ലയിലെ ഒരാൾക്കുമാണ് സമ്പർക്കത്തിലൂടെ രോഗം ബാധിച്ചത്. ഇതുകൂടാതെ കണ്ണൂർ ജില്ലയിലെ 11 ഡി.എസ്.സി.ക്കാർക്കും4സിഐ.എസ്.എഫ്.ക്കാർക്കും തൃശൂർ ജില്ലയിലെ4ബി.എസ്.എഫ്.കാർക്കും രോഗം ബാധിച്ചിട്ടുണ്ട്.\nആരോഗ്യ പ്രവർത്തകർക്കും രോഗം വന്നാൽ\nഎടപ്പാളിൽ ആറ് ദിവസം മുമ്പ് രണ്ട് ഡോക്ടർമാർ ഉൾപ്പെടെ അഞ്ചുപേർക്ക് കൂടി കോവിഡ് സ്ഥിരീകരിച്ചതോടെ ജില്ലയിൽ കോവിഡ് വ്യാപന ആശങ്ക വർദ്ധിച്ചിരുന്നു. രണ്ട് സ്വകാര്യ ആശുപത്രികളിലാണ് ഈ രണ്ട് ഡോക്ടർമാരും മൂന്ന് നഴ്‌സുമാരും ജോലി ചെയ്യുന്നത്.\nശുകപുരം ആശുപത്രി താൽകാലികമായി അടച്ചു. എടപ്പാൾ ഹോസ്പിറ്റലിലെ ശിശുരോഗ വിദഗ്ധന് രോഗം സ്ഥിരീകരിച്ചതോടെ നവജാത ശിശുക്കളുടെ ഐസിയു ഉൾപ്പെടുന്ന ഒരു നില പൂർണമായും അടച്ചിരുന്നു. രോഗം സ്ഥിരീകരിച്ച ഡോക്ടറുമായി ഇടപഴകിയ രോഗികളും കൂടെ ഉള്ളവരും മറ്റ് ജീവനക്കാരും ഇവിടെ ക്വാറന്റീനിൽ കഴിയുകയാണ്. മേഖലയിൽ ആരോഗ്യ വകുപ്പ് നടപടികൾ കർശനമാക്കിയിട്ടുണ്ട്.


ഈരാറ്റുപേട്ട കാഞ്ഞിരപ്പള്ളി റൂട്ട് സ്വകാര്യ ബസ്സുകള് കൈയടക്കി\nTuesday 22 August 2017 9:51 pm IST\nകാഞ്ഞിരപ്പള്ളി: എരുമേലി കാഞ്ഞിരപ്പള്ളി ഈരാറ്റുപേട്ട പാലാ കെഎസ്ആര്‍ടിസി ചെയിന് സര്‍വീസ് ആരംഭിക്കണമെന്ന ആവശ്യം ശക്തമായി. ഏതാനും ദീര്‍ഘദൂര സര്‍വീസുകള് മാത്രമാണ് കെഎസ്ആര്‍ടിസി ഈ റൂട്ടില് നടത്തുന്നത്. ഈരാറ്റുപേട്ട കാഞ്ഞിരപ്പള്ളി റൂട്ട് സ്വകാര്യ ബസുകള് കൈയടക്കി വച്ചിരിക്കുകയാണ്. ഈ റൂട്ടില് സര്‍വീസ് നടത്തണമെന്ന കെഎസ്ആര്‍ടിയുടെ താല്‍പര്യമില്ലായ്മക്ക് കാരണം സ്വകാര്യ ബസുകളാണെന്നാണ് നാട്ടുകാര് പറയുന്നത്. സ്വകാര്യ ബസുകള് റൂട്ടില് നടത്തുന്ന നിയമ ലംഘനങ്ങള്‍ക്കെതിരെയും ജനങ്ങള് അസഹിഷ്ണുതയിലാണ്. അമിത വേഗതയും മത്സ ര ഓട്ടവും പതിവാണ്. വിദ്യാര്‍ത്ഥികളോട് അപമര്യാദയായി പെരുമാറുന്നുവെന്ന പരാതിയുമുണ്ട്. യാത്രക്കാരുടെ സുരക്ഷ ഉറപ്പു വരുത്തേണ്ട ജീവനക്കാര് ഡോര് അടക്കാതെയാണ് യാത്ര നടത്തുന്നതെന്നും യാത്രക്കാര് പറയുന്നു. നേരത്തേ പാലാ ഈരാറ്റുപേട്ട കാഞ്ഞിരപ്പള്ളിയായി കെഎസ്ആര്‍ടിസി ചെയിന് സര്‍വീസ് നടത്തിയിരുന്നു. വളരെ ലാഭത്തിലും ജനങ്ങള്‍ക്ക് പ്രയോജനകരമായ രീതിയിലും സര്‍വീസ് നടത്തിയിരുന്ന ബസുകള് സ്വകാര്യ ബസുകളുടെ സ്വാധീനത്തില് നിര്‍ത്തലാക്കുകയായിരുന്നു. ഇതു മൂലം സ്വകാര്യ ബസ് സമരങ്ങള് വരുമ്പോള് യാത്രക്കാര് ബുദ്ധിമുട്ടനുഭവിക്കുന്നു. പലപ്രാവശ്യം എരുമേലി,തൊടുപുഴ, എരുമേലി പാലാ റൂട്ടുകളില് ചെയിന് സര്‍വീസ് ആരംഭിക്കുന്നതിനായി ബസുകള് അനുവദിച്ചതായി കെഎസ്ആര്‍ടിസി അധികൃതര് അറിയിച്ചെങ്കിലും സര്‍വീസ് തുടങ്ങിയില്ല. ഇതും സ്വകാര്യ ബസുകളുടെ സമ്മര്‍ദ്ദ ഫലമാണെന്ന ആക്ഷേപമുയര്‍ന്നിരുന്നു. തൊടുപുഴ ഡിപ്പോയില് നിന്നും എരുമേലിക്ക് സര്‍വീസ് തുടങ്ങിയെങ്കിലും ലാഭകരമല്ലെന്ന പേരില് കുറച്ച് ദിവസം കൊണ്ട് നിര്‍ത്തുകയായിരുന്നു.\nസിംഗിള് ഡ്യൂട്ടി വാഗമണ് റൂട്ടിലെ യാത്രക്കാരെ ദുരിതത്തിലാക്കി\nമുട്ടത്തിപറമ്പ് മേഖലയിലെ യാത്രാക്ലേശം പരിഹരിക്കണം


ഭരണകൂട ഭീകരതക്കായി ഗുജറാത്ത് കരിനിയമം | Madhyamam\ndate_range 29 Sep 2015 7:30 AM GMT\nഭരണകൂട ഭീകരതക്കായി ഗുജറാത്ത് കരിനിയമം\nഭീകരവൃത്തിയും സംഘടിത കുറ്റകൃത്യങ്ങളും നിയന്ത്രിക്കാനുള്ള ഗുജറാത്ത് ബില് (ജി.സി.ടി.ഒ.സി ബില്) കേന്ദ്ര ആഭ്യന്തരവകുപ്പ് അംഗീകരിച്ചതോടെ അത് നിയമമാകാന് രാഷ്ട്രപതിയുടെ ഒപ്പുകൂടിയേ വേണ്ടൂ. ജനാധിപത്യത്തെ കശാപ്പുചെയ്യാന് മതിയായ അമിതാധികാരമാണ് ഈ നിയമം ഭരണകൂടത്തിന് നല്‍കുന്നത്. അതിനെതിരെ രാജ്യസ്നേഹികള്‍ക്ക് ഇടപെടാനുള്ള അവസാന സന്ദര്‍ഭമാണിത്. ഗുജറാത്തില് 2001ലാണ് ഈ കരിനിയമത്തിന് അന്നത്തെ മുഖ്യമന്ത്രി നരേന്ദ്ര മോദി രൂപം കൊടുത്തത്. ഗുജറാത്തില് ഇത് നിയമമായാല് മറ്റു പല സംസ്ഥാനങ്ങളും അത് പകര്‍ത്താന് സാധ്യതയുണ്ട്. ഗുജറാത്തില് ഇതിനകം തന്നെ വ്യാപകമായ ജനദ്രോഹ നീക്കങ്ങള്‍ക്ക് ആക്കം കൂടാനും ഇത് സന്ദര്‍ഭമൊരുക്കും. 2001 മുതല് പലതവണ കേന്ദ്രത്തിനയച്ച ഈ ബില്ലിനെതിരെ ജനാഭിപ്രായവും നിയമോപദേശവും ഉണ്ടായതിനാലാണ് നാല് തവണ ഇത് തിരസ്കരിക്കപ്പെട്ടത്. രാഷ്ട്രപതിമാരായിരുന്ന എ.പി.ജെ. അബ്ദുല് കലാമും പ്രതിഭ പാട്ടീലും അത് മടക്കി. കഴിഞ്ഞ ജൂലൈയില് ഇപ്പോഴത്തെ എന്.ഡി.എ സര്‍ക്കാറിലെ ഐ.ടി മന്ത്രാലയവും എതിര്‍പ്പു രേഖപ്പെടുത്തി. എന്നാല്, കരടു ബില്ലിലെ ജനദ്രോഹവകുപ്പുകള് ഒട്ടും മാറ്റാതെയാണ് അവസാനം അത് കേന്ദ്രം പാസാക്കി രാഷ്ട്രപതിക്ക് അയച്ചു കൊടുത്തിരിക്കുന്നത്. വ്യാജ കേസുകളെടുത്ത് നിരപരാധികളെ പീഡിപ്പിച്ചതിനും വ്യാജ ഏറ്റുമുട്ടല് കൊലകള് സംഘടിപ്പിച്ച് നിരപരാധികളെ കൊന്നതിനും ഏറെ പഴികേട്ട ഗുജറാത്ത് പൊലീസിനും ഭരണകര്‍ത്താക്കള്‍ക്കും കൂടുതല് അധികാരം നല്‍കുന്നതിന്‍െറ ഉദ്ദേശ്യവും അര്‍ഥവും ജനാധിപത്യവിശ്വാസികള് മനസ്സിലാക്കേണ്ടതുണ്ട്.\nജി.സി.ടി.ഒ.സി ബില്ലിലെ ഏറ്റവും ചെറിയ വ്യവസ്ഥകള്‍പോലും വ്യാപകമായ പ്രത്യാഘാതമുള്‍ക്കൊള്ളുന്നതാണ്. ഭീകരതയും സംഘടിത കുറ്റവും ചെറുക്കാനെന്നു പറഞ്ഞാണ് ഈ കരിനിയമം കൊണ്ടുവരുന്നത്. നിയമമില്ലാത്തതല്ല, അത് നിഷ്പക്ഷമായും കാര്യക്ഷമമായും നടപ്പാക്കാത്തതാണ് ഭീകരതയും സംഘടിത കുറ്റങ്ങളും പെരുകാന് കാരണമെന്നതിന് തെളിവ് ഗുജറാത്തിലടക്കം നിരപരാധികള് തുറുങ്കിലടക്കപ്പെടുകയും കുറ്റവാളികള് സ്വതന്ത്ര വിഹാരം നടത്തുകയും ചെയ്യുന്ന കുറേ സംഭവങ്ങളിലുണ്ട്. ഭീകരത എന്ന ലേബലൊട്ടിച്ചാല് ഏത് കരിനിയമവും അംഗീകരിക്കപ്പെടുന്ന സാഹചര്യം ആര്‍ക്കുവേണ്ടി സൃഷ്ടിക്കപ്പെട്ടതാണെന്ന് ‘പോട്ട’ മുതല് ‘യു.എ.പി.എ’ വരെയുള്ള നിയമങ്ങളും തെളിയിച്ചിട്ടുണ്ട്. ഗുജറാത്ത് കരിനിയമം അതിനപ്പുറം കടന്ന്, സര്‍ക്കാര് നയങ്ങളെ വിമര്‍ശിക്കുന്നതും ഭരണനടപടികളെച്ചൊല്ലി വിയോജിപ്പോ വിവാദമോ ഉയര്‍ത്തുന്നതും വരെ കുറ്റകരമാക്കാന് പ്രാപ്തിയുള്ളതാണ്. പരിസ്ഥിതിയെ തകര്‍ക്കുന്ന നീക്കങ്ങളെ ചെറുക്കുന്നതും കോര്‍പറേറ്റുകള് നടത്തുന്ന ഭൂമി കൈയേറ്റത്തെ എതിര്‍ക്കുന്നതും ശിക്ഷാര്‍ഹമാകാം. അഭിപ്രായ സ്വാതന്ത്ര്യത്തിന്മേലുള്ള കൂച്ചുവിലങ്ങായി അധികൃതര്‍ക്ക് അതിനെ പ്രയോജനപ്പെടുത്താം. ‘ടാഡ’, ‘പോട്ട’ തുടങ്ങിയ നിയമങ്ങള് ഭീകരപ്രവൃത്തികളെന്ന് ആരോപിക്കപ്പെട്ട സംഭവങ്ങളിലാണ് അമിതാധികാരപ്രയോഗത്തിന് വ്യവസ്ഥ ചെയ്തതെങ്കില് ഗുജറാത്ത് കരിനിയമം, സാധാരണ കുറ്റകൃത്യങ്ങളെയും ഭീകരതയുടെ ഗണത്തില് ഉള്‍പ്പെടുത്തുന്ന തരത്തിലാണ് ഭീകരതയെ നിര്‍വചിക്കുന്നത്. ഭൂമി ഏറ്റെടുക്കലിനോ ജനിതക വിള അടിച്ചേല്‍പിക്കലിനോ കേരളത്തിലെ ‘പെമ്പിളൈ ഒരുമൈ’ ഉന്നയിച്ചതുപോലുള്ള തൊഴില് പീഡനത്തിനോ എതിരെ സമരം ചെയ്യുന്നത് ഭീകരതയായി എണ്ണപ്പെടാം; അഞ്ചുവര്‍ഷം തടവിനും അഞ്ചുലക്ഷം രൂപ പിഴക്കും അതു മതി. ഭീകരവൃത്തിയില് പങ്കാളിയെന്ന പേരില് ആരെയും പിടികൂടാനും വകുപ്പുണ്ട്. എത്ര ആളുകളെയും പിടികൂടി കൂട്ട എഫ്.ഐ.ആറില് പെടുത്താം. വിചാരണയില്ലാതെ, പൊലീസ് റിപ്പോര്‍ട്ടിന്‍െറ മാത്രം ബലത്തില് ആളുകളെ തടങ്കലിലിടാം. വിചാരണ എത്രയും നീട്ടിക്കൊണ്ടുപോകുന്നതോടെ നിരപരാധികളെ ശിക്ഷിക്കാനുള്ള പഴുതുമാകുന്നു. കുറ്റാരോപിതന് നിരപരാധിയെന്നു തെളിഞ്ഞാലേ ജാമ്യം കൊടുക്കാന് പ്രത്യേക കോടതിക്ക് അധികാരമുള്ളൂ. എന്നുവെച്ചാല്, ജാമ്യം എന്നത് പ്രയോഗത്തില് ഇല്ലാതാകും. പൊലീസിന് മുമ്പാകെ നടത്തുന്ന ‘കുറ്റസമ്മതം’ തെളിവായി കണക്കാക്കാമെന്ന ഭീകരവ്യവസ്ഥ തിരിച്ചുകൊണ്ടുവന്നിരിക്കുന്നു. അറസ്റ്റ് രേഖപ്പെടുത്തിയ ശേഷം ആറു മാസം വരെ കുറ്റപത്രം സമര്‍പ്പിക്കാതിരിക്കാം. വ്യക്തികളുടെ സ്വകാര്യ കത്തിടപാടുകളും മെയിലുകളും ചോര്‍ത്താം, പരിശോധിക്കാം. രഹസ്യവിചാരണ എന്ന വ്യവസ്ഥ, ഏറ്റവും കൊടിയ അനീതിപോലും റിപ്പോര്‍ട്ട് ചെയ്യപ്പെടാതെ പോകാമെന്ന് ഉറപ്പുവരുത്തുകയും ചെയ്യുന്നു.\nസര്‍ക്കാറിനെ വിമര്‍ശിക്കുന്ന കുറിപ്പുകള് അച്ചടിക്കുന്നതും പോസ്റ്റ് ചെയ്യുന്നതുംവരെ ‘ഭീകരത’യിലെ പങ്കാളിത്തമായി പൊലീസ് ആരോപിച്ചാല് ബാക്കിയെല്ലാം ‘മുറപോലെ’ നടക്കും എന്നത് ഇതിലെ ഒരു ഭീകരവശം മാത്രം. വ്യാപകമായ ദുരുപയോഗ സാധ്യതയാണ് മറ്റൊന്ന്. ‘ടാഡ’ പ്രകാരം പത്തുവര്‍ഷത്തിനിടെ 76000 പേരെ അറസ്റ്റ് ചെയ്തതില് 75136 പേര് നിരപരാധികളെന്ന് തെളിഞ്ഞത് അത്രയും കാലം തടങ്കലനുഭവിച്ച ശേഷമായിരുന്നു. അറസ്റ്റിലായവരില് 25 ശതമാനം പേര് കുറ്റപത്രം പോലും സമര്‍പ്പിക്കപ്പെടാതെ ‘ശിക്ഷ’ അനുഭവിക്കേണ്ടി വന്നു. ഭരണകൂടപക്ഷപാതിത്തവും പ്രശ്നമാണ്. ഗുജറാത്തില് ‘പോട്ട’ പ്രകാരം 287 കേസുകള് രജിസ്റ്റര് ചെയ്തിരുന്നു; ഇതില് ഒന്നൊഴിച്ചെല്ലാം മുസ്ലിംകള്‍ക്കെതിരെയായിരുന്നു. വ്യാജ ഏറ്റുമുട്ടലുകള് 22 എണ്ണം നടന്നതായും തെളിഞ്ഞിട്ടുണ്ട് -അമിതാധികാരത്തിന്‍െറ പ്രത്യാഘാതമാണത്. പഴയ കരിനിയമങ്ങളിലെ ഭീകരവകുപ്പുകളെല്ലാം തുന്നിച്ചേര്‍ത്തു നിര്‍മിച്ച ഗുജറാത്ത് നിയമം രാജ്യത്തോടു ചോദിക്കുന്നു, നാം ഒരു സ്വതന്ത്ര ജനാധിപത്യ രാജ്യമായി നിലനില്‍ക്കണോ വേണ്ടയോ എന്ന്.


a bacterial disease brucellosis is confirmed in northwest China with more than 3000 people | പുരുഷന്മാരില് വന്ധ്യതക്ക് പോലും കാരണമാവുന്ന ബ്രുസെല്ലോസിസ് രോഗം; ചൈനയില് വീണ്ടും ആശങ്ക - Malayalam Oneindia\nUpdated: Fri, Sep 18, 2020, 13:49 [IST]\nബെയിജിംഗ്: കൊവിഡിന് പിന്നാലെ ചൈനയില് മറ്റൊരു ബാക്ടീരിയല് രോഗം പടര്‍ന്നുപിടിക്കുന്നതായി റിപ്പോര്‍ട്ട്. വടക്കന് ചൈനയിലെ ആയിരണക്കണക്കിന് ആളുകളില് ബാക്ടീരിയല് രോഗമായ ബ്രുസെല്ലോസിസ് സ്ഥിരീകരിച്ചതായി ചൈനീസ് അധികൃതര് വ്യക്തമാക്കി.\nഇതിനകം തന്നെ 3245 പേരില് ബ്രുസെല്ലോസിസ് സ്ഥിരീകരിച്ചതായി ഗാന്‍സു പ്രവിശ്യയിലെ ലന്‍സൗവിലെ ഹെല്‍ത്ത് കമ്മീഷന് വ്യക്തമാക്കി.ബ്രുസെല്ലോ ബാക്ടീരിയയെ വഹിക്കുന്ന കന്നുകാലികളില് നിന്നാണ് രോഗം പടരുന്നത്.\nരോഗം പുരുഷന്മാരിലെ പ്രത്യൂല്‍പ്പാദന ശേഷിയെ വരെ ദോഷകരമായി ബാധിക്കാമെന്നാണ് ചില റിപ്പോര്‍ട്ടുകളില് പറയുന്നത്. ഈ രോഗത്തെ മാര്‍ട്ട പനിയെന്നും മെഡിറ്ററേനിയന് പനിയെന്നും വിളിക്കപ്പെടുന്നുവെന്നും യുഎസ് സെന്റര് ഫോര് ഡിസീസ് കോണ്‍ട്രോള് പ്രിവെന്‍ഷന് വ്യക്തമാക്കി. പനി, തലവേദന, ശരീര വേദന, ക്ഷീണം തുടങ്ങിയവയാണ് രോഗത്തിന്റെ പ്രധാന ലക്ഷണങ്ങള്. എന്നാല് രോഗം ഭേദമാവുന്നതിന് പിന്നാലെ ചില രോഗലക്ഷണങ്ങള് വിട്ടുമാറുമെങ്കിലും ചിലത് വിട്ടുമാറാത്തവയായി തീരുകയും ആര്‍ത്രൈറ്റിസോ ചില അവയവങ്ങളില് വീക്കമായോ തുടരുമെന്നും റിപ്പോര്‍ട്ടുകള് സൂചിപ്പിക്കുന്നു.\nബ്രൂസെല്ലോസിസ് പ്രധാനമായും മൃഗങ്ങളില് നിന്നും മനുഷ്യരിലേക്കാണ് പകരുന്നത്. മനുഷ്യരില് നിന്നും മനുഷ്യരിലേക്ക് പകരുന്നതിനുള്ള സാധ്യത വളരെ വിരളമാണ്. ഭക്ഷണത്തിലൂടെയോ വായുവിലൂടെയോ ആണ് ബ്രുസെല്ലോസിസ് പ്രധാനമായും മനുഷ്യശരീരത്തിലേക്ക് ്ര്രപവേശിക്കുന്നത്.\nഎന്നാല് കഴിഞ്ഞ വര്‍ഷം ജൂലൈ മുതല് ഓഗസ്റ്റ് വരെ സോങ്മു ലന്‍സോ ബയോളജിക്കല് ഫാര്‍മസ്യൂട്ടിക്കല് ഫാക്ടറിയില് ഉണ്ടായ ചോര്‍ച്ചയാണ് ഇതിന് കാരണമെന്ന് സിഎന്‍എനിനെ ഉദ്ധരിച്ച് ന്യൂസ് 18 റിപ്പോര്‍ട്ട് ചെയ്യുന്നു. മൃഗങ്ങള്‍ക്കായി ബ്രൂസെല്ലാ വാക്‌സിന് നിര്‍മ്മിക്കുന്നതിനിടെ ഫാക്ടറി സമയപരിധി കഴിഞ്ഞ അണുനാശിനികള് ഉപയോഗിക്കുകയായിരുന്നുവെന്നാണ് സൂചന.\nകൊറോണ ചൈന ഉണ്ടാക്കിയത് തന്നെ, ഞെട്ടിക്കുന്ന തെളിവുകള് | Oneindia Malayalam\nതുടക്കത്തില് വളരെ കുറച്ച് പേരില് മാത്രമെ രോഗം ബാധിച്ചിരുന്നുള്ളു. എന്നാല് ശേഷം 21000 പേരില് നടത്തിയ പരിശോധനയില് നിരവധി പേരില് രോഗം സ്ഥിരീകരിക്കുകയായിരുന്നു. അതേസമയം ബ്രുസെല്ലാ രോഗത്തെ തുടര്‍ന്ന് ഇതുവരേയും മരണങ്ങള് ഒന്നും തന്നെ റിപ്പോര്‍ട്ട് ചെയ്തിട്ടില്ലായെന്നത് ആശ്വസിക്കാവുന്ന കാര്യമാണ്. നിരവധി പേരില് രോഗം സ്ഥിരീകരിച്ചതിനാല് തന്നെ ഇതിന്റെ വ്യാപനത്തെ തുടര്‍ന്നും പ്രത്യാഘാതങ്ങളെകുറിച്ചും ആശങ്ക ഉയര്‍ത്തുന്നതാണെന്ന് ചൈനീസ് പത്രം ഗ്ലോബല് ടൈംസ് റിപ്പോര്‍ട്ട് ചെയ്യുന്നു.\n'ജലീൽ, ജയിലിന് പുറത്തെ മദനി'... ജലീലിന്റെ മറുപടി; കൊല്ലാൻ കഴിഞ്ഞേക്കും, പക്ഷേ തോൽപിക്കാനാവില്ല\nchina bacteria ചൈന ബാക്ടീരിയ\na bacterial disease brucellosis is confirmed in northwest China with more than 3000 people


(പി.എച്ച്.ഡി., ഡിപ്ലോമ ഇന് കാന്‍സര് പ്രിവന്‍ഷന് എന്.ഐ.എച്ച്. യു.എസ്.എ., അസോസിയേറ്റ് പ്രഫസര്, കാന്‍സര് ഗവേഷണം, ആര്.സി.സി. തിരുവനന്തപുരം.)\nനൂറു വര്‍ഷത്തിനു മുമ്പ് കാന്‍സര് സാധാരണമായ ഒരു രോഗമായിരുന്നില്ല. പക്ഷേ, കഴിഞ്ഞ രണ്ടു ദശാബ്ദമായി കാന്‍സര് രോഗബാധ അതിഭീകരമായി വര്‍ദ്ധിക്കുന്നതായാണ് കണക്കുകള് സൂചിപ്പിക്കുന്നത്. ഏതാണ്ട് നാലില് ഒരാള്‍ക്ക് കാന്‍സര് വരാനുള്ള സാധ്യതയാണ് പല പഠനങ്ങളിലും കാണുന്നത്. ഇന്ത്യയില് പ്രതിവര്‍ഷം 11 ലക്ഷം പേര്‍ക്കും, ലോകത്ത് 14 മില്യന് ആളുകള്‍ക്കും കാന്‍സര് ബാധിക്കുന്നതായാണ് കണക്കുകള് സൂചിപ്പിക്കുന്നത്. എന്താണ് ഇതിനു കാരണം? ഇതിനു കാരണം കണ്ടെത്തുന്നതിനു മുമ്പ്, എന്താണ് കാന്‍സര് എന്നു നോക്കാം.\nനമ്മുടെ ശരീരം കോടാനുകോടി കോശങ്ങളാല് നിര്‍മ്മിതമാണ്. ഈ കോശസമൂഹങ്ങള് അഥവാ കലകള്‍ക്കെല്ലാം നിശ്ചിത ധര്‍മ്മങ്ങളുണ്ട്. ഈ കോശങ്ങള് വിഭജിക്കുന്നതിനും നശിക്കുന്നതിനും മറ്റു പ്രവര്‍ത്തനങ്ങള്‍ക്കുമെല്ലാം ചില നിയന്ത്രണ സംവിധാനങ്ങള് ശരീരത്തില് പ്രവര്‍ത്തിക്കുന്നുണ്ട്. നമ്മുടെ ശരീരത്തിലെ ധര്‍മ്മങ്ങളും പ്രവ ര്‍ത്തനങ്ങളുമെല്ലാം നിയന്ത്രിക്കുന്നത് ജീനുകളാണ്. ആയിരക്കണക്കിനു ജീനുകള് ശരീരത്തിലുണ്ട്. ഓരോ ജീനിനും പ്രത്യേക ധര്‍മ്മങ്ങളാണുള്ളത്. ബാഹ്യമോ അല്ലാതെയോയുള്ള ചില ഉദ്ദീപനങ്ങള്‍കൊണ്ട് കോശത്തിലുള്ള ജീനുകള്‍ക്ക് ചില മാറ്റങ്ങള് ഉണ്ടാകാം. അങ്ങനെ ജീനുകളുടെ ഘടനയെയും ധര്‍മ്മത്തേയും മാറ്റം വരുത്താന് കഴിയുന്ന അവസ്ഥയെ മ്യൂട്ടേഷന് (ഉത്പരിവര്‍ത്തനം) എന്നു പറയുന്നു. ഇത്തരത്തില് ഉല്‍പരിവര്‍ത്തനം മൂലം ചില സന്ദര്‍ഭങ്ങളില് കോശങ്ങള് അനിയന്ത്രിതമായി വിഭജിക്കുവാന് തുടങ്ങുന്നു. ഇത്തരം അസാധരണകോശങ്ങള് ഒരു സമൂഹമായി വളരുന്നു, ഇതിനെ മുഴയെന്നറിയപ്പെടുന്നു. ഈ അവസ്ഥയെയാണ് കാന്‍സര് എന്നു വിളിക്കുന്നത്. ഇങ്ങനെയുണ്ടാകുന്ന മുഴകള് മറ്റ് ശരീരാവയവങ്ങളെ കേടുവരുത്തുകയും സ്വയം നശിക്കാതെ കോടിക്കണക്കിന് പുതിയ കാന്‍സര് കോശങ്ങളെ ഉല്പാദിപ്പിക്കുകയും ചെയ്യുന്നു. എന്താണ് ഉല്പരിവര്‍ത്തന (മ്യൂട്ടേഷന്) ത്തിനുള്ള കാരണം?\nകാന്‍സറിനു കാരണമാകുന്ന ഉത്പരിവര്‍ത്തനത്തിനു കാരണക്കാരായ വസ്തുക്കളെ (ഘടകങ്ങളെ) കാന്‍സിനോജന്‍സ് എന്നറിയപ്പെടുന്നു. നമ്മള് നമ്മുടെ ജീവിതകാലയളവില് ഇത്തരത്തില്‍പ്പെട്ട\nപല ഘടകങ്ങളുമായി സമ്പര്‍ക്കത്തിലാവാറുണ്ട്, നമ്മള് കഴിക്കുന്ന ആഹാരത്തിലൂടെ, ജലത്തിലൂടെ, വായുവിലൂടെ, അന്തരീക്ഷത്തിലൂടെ, മണ്ണിലൂടെ.\nനമ്മള് ഒരുപ്രാവശ്യം കഴിക്കുന്ന ഭക്ഷണത്തില് ഡസന് കണക്കിന് കാര്‍സിനോജനുകള് ഉണ്ടാകാം. ഇവ പ്രധാനമായും വരുന്നത് കീടനാശിനി അവശിഷ്ടങ്ങളില്‍നിന്നോ, പാചകസമയത്ത് ഉപയോഗിക്കുന്ന ചില രാസവസ്തുക്കളില്‍നിന്നോ, പ്രിസര്‍വേറ്റീവുകളില് അതായത് ഭക്ഷണസാധനങ്ങള് കേടുകൂടാതെ സൂക്ഷിക്കാനുപയോഗിക്കുന്ന രാസ വസ്തുക്കളില്‍നിന്നോ, പാചകം ചെയ്യുന്ന രീതികൊണ്ടോ, പാചകത്തിനുപയോഗിക്കുന്ന പാത്രങ്ങളില്‍നിന്നോ, പാചകത്തിനുപയോഗിക്കുന്ന എണ്ണ തുടങ്ങിയ മറ്റു വസ്തുക്കളില്‍നിന്നോ, റേഡിയോ ആക്റ്റീവ് വസ്തുക്കളില്‍നിന്നോ ആകാം. ഇങ്ങനെ കാന്‍സറിനു കാരണമായ രാസവസ്തുക്കളുടെയും ഭൗതികഘടകങ്ങളുടെയും, ജൈവഘടകങ്ങളുടെയും, ജിയോഗ്രഫിക്കല് ഘടകങ്ങളുടെയും ഒരു നീണ്ട ലിസ്റ്റ് തന്നെയുണ്ട്. ഭക്ഷണത്തിനല്ലാതെ നാം ഉപയോഗിക്കുന്ന പല വസ്തുക്കളിലും കാര്‍സിനോജനുകള് ഉണ്ട്. പുകയിലയിലുള്ള നൂറുകണക്കിനു ഘടകങ്ങള്, മദ്യത്തിലുള്ള ചില ഘടകങ്ങള്, ഹെയര്‍ഡൈ, സുഗന്ധലേപനങ്ങള്, മേക്കപ് വസ്തുക്കള് തുടങ്ങിയവ.\nശ്വസനവായുവിലൂടെയും, വായുവിന്റെ സമ്പര്‍ക്കത്തിലൂടെയും ചില കാര്‍സിനോജനുകള് ശരീരത്തിലെത്തുന്നു. ഇവ പ്രധാനമായും എത്തുന്നത് പുകവലി, അന്തരീക്ഷ മലിനീകരണം, പ്ലാസ്റ്റിക്‌പോലുള്ള വസ്തുക്കള് കത്തുന്നതിലൂടെയുണ്ടാകുന്ന പുകയിലൂടെ, റഫ്രിജറേറ്റര്, എയര്‍കണ്ടീഷനര് എന്നിവയിലുപയോഗിക്കുന്ന ചില വാതകങ്ങള്, ചില രാസവസ്തുക്കളില്‍നിന്നുള്ള പുക, വാഹനങ്ങളിലെ പുക തുടങ്ങിയവയിലൂടെയാണ്. അന്തരീക്ഷത്തിലുണ്ടാകുന്ന ചില വികിരണങ്ങള്, സൂര്യപ്രകാശത്തിലെ അള്‍ട്രാവയലറ്റ് രശ്മികള്, അണുബോംബ് വികിരണങ്ങള്, പാറ പൊട്ടിക്കാന് ഉപയോഗിക്കുന്ന രാസവസ്തുക്കള്, കീട നാശിനി സ്‌പ്രേ ചെയ്യുന്നത്, ടാര് ഉരുകുമ്പോള് ഉണ്ടാകുന്ന പുക, ഫാക്ടറികളില്‍നിന്നുള്ള പുക, അടുപ്പില്‍നിന്നുള്ള പുക തുടങ്ങിയവയെല്ലാം കാന്‍സറുണ്ടാക്കുന്നവയാണ്. ജലത്തിലൂടെയുണ്ടാകുന്ന കാര്‍സിനോ ജനുകള് പ്രധാനമായും എത്തുന്നത് കീടനാശിനി അവശിഷ്ടങ്ങള് ജലത്തില് എത്തുന്നതുകൊണ്ടാണ്. വീടുവൃത്തിയാക്കാനുപയോഗിക്കുന്ന ഫിനോയില്, കക്കൂസ് വൃത്തിയാക്കാന് ഉപയോഗിക്കുന്നവ തുടങ്ങിയവ ജലത്തിലെത്തുന്നത്, ഫാക്ടറികളില് നിന്നുണ്ടാകുന്ന മാലിന്യം ജലത്തിലെത്തുന്നത്, വീട്ടിനുള്ളിലെ ചെടികളില് ഉപയോഗിക്കുന്ന കീടനാശിനികള്, കളനാശിനികള്, കൊതുക്, മൂട്ട, ഉറുമ്പ്, ചെള്ള് എന്നിവയെ തുരത്താന് ഉപയോഗിക്കുന്ന രാസവസ്തുക്കള്, പുല്‍ത്തകിടി, പൂന്തോട്ടം എന്നിവയില് ഉപയോഗിക്കുന്ന രാവസ്തുക്കള് എന്നിവയിലെല്ലാം കാര്‍സിനോജനുകള് അടങ്ങിയിട്ടുണ്ട്. മണ്ണിലൂടെ ധാരാളം കാര്‍സിനോജനുകള് നമ്മുടെ ശരീരത്തിലെത്തുന്നുണ്ട്. ഏറ്റവും പ്രധാനം കീടനാശിനി – കളനാശിനിഅവശിഷ്ടങ്ങള്‍തന്നെ. ഫാക്ടറികളില്‍നിന്നും, പരീക്ഷണശാലകളില്‍നിന്നും പുറത്തുവിടുന്ന ഖരമാലിന്യങ്ങളില് ധാരാളം കാര്‍സിനോജനുകള് അടങ്ങിയിട്ടുണ്ട്. മണ്ണില് അടങ്ങിയിട്ടുള്ള പ്രകൃതിജന്യ വികിരണവസ്തുക്കളില് നിന്നുദ്ഭവിക്കുന്ന അയണൈസില് റേഡിയേഷനുകള്, കാര്‍സിനോജനുകളായി പ്രവര്‍ത്തിക്കുന്നു. അഗ്നിപര്‍വതത്തില്\nനിന്നുള്ള ലാവയിലൂടെ വരുന്ന ചില രാസവസ്തുക്കളും കാര്‍സിനോ ജനുകളാകുന്നു.\nഡി സി ബുക്സ് റൊമാന്‍സ് ഫിക്ഷന് മത്സരം; ചുരുക്കപ്പട്ടിക ഫെബ്രുവരി 14ന്


വാരാന്ത്യ കര്‍ഫ്യൂ ഒഴിവാക്കുമോ..? കര്‍ണാടകയിലെ കോവിഡ് നിയന്ത്രണങ്ങള് സംബന്ധിച്ച് സുപ്രധാന യോഗം ഇന്ന് - News Bengaluru\nവാരാന്ത്യ കര്‍ഫ്യൂ ഒഴിവാക്കുമോ..? കര്‍ണാടകയിലെ കോവിഡ് നിയന്ത്രണങ്ങള് സംബന്ധിച്ച് സുപ്രധാന യോഗം ഇന്ന്\nBy news desk\t On Jan 21, 2022 0\nബെംഗളൂരു: കര്‍ണാടകയില് നിലവിലുള്ള കോവിഡ് നിയന്ത്രണങ്ങള് പുന:പരിശോധിക്കാനും വാരാന്ത്യ കര്‍ഫ്യൂ ഉള്‍പ്പെടെയുള്ളവയില് ഇളവുകള് നല്‍കുന്നതടക്കമുള്ള വിഷയങ്ങള് ചര്‍ച്ച ചെയ്യാനും മുഖ്യമന്ത്രി ബസവരാജ് ബൊമ്മൈയുടെ അധ്യക്ഷതയില് ഇന്ന് ഉച്ചക്ക് സുപ്രധാന യോഗം ചേരും. കോവിഡ് വിദഗ്ദര്, മുതിര്‍ന്ന മന്ത്രിമാര്, വകുപ്പ് തല ഉന്നത ഉദ്യോഗസ്ഥന്‍മാര് എന്നിവര് പങ്കെടുക്കുന്ന യോഗത്തിന് ശേഷം പുതിയ തീരുമാനങ്ങള് പുറത്ത് വിടുമെന്നാണ് റിപ്പോര്‍ട്ടുകള്. നിയന്ത്രണങ്ങള് സംബന്ധിച്ചുള്ള തീരുമാനങ്ങള് മന്ത്രിമാര്, രാഷ്ട്രീയ പാര്‍ട്ടി നേതാക്കാള് തുടങ്ങിയവരുടെ അഭിപ്രായങ്ങള് കൂടി പരിഗണിച്ചായിരിക്കുമെന്ന് മുഖ്യമന്ത്രി കഴിഞ്ഞ ദിവസം മാധ്യമങ്ങളോട് പറഞ്ഞിരുന്നു.\nസംസ്ഥാന വ്യാപകമായി വാരാന്ത്യകര്‍ഫ്യൂ അടക്കമുള്ള നിയന്ത്രണങ്ങള് ഏര്‍പ്പെടുത്തിയതിനെ മന്ത്രിസഭയിലെ അംഗങ്ങളില് ചിലര് വിമര്‍ശിച്ചിരുന്നു. കോവിഡ് കേസുകള് കുറവായ ജില്ലകളില് അടക്കം നിയന്ത്രണങ്ങള് ഏര്‍പ്പെടുത്തിയതിനെ തുടര്‍ന്നായിരുന്നു ഇത്.\nലോക് ഡൗണ് അടക്കമുള്ള കര്‍ശന നിയന്ത്രണങ്ങള് സംസ്ഥാനത്ത് നടപ്പിലാക്കാന് സര്‍ക്കാര് ഉദ്ദേശിക്കുന്നില്ലെന്ന് ആരോഗ്യ മന്ത്രി ഡേ. കെ. സുധാകറും അഭ്യന്തര മന്ത്രി അരഗ ജ്ഞാനേന്ദ്രയും കഴിഞ്ഞ ദിവസം പറഞ്ഞിരുന്നു. കോവിഡ് നിയന്ത്രണങ്ങള് ഏര്‍പ്പെടുത്തുമ്പോള് സര്‍ക്കാര് ജനങ്ങളുടെ ജീവിതവും ഉപജീവനവും പരിഗണിക്കുമെന്ന് റവന്യൂ മന്ത്രി ആര്.അശോകയും വ്യക്തമാക്കിയിരുന്നു.\nകോവിഡ് കേസുകളിലെ വര്‍ധനവിനെ തുടര്‍ന്ന് ജനുവരി5നാണ് സംസ്ഥാന വ്യാപകമായി വാരാന്ത്യ കര്‍ഫ്യൂ, രാത്രി കര്‍ഫ്യൂ എന്നിവ അടക്കമുള്ള കോവിഡ് നിയന്ത്രണങ്ങള് ഏര്‍പ്പെടുത്തിയത്. ജനുവരി 19 വരെയായിരുന്നു നിയന്ത്രണങ്ങൾ. എന്നാൽ സംസ്ഥാനത്തെ പ്രതിദിന രോഗ സ്ഥിരീകരണ നിരക്കില് കുത്തനെ വര്‍ധനവുണ്ടായതോടെ ഇത് ജനുവരി 31 വരെ നീട്ടുകയായിരുന്നു.\nവ്യാഴാഴ്ച കര്‍ണാടകയില് സ്ഥിരീകരിച്ച കോവിഡ് കേസുകള് അര ലക്ഷത്തിനടുത്താണ്( 47,754). 22,143 പേര് രോഗമുക്തി നേടി. 29 മരണങ്ങളും രേഖപ്പെടുത്തി. സംസ്ഥാനത്താകെ 2,93,231 സജീവ കേസുകളാണ് നിലവിലുള്ളത്.\nഅതിര്‍ത്തിയില് വ്യാജ ആര്.ടി.പി.സി.ആര് സര്‍ട്ടിഫിക്കറ്റുമായി എത്തുന്നവര്‍ക്കെതിരെ പരിശോധന കടുപ്പിക്കാനൊരുങ്ങി അധികൃതര്


കേരള ഓട്ടോമൊബൈല്‍സ് ലിമിറ്റഡ്. - Factbook\nകേരള ഓട്ടോമൊബൈല്‍സ് ലിമിറ്റഡ്.\nPublished by Webmaster on October 26, 2020 October 26, 2020\nഇലക്ട്രിക് ഓട്ടോ നീം ജീയ്ക്ക് പിന്നാലെ പുതിയ ഇലക്ട്രിക് വാഹനങ്ങള് നിരത്തിലിറക്കാന് സംസ്ഥാന പൊതുമേഖല വ്യവസായ സ്ഥാപനമായ കേരള ഓട്ടോമൊബൈല്‍സ് ലിമിറ്റഡ്. ഇ- സ്‌കൂട്ടര്, ഇ- ഗുഡ്‌സ് ഓട്ടോ, അഞ്ച് സീറ്റുള്ള ഇ- റിക്ഷാ എന്നിവയാണ് ഒരുങ്ങുന്നത്. നിലവിലെ 100 സിസി സ്‌കൂട്ടറിന് തുല്യമായ ഇ- സ്‌കൂട്ടറിന് 75,000 രൂപയില് താഴെയാണ് വില പ്രതീക്ഷിക്കുന്നത് . 600കിലോ വരെ ഭാരം വഹിക്കാവുന്ന ഇ- ഗുഡ്‌സ് ഓട്ടോയുടെ വില മൂന്ന് ലക്ഷത്തില് താഴെയാകും. മൂന്ന് സീറ്റുള്ള ഇ-ഓട്ടോയ്ക്ക് 2.85 ലക്ഷം രൂപായാണ് വിലയെങ്കില് ഇ -റിക്ഷയ്ക്ക് 2ലക്ഷം രൂപയാണ് പ്രതീക്ഷിക്കുന്നത്. ഒറ്റ ചാര്‍ജിംഗില് 80-90 കിലോമീറ്റര് സഞ്ചരിക്കാവും വിധമാണ് ബാറ്ററി കപ്പാസിറ്റി. പ്രകൃതി സൗഹൃദ ഇലക്ട്രിക് വാഹന നിര്‍മ്മാണത്തില് പുതു ചരിത്രമെഴുതുകയാണ് കെ.എ.എല്.


റഫാല് ബിജെപി പ്രതിരോധത്തിൽ !വ്യോമസേനാ ഉദ്യോഗസ്ഥരെ നേരിട്ടു കേള്‍ക്കണമെന്നും ചീഫ് ജസ്റ്റിസ്. പ്രതിരോധ സാമഗ്രികള് വാങ്ങാനുള്ള നയം മാറ്റിയതെന്തിനെന്ന് സുപ്രീംകോടതി | Daily Indian Herald\nറഫാല് ബിജെപി പ്രതിരോധത്തിൽ !വ്യോമസേനാ ഉദ്യോഗസ്ഥരെ നേരിട്ടു കേള്‍ക്കണമെന്നും ചീഫ് ജസ്റ്റിസ്. പ്രതിരോധ സാമഗ്രികള് വാങ്ങാനുള്ള നയം മാറ്റിയതെന്തിനെന്ന് സുപ്രീംകോടതി\nന്യൂഡല്‍ഹി: റഫാല് കേസിൽ ബിജെപി പ്രതിരോധത്തിൽ എത്തുന്നു !വ്യോമസേനാ ഉദ്യോഗസ്ഥരെ നേരിട്ടു കേള്‍ക്കണമെന്നും ചീഫ് ജസ്റ്റിസ് ആവശ്യപ്പെട്ടു .റഫാല് ഇടപാടില് പ്രതിരോധ സാമഗ്രികള് വാങ്ങാനുള്ള നയം മാറ്റിയതെന്തിനെന്ന് സുപ്രീംകോടതി ആരാഞ്ഞു . അഡീഷണല് ഡിഫന്‍സ് സെക്രട്ടറി വരുണ് മിത്രയോട് വിശദാംശങ്ങള് തേടി. റഫാല് കേസില് എയര് മാര്‍ഷല് സുപ്രീംകോടതിയില് ഹാജരായി. എയര് വൈസ് മാര്‍ഷല് ടി.ചലപതിയും കോടതിയിലെത്തി. ടി.ചലപതിയുമായി ചീഫ് ജസ്റ്റിസ് ബെഞ്ച് സംസാരിച്ചു.\nറഫാല് യുദ്ധവിമാനങ്ങളുടെ സാങ്കേതിക വശങ്ങള് വിശദീകരിക്കുന്നതിനാണ് വ്യോമസേനയുടെ ഉന്നത ഉദ്യോഗസ്ഥനോട് ഹാജരാകാന് സുപ്രീംകോടതി നിര്‍ദേശിച്ചു. വിലയില് ഇപ്പോള് ചര്‍ച്ച വെണ്ടെന്നും കോടതി വ്യക്തമാക്കി. റഫാല് യുദ്ധവിമാന ഇടപാടുമായി ബന്ധപ്പെട്ട വാദം പുരോഗമിക്കവെയാണ് സുപ്രീം കോടതി പ്രസ്തുത നിലപാടെടുത്തത്.\n36 റഫാല് വിമാനങ്ങള് വാങ്ങുമെന്ന് പ്രധാനമന്ത്രി പ്രഖ്യാപിച്ചതിന് പിന്നാലെയാണ് വന്‍ക്രമക്കേട് നടന്നത്. ഇതിന് പിന്നാലെ കാര്യങ്ങള് മാറിമറിയുകയായിരുന്നെന്ന് ഹര്‍ജിക്കാരനായ എം.എല്.ശര്‍മ കോടതിയെ അറിയിച്ചു. റഫാല് ഇടപാട് റിലയന്‍സിന് നല്‍കാനാണ് പ്രധാനമന്ത്രി പദ്ധതിയില് മാറ്റം വരുത്തിയതെന്ന് മറ്റൊരു ഹര്‍ജിക്കാരനായ പ്രശാന്ത് ഭൂഷണ് വ്യക്തമാക്കി. മോദി പദ്ധതി പ്രഖ്യാപിച്ച് മൂന്നുവര്‍ഷം കഴിഞ്ഞിട്ടും ഒരു റഫാല് വിമാനം പോലും വന്നില്ല. ഫ്രഞ്ച് സര്‍ക്കാര് ഒരുതരത്തിലുള്ള ഉറപ്പും നല്‍കിയിട്ടില്ല. അധികാരത്തിലിരിക്കുന്നവര് പദവി ദുരുപയോഗം ചെയ്‌തെന്നും ഡസോയുടെ ഓഫ്‌സെറ്റ് പങ്കാളി ആരാണെന്ന് കേന്ദ്രസര്‍ക്കാരിന് അറിയില്ലെന്നാണ് പറയുന്നതെന്നും പ്രശാന്ത് ഭൂഷണ് കോടതിയെ അറിയിച്ചു.റഫാലില് അന്വേഷണം ആവശ്യപ്പെട്ട് മനോഹര് ലാല് ദണ്ഡ, പ്രശാന്ത് ഭൂഷണ്, കേന്ദ്രമന്ത്രിമാരായിരുന്ന അരുണ് ഷൂരി, യശ്വന്ത് സിന്‍ഹ തുടങ്ങിയവരാണ് പൊതുതാല്‍പര്യ ഹര്‍ജികള് നല്‍കിയത്.\nഅതേസമയം, റാഫേല് ഇടപാടില് പ്രതിരോധസംഭരണ നടപടിക്രമങ്ങള് പൂര്‍ണമായും പാലിച്ചുവെന്നാണ് കേന്ദ്രസര്‍ക്കാര് സുപ്രീം കോടതിയെ അറിയിച്ചിട്ടുള്ളത്. യു.പി.എ സര്‍ക്കാരുണ്ടാക്കിയ ചട്ടങ്ങള് പിന്തുടരുകമാത്രമാണ് ചെയ്തത്. 36 റഫാല് വിമാനങ്ങള് വാങ്ങാന് സുരക്ഷാകാര്യങ്ങള്‍ക്കായുള്ള കേന്ദ്രമന്ത്രിസഭാ സമിതി അംഗീകാരം നല്‍കിയിരുന്നു. ഒരു വര്‍ഷത്തോളം ഫ്രാന്‍സുമായി ചര്‍ച്ച നടത്തിയിരുന്നുവെന്നും കേന്ദ്രസര്‍ക്കാരിന്റെ റിപ്പോര്‍ട്ടില് പറയുന്നു.\nഅതേസമയം, റഫാല് വിലയില് ഇപ്പോള് ചര്‍ച്ച വേണ്ടെന്നു സുപ്രീം കോടതി ചീഫ് ജസ്റ്റിസ് രഞ്ജൻ ഗൊഗോയ് വ്യക്തമാക്കി. വില വിവരങ്ങൾ പരസ്യപ്പെടുത്തണമെന്ന് കോടതി തീരുമാനിച്ചാൽ മാത്രം ഇക്കാര്യം ചർച്ച ചെയ്താൽ മതിയെന്നും ഗൊഗോയ് കൂട്ടിച്ചേർത്തു. എന്നാൽ റഫാല് ഇടപാടു കോടതി വിലയിരുത്തുന്നതിനെ കേന്ദ്രം എതിര്‍ത്തു. ഇടപാടു വിലയിരുത്തേണ്ടതു വിദഗ്ധരാണെന്നും കോടതി അല്ലെന്നും അറ്റോര്‍ണി ജനറല് പറഞ്ഞു. പ്രതിരോധമന്ത്രാലയത്തിലെ ഉദ്യോഗസ്ഥരെ വിളിക്കാനുള്ള നീക്കം കോടതി തടഞ്ഞു. വ്യോമസേനാ ഉദ്യോഗസ്ഥരെ നേരിട്ടു കേള്‍ക്കണമെന്നും ചീഫ് ജസ്റ്റിസ് വ്യക്തമാക്കി. റഫാല് യുദ്ധവിമാന ഇടപാടില് അന്വേഷണം ആവശ്യപ്പെട്ടുള്ള ഹര്‍ജിയില് സുപ്രീംകോടതിയില് വാദം തുടരുന്നു.\nമോദിക്കെതിരെ രാഹുല്: റാഫേലില് മോദി പണം കൈപ്പറ്റി രാഹുലിന്റെ വെല്ലുവിളി ഏറ്റെടുത്ത് നിര്‍മ്മലാ സീതാരാമന്: സര്‍ക്കാര് എച്ച്എഎല്ലിന് നല്‍കിയത് 26,570 കോടിയുടെ കരാര് റാഫേല് ഇടപാട്; പതിനഞ്ച് മിനിട്ട് സംവാദത്തിന് മോദിയെ വെല്ലുവിളിച്ച് രാഹുല് ഗാന്ധി റാഫേല് വിവാദം പുകയുമ്പോള് പ്രതിരോധ മന്ത്രി ഫ്രാന്‍സില് നരേന്ദ്ര മോദി പറന്ന വകയില് നല്‍കിയത് 378 കോടി;റാഫേല് കരാറിനായി ഫ്രാന്‍സിലേക്ക് പോയ വകയില് 31.26 കോടി


ബിജെപി പ്രവര്‍ത്തകര്‍ക്ക് നേരെ കൈ ഉയര്‍ത്തിയാല് ആ കൈ വെട്ടും, കണ്ണുകളില് നോക്കിയാല് ആ കണ്ണുകളും..! ഭീഷണിയുമായി കേന്ദ്രമന്ത്രി - BIGNEWSLIVE | Latest Malayalam News\nതെരഞ്ഞെടുപ്പ് റാലിയില് പങ്കെടുത്ത് സംസാരിക്കുന്നതിനിടെ ഭീഷണി മുഴക്കുന്നതിന്റെ ദൃശ്യങ്ങള് ഇതിനോടകം സമൂഹമാധ്യമങ്ങളില് നിറഞ്ഞു കഴിഞ്ഞു.\nലഖ്‌നൗ: തെരഞ്ഞെടുപ്പ് റാലിയില് സംസാരിക്കുന്നതിനിടെ ജനങ്ങളെ ഭീഷണിപ്പെടുത്തി കേന്ദ്രമന്ത്രിയും യുപി ഗാസിപൂരിലെ ബിജെപി സ്ഥാനാര്‍ത്ഥിയുമായ മനോജ് സിന്‍ഹ. ബിജെപി പ്രവര്‍ത്തകന് നേരെ കൈ ഉയര്‍ത്തിയാല് നാല് മണിക്കൂറിനുള്ളില് കൈ വെട്ടുമെന്നും, കണ്ണുകളില് നോക്കിയാല് ആ കണ്ണുകളും അവിടെ കാണില്ലെന്നും ആയിരുന്നു അദ്ദേഹത്തിന്റെ ഭീഷണി.\nതെരഞ്ഞെടുപ്പ് റാലിയില് പങ്കെടുത്ത് സംസാരിക്കുന്നതിനിടെ ഭീഷണി മുഴക്കുന്നതിന്റെ ദൃശ്യങ്ങള് ഇതിനോടകം സമൂഹമാധ്യമങ്ങളില് നിറഞ്ഞു കഴിഞ്ഞു. മനോജ് സിന്‍ഹയുടെ പ്രസംഗത്തെ മുദ്രാവാക്യം മുഴക്കിയായിരുന്നു പ്രവര്‍ത്തകര് സ്വീകരിച്ചത്. തെരഞ്ഞെടുപ്പില് വിവാദ പരാമര്‍ശങ്ങള് നടത്തിയതിന്റെ പേരില് ബിജെപി നേതാക്കള് വിവാദം സൃഷ്ടിച്ചു കൊണ്ടേയിരിക്കുകയാണ്. ഏപ്രില് മൂന്നാം തീയതി റാംപൂരില് നടന്ന തെരഞ്ഞെടുപ്പ് റാലിക്കിടെയാണ് സൈന്യത്തെ മോഡിയുടെ സേനയെന്ന് വിശേഷിപ്പിച്ചതിന് ന്യൂനപക്ഷക്ഷേമ വകുപ്പ് മന്ത്രി മുഖ്താര് അബ്ബാസ് നഖ്വിക്ക് തെരഞ്ഞെടുപ്പ് കമ്മീഷന് താക്കീത് നല്‍കിയത്.\nസൈനിക വിഭാഗങ്ങളെ രാഷ്ട്രീയ നേട്ടങ്ങള്‍ക്ക് ഉപയോഗിക്കരുതെന്നും ഭാവിയില് ഇത്തരം പരാമര്‍ശങ്ങള് ഉണ്ടാവരുതെന്നും കമ്മീഷന് കേന്ദ്രമന്ത്രിയോട് ആവശ്യപ്പെട്ടിട്ടുണ്ട്. നേരത്തെ ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥിനും ബിഎസ്പി നേതാവ് മായാവതിക്കുമെതിരെ കമ്മീഷന് കര്‍ശന നടപടി സ്വീകരിച്ചിരുന്നു.\nTags: bjp ministerBJP minister threatformer bjp minister


ഇറ്റലിയെ പിടിച്ചുകെട്ടി സ്പെയിന് നേഷന് ലീഗ് ഫൈനലില്\nയുവേഫ നേഷന് ലീഗില് ഇറ്റലിയെ തോല്‍പ്പിച്ചു സപെയ്ന് ഫൈനലില് എത്തി. സാന് സിറോ സ്റ്റേഡിയത്തില് നടന്ന മത്സരത്തില് ഒന്നിനെതിരെ രണ്ടു ഗോളുകള്‍ക്കാണ് സ്പെയിനിന്‍റെ വിജയം. ഫെറാന് ടോറസിന്‍റെ ഇരട്ട ഗോളില് ഇറ്റലിയുടെ തുടര്‍ച്ചയായ 37ാം തോല്‍വിയില്ലാത്ത മത്സരത്തിനാണ് അറുതി വരുത്തിയത്.\nനേഷന് ലീഗ് ഫൈനലില് ഫ്രാന്‍സ് – ബെല്‍ജിയം മത്സരത്തിലെ വിജയിയെ നേരിടും. 17ാം മിനിറ്റില് സ്പെയിനാണ് മത്സരത്തില് മുന്നില് എത്തിയത്. ഒയർസബാളിന്റെ ക്രോസിൽ നിന്നായിരുന്നു ഫെറൻ ടോറസിന്റെ ഹെഡര് ഗോൾ. ആദ്യ പകുതിയുടെ അവസാനം രണ്ടാം മഞ്ഞ കാര്‍ഡ് വഴങ്ങി ബൊണൂച്ചി പുറത്തായതോടെ ഇറ്റലി പത്തു പേരിലേക്ക് ചുരുങ്ങി. സെര്‍ജിയോ ബുസ്കെറ്റസിനെ ഫൗള് ചെയ്തതിനാണ് രണ്ടാം മഞ്ഞ കാര്‍ഡ് കണ്ടത്.\nരണ്ടാം പകുതിയില് വീണ്ടും ഒയർസബാളിന്റെ ക്രോസിൽ നിന്നും ഫെറാന് ടോറസ് ലീഡ് ഇരട്ടിയാക്കി. 83ആം മിനുട്ടിൽ പെലെഗ്രിനി ഇറ്റലിക്കായി ഒരു ഗോൾ മടക്കി എങ്കിലും പരാജയം ഒഴിവാക്കാനായില്ല. ഇക്കഴിഞ്ഞ യൂറോകപ്പില് സ്പെയിനിനെ പെനാല്‍റ്റിയില് തോല്‍പ്പിച്ചാണ് ഇറ്റലി ഫൈനലില് കടന്നത്.\nPrevious articleസ്പീഡിൽ ഞെട്ടിച്ച് ഉമ്രാൻ മാലിക് : അപൂർവ്വ റെക്കോർഡും സ്വന്തം\nNext articleപാകിസ്ഥാൻ പരിശീലകനാകുവാൻ ഞാൻ മണ്ടനല്ല : വെളിപ്പെടുത്തി വസീം ആക്രം


ആ സൈക്കോ ജീവിച്ചിരുന്നു; ക്രിസ്റ്റഫര് സാങ്കല്‍പിക കഥാപാത്രമല്ലെന്ന് രാക്ഷസന്റെ സംവിധായകന് - Samakalika Malayalam\nആ സൈക്കോ ജീവിച്ചിരുന്നു; ക്രിസ്റ്റഫര് സാങ്കല്‍പിക കഥാപാത്രമല്ലെന്ന് രാക്ഷസന്റെ സംവിധായകന്\nBy സമകാലികമലയാളം ഡെസ്‌ക് | Published: 09th November 2018 11:28 PM |\nLast Updated: 09th November 2018 11:28 PM | A+A A- |\nതെന്നിന്ത്യന് സിനിമ കണ്ട ഏറ്റവും നല്ല സൈക്കോ ത്രില്ലറുകളില് ഒന്നെന്ന പ്രശംസ നേടി വിജയ കുതിപ്പ് തുടരുരുകയാണ് തമിഴ് ചിത്രം രാക്ഷസന്. ഓരോ നിമിഷവും ശ്വാസം അടക്കിപ്പിടിച്ചിരുത്തുന്ന സസ്‌പെന്‍സുമായി എത്തിയ ചിത്രം സംവിധാനം ചെയ്തിരിക്കുന്നത് രാംകുമാറാണ്.\nമനസ്സ് മരവിപ്പിക്കുന്ന കൊലപാതകങ്ങളെക്കാളും അത് അന്വേഷിച്ച് പോകുന്ന നായക കഥാപാത്രത്തിന് സംഭവിക്കുന്ന ദുരന്തങ്ങളെക്കാളും ഏറെ പ്രേക്ഷകന്റെ ഉള്ളലയ്ക്കുന്നത് പ്രതിനായകന് ക്രിസ്റ്റഫറിന്റെ കഥയാണ്. ക്രിസ്റ്റഫര് ഒരു സങ്കല്‍പമല്ലെന്നും അങ്ങനെയൊരാള് ജീവിച്ചിരുന്നുവെന്നും വെളിപ്പെടുത്തിയിരിക്കുയാണ് സംവിധായകന് രാംകുമാര്.\nവ്യത്യസ്തമായ ഒരു ചിത്രമൊരുക്കാന് കാത്തിരിക്കുകയായിരുന്നു. അതിനിടയിലാണ് രണ്ടുപേരെ കുറിച്ച് ഒരു ലേഖനം വായിക്കുന്നത്. അവര് ഇന്ത്യക്കാരായിരുന്നില്ല. ഒരാള് മാനസിക വൈകല്യമുള്ള ഒരു കൊലയാളിയും മറ്റൊരാള് ഒരു സ്ത്രീയുമായിരുന്നു. ഈ ലേഖനമായിരുന്നു പ്രചോദനം. സിനിമ കെട്ടുകഥയാണെങ്കിലും യഥാര്‍ഥ കഥാപാത്രത്തെ ആസ്പദമാക്കിയാണ് വില്ലനെ ഉണ്ടാക്കിയെടുത്തത് രാംകുമാര് പറഞ്ഞു.\nചിത്രത്തിന് ആദ്യം സിന്‍ട്രെല എന്നും പിന്നീട് മിന്‍മിനി എന്നും പേരിട്ടെങ്കിലും അവസാനം രാക്ഷസനില് എത്തുകയായിരുന്നു. നാല് വര്‍ഷം മുന്‍പാണ് ചിത്രത്തിന്റെ തിരക്കഥ പൂര്‍ത്തിയാക്കിയത്- രാം കുമാര് പറഞ്ഞു.\nരാക്ഷസനായി ഒരുപാട് മുന്‍നിര താരങ്ങളെ സമീപിച്ചിരുന്നു. എന്നാല് അവരാരും പടം ചെയ്യാമെന്ന് സമ്മതിച്ചില്ല. പിന്നീടാണ് വിഷ്ണു വിശാലിനെ പരിഗണിക്കുന്നത്. ചിത്രത്തില് അഭിനയിക്കാന് താല്‍പര്യമുണ്ടെന്ന് പറഞ്ഞ് വിഷ്ണു നേരത്തേ തന്നെ സമീപിച്ചിരുന്നുവെന്നും സംവിധായകന് പറയുന്നു.\nശരവണന് നാനാണ് ക്രിസ്റ്റഫറെ അവതരിപ്പിച്ചത്. അമല പോളാണ് നായിക. രാധാരവി, കാലി വെങ്കട്ട്, രാംദോസ് എന്നിവരാണ് മറ്റ് താരങ്ങള്.


ലോകത്തില് കത്തോലിക്കരുടെ എണ്ണത്തില് വന്‍വര്‍ദ്ധനവ് : Marian Pathram\nലോകത്തില് കത്തോലിക്കരുടെ എണ്ണത്തില് വന്‍വര്‍ദ്ധനവ്\nവത്തിക്കാന് സിറ്റി: ലോകമെങ്ങും കത്തോലിക്കരുടെ എണ്ണത്തില് വര്‍ദ്ധനവുണ്ടാകുന്നതായി കണക്കുകള് പറയുന്നു. വത്തിക്കാന് ഇന്നലെ പ്രസിദ്ധീകരിച്ച2020 ലെ സ്റ്റാറ്റിറ്റിക്‌സ് പ്രകാരമാണ് ഇത്.\nലോക ജനസംഖ്യയുടെ 17.7 ശതമാനം കത്തോലിക്കരാണ്. ലോകത്തിലെ ഏകദേശം പാതിയോളം കത്തോലിക്കര് (48%) ജീവിക്കുന്നത് അമേരിക്കയിലാണ്. അതില് 28 ശതമാനവും സൗത്ത് അമേരിക്കയിലാണ്. 2019 ല് മെത്രാന്മാരുടെ എണ്ണം 5,364 ആയിരുന്നുവെങ്കില് 2020ല് അത് 5,363 ആണ്. വൈദികരുടെ എണ്ണം 410,219 ആണ്. 2019ലേതിനെക്കാള് 4,117 വര്‍ദ്ധിച്ചിട്ടുണ്ട്.\nഎന്നാല് നോര്‍ത്ത് അമേരിക്കയിലും യൂറോപ്പിലും വൈദികരുടെ എണ്ണത്തില് കുറവാണ് സംഭവിച്ചിരിക്കുന്നത്. ആഫ്രിക്കയിലും ഏഷ്യയിലും വര്‍ദ്ധിച്ചിട്ടുമുണ്ട്. ലോകത്തിലെ വൈദികരില് 40 ശതമാനത്തോളം ജീവിക്കുന്നത് യൂറോപ്പിലാണ്. 29 ശതമാനം അമേരിക്കയിലും 17 ശതമാനം ഏഷ്യയിലും 12 ശതമാനം ആഫ്രിക്കയിലുമാണ്. ഓഷ്യാനയില് ഒരു ശതമാനം മാത്രമാണ് വൈദികര്.\nവൈദികരുടെ എണ്ണത്തില് വര്‍ദ്ധനവുണ്ടെങ്കിലും സന്യാസിനികളുടെ എണ്ണത്തില് കുറവാണ് രേഖപ്പെടുത്തിയിരിക്കുന്നത്. ആകെയുള്ള കണക്കുപ്രകാരം 1.7 ശതമാനം കുറവാണ് അനുഭവപ്പെടുന്നത്. എന്നാല് ആഫ്രിക്കയിലും ഏഷ്യയിലും യൂറോപ്പിലും ഇത് വര്‍ദ്ധിച്ചിട്ടുമുണ്ട്.\nബുര്‍ക്കിനോ ഫാസോ; മൈനര് സെമിനാരിക്ക് നേരെ ആക്രമണം\nലോകത്തിലെ ഏറ്റവും പ്രായം കൂടിയ രണ്ടാമത്തെ വ്യക്തി സിസ്റ്റര് ആന്ദ്രെ റാന്‍ഡന് 118 ലേക്ക്


വൈക്കത്ത് വയോധികരെ ലക്ഷ്യമിട്ട് മോഷണസംഘങ്ങൾ : Deepika.com Nattu Visesham\nThursday, June 20, 2019 10:24 PM IST\nവൈക്കം: വൈക്കം മഹാദേവ ക്ഷേത്രത്തിന്‍റെ കിഴക്കേനടയിലും സമീപ പ്രദേശങ്ങളിലും ബൈക്കിലെത്തി മാല കവരുന്ന സംഭവങ്ങൾ പതിവായതോടെ വയോധികരടക്കമുള്ള സ്ത്രീകൾ ഭീതിയിൽ. വൈക്കം മഹാദേവ ക്ഷേത്രത്തിന്‍റെ കിഴക്കേനടയ്ക്ക് സമീപത്തെ മുട്ടസ് റോഡിലും അനുബന്ധ വഴികളിലുമായി ഇതിനകം ആറിലധികം വയോധികരാണ് മോഷ്ടാക്കളുടെ ആക്രമണത്തിനിരയായി ആഭരണങ്ങൾ നഷ്ടപ്പെട്ടത്.\nവൈക്കം നഗരസഭ ഉപാധ്യക്ഷ എസ്. ഇന്ദിരാദേവി നഗരസഭയിൽനിന്ന് വൈകുന്നേരം വീട്ടിലേയ്ക്കു മടങ്ങുന്പോൾ മോഷ്ടാക്കൾ ബൈക്കിലെത്തി ആക്രമിച്ച് പരിഭ്രാന്തരാക്കിയ ശേഷമാണ് മാല കവർന്നത്.\nഇന്നലെ വൈകുന്നേരം ആറിന് മുട്ടസ് റോഡിലൂടെ അയൽക്കാരി ശാന്തകുമാരിയുമൊത്ത് നടന്നുവന്ന പ്രദേശവാസിയായ രമണിയമ്മയുടെ രണ്ടരപവന്‍റെ മാല ബൈക്കിലെത്തിയ മോഷ്ടാക്കൾ കഴുത്തിൽ കുത്തിപ്പിടിച്ച് ആയുധം കൊണ്ട് വരഞ്ഞ് മുറിവേൽപിച്ചാണ് പൊട്ടിച്ചെടുത്തത്. റോഡിലേയ്ക്കു തിരിച്ച് നിരവധി കാമറകൾ ഈ ഭാഗത്തു സ്ഥാപിച്ചിട്ടുണ്ടെന്നും അവ പരിശോധിച്ചാൽ മോഷ്ടാക്കളെക്കുറിച്ച് വിവരം ലഭിക്കുമെന്നാണ് നാട്ടുകാരുടെ പ്രതീക്ഷ. പൊതുപ്രവർത്തകനും കോണ്‍ട്രാക്ടറുമായ അജി മാധവന്‍റെ മാതാവ് ഇന്ദിര, സമീപവാസികളായ ഭൈമി, ലക്ഷ്മിക്കുട്ടിയമ്മ തുടങ്ങി നിരവധി പേർ മോഷ്ടാക്കളുടെ ആക്രമണത്തിനിരയായി ആഭരണങ്ങൾ നഷ്ടപ്പെട്ടിട്ടുണ്ട്. ബൈക്കിലെത്തി ആക്രമിച്ചുമാല കവരുന്ന സംഭവങ്ങൾ ആവർത്തിക്കുന്നതോടെ പോലീസ് മോഷ്ടാക്കളെ പിടികൂടണമെന്നും നാട്ടുകാർ ആവശ്യപ്പെട്ടു.


O K Vasu elected as the board member | ഒ കെ വാസുവിനെ മലബാർ ദേവസ്വം ബോർഡ് അംഗമായി തെരഞ്ഞെടുത്തു; ബിജെപി വിട്ട് പിണറായി കൂടാരമണഞ്ഞ നേതാവിന് അംഗീകാരം - MarunadanMalayalee.com\nഒ കെ വാസുവിനെ മലബാർ ദേവസ്വം ബോർഡ് അംഗമായി തെരഞ്ഞെടുത്തു; ബിജെപി വിട്ട് പിണറായി കൂടാരമണഞ്ഞ നേതാവിന് അംഗീകാരം\nAugust 09, 201708:40 PM IST Permalink\nതിരുവനന്തപുരം: ഒ.കെ വാസുവിനെ മലബാർ ദേവസ്വം ബോർഡ് അംഗമായി തെരഞ്ഞെടുത്തു. ഇന്നു നടന്ന തെരഞ്ഞടുപ്പിലാണ് ഒ.കെ വാസു തെരഞ്ഞെടുക്കപ്പെട്ടത്. കണ്ണൂരിൽ ബിജെപി വിട്ട് സിപിഐഎമ്മിൽ ചേർന്നവരിൽ പ്രമുഖനാണ് വാസു. കൊച്ചി,തിരുവതാംകൂർ,മലബാർ ദേവസ്വം ബോർഡുകളിലേക്കും ഇന്ന് തെരഞ്ഞെടുപ്പു നടന്നു.\nതിരുവതാംകൂർ ദേവസ്വം ബോർഡിലേക്ക് കാവല്ലൂർ മധു, കെ.രാഘവൻ, കൊച്ചി ദേവസ്വം ബോർഡിലേക്ക് വി.കെ തങ്കരാജ്,എം.കെ സുദർശൻ, മലബാർ ദേവസ്വം ബോർഡിലേക്ക് പി.കൃഷ്ണൻ നായർ,ഒ.കെ.വാസു, പി.പി വിമല എന്നിവരായിരുന്നു സ്ഥാനാർത്ഥികൾ. ബിജെപി മുൻ ജില്ലാ പ്രസിഡന്റും ദേശീയ നിർവാഹക സമിതിയംഗവുമായ ഒ.കെ വാസു ഉൾപ്പെടെയുള്ളവർ അഭിപ്രായ ഭിന്നതകളെ തുടർന്ന് ബിജെപി വിട്ട് ബദൽ സംഘടനയായി നരേന്ദ്ര മോദിയുടെ പേരിൽ നമോ വിചാർ മഞ്ച് രൂപീകരിക്കുകയും പിന്നീട് സിപിഐഎമ്മിൽ എത്തുകയുമായിരുന്നു.\nകണ്ണൂരിലെ കർഷക സംഘം ജില്ലാ വൈസ് പ്രസിഡന്റ് സ്ഥാനമായിരുന്നു സിപിഐഎം വാസുവിന് ആദ്യം നൽകിയ ചുമതല.\nകോഴിക്കോട് ആസ്ഥാനമായി മലബാർ ദേവസ്വം ബോർഡ് 2008ലാണ് നിലവിൽ വന്നത്. കാസർകോഡ് മുതൽ തൃശൂർ വരെയുള്ള ജില്ലകളിലെ 1400 ക്ഷേത്രങ്ങളാണ് മലബാർ ദേവസ്വം ബോർഡിന്റെ കീഴിലുള്ളത്. എന്നാൽ ഗുരുവായൂർ ക്ഷേത്രം ഇതിന്റെ കീഴിൽ വരില്ല. മലബാർ ദേവസ്വം ബോർഡിൽ ഒട്ടാകെ 21,000 ഓളം ജീവനക്കാരാണുള്ളത്.